ഗര്‍ഗ്ഗഭാഗവതസുധ – അക്രൂരന് ആമ്പാടിയില്\nAugust 23, 2013 സനാതനം\n33. അക്രൂരന് ആമ്പാടിയില്\nഈശ്വരേച്ഛകൂടാതെ ഒരിലപോലും അനങ്ങുകയില്ലെന്നാണ് ആപ്തമതം. ചെയ്യുന്നതും അനുഭവിക്കുന്നതും തങ്ങളാണെന്ന് പലരും കരുതുന്നു. ഒഴുക്കില്‍പ്പെട്ട് സഞ്ചരിക്കുന്ന കാഷ്ഠങ്ങള്‍ക്ക് സ്വശക്തിയാലാണ് സഞ്ചലനമെന്നുതോന്നും. നദിയുടെ പ്രവാഹശക്തിയാണല്ലോ സത്യം! പക്ഷേ, ആ അചേതനങ്ങള്‍ക്കതറിയില്ല. മനുഷ്യരുമതുപോലെ, സുഖസൗഭാഗ്യങ്ങളും അധികാരസ്ഥാനങ്ങളും ലഭിക്കുമ്പോള് അതിനെല്ലാം താനര്‍ഹമാണെന്നും തന്റെ മിടുക്കുകൊണ്ടാണതെല്ലാം നേടിയതെന്നും കരുതും. പാവം! അവനറിയുന്നില്ല, അവനെ ലയിക്കുന്നത് പ്രപഞ്ചനിയമമാണെന്ന്. കാര്യഹേതുക്കളെ കൂട്ടിയിണക്കി സംസാരനാടകത്തിന് വൈചിത്ര്യമുണ്ടാക്കാന് പ്രപഞ്ചശക്തിക്കേ കഴിയൂ! അത്തരം നിയതിഗതികളില് ഒന്നാണ് ശ്രീകൃഷ്ണനെ കാണാന് ആമ്പാടിയിലെത്തുന്ന അക്രൂരകഥയിലും കാണാനാകുന്നത്.\nകംസനിര്‍ദ്ദേശത്താല് ബലാരാമകൃഷ്ണന്മാരെ മഥുരയിലേക്കെത്തിക്കാന്, അക്രൂരന് ആമ്പാടിയിലെത്തി. മദോന്മത്തനായ കംസനെ അനുസരിക്കുന്നതിനേക്കാള് കണ്ണനെ കാണുവാനുള്ള അദമ്യമായ ആഗ്രഹമാണ് അക്രൂരനെ അതിന് പ്രേരിപ്പിച്ചത്. ശ്രീകൃഷ്ണവധത്തിന് കംസന് കെണിയൊരുക്കുന്നുവെന്ന് അക്രൂരനറിയാം. ഭഗവന്നാശകനാകാന്, അതിനെ പ്രേരിപ്പിക്കാന്, ഒരു ഭക്തന് ഒരുമ്പെടുമോ? ഒരുമ്പെടാമോ? അക്രൂരന് ചെയ്തതു ക്രൂരതയല്ലേ? ഭാഗവതകഥയിലൂടെ സഞ്ചരിച്ച് സത്യം കണ്ടറിയാന് ശ്രമിക്കാം.\nസ്‌നേഹഭാവത്തില് ക്ഷണിച്ചുവരുത്തി ശ്രീകൃഷ്ണനെ വധിക്കാന് കംസന് തീരുമാനിച്ചു. ചാപയജ്ഞം നടക്കുന്നു എന്നും അതുകാണാന് രാമ-കൃഷ്ണന്മാരെ എത്തിക്കണമെന്നുള്ള കംസന്റെ ആജ്ഞ അക്രൂരന് ഉള്‍ക്കൊണ്ടു. അദ്ദേഹം സസന്തോഷം ഗോകുലത്തിലേക്കു പുറപ്പെട്ടു. പുരുഷോത്തമനായ ശ്രീകൃഷ്ണനെ മനസ്സിലുറപ്പിച്ചു കൊണ്ട് ഭക്താഗ്രണിയായ അക്രൂരന് ചിന്തിച്ചു.\n‘കിം ഭാരതേ വാ സുകൃതം കൃതം മയാ\nനിഷ്‌ക്കാരണം ദാനമലം ക്രതൂത്തമം\nതീര്‍ത്ഥാടനം വാ ദ്വിജസേവനം ശുഭം\nയേനാദൃദ്രക്ഷാമി ഹരിം പരേശ്വരം’\n(പരമേശ്വരനായ ശ്രീഹരിയെ ദര്‍ശിക്കുവാനുള്ള അപൂര്‍വ്വഭാഗ്യം എനിക്കു കൈവരാന്-ഭാരതഖണ്ഡത്തില് ദാനമോ യജ്ഞമോ തീര്‍ത്ഥാടനമോ ബ്രാഹ്മണസേവയോ- എന്തുസുകൃതമായിരിക്കും ഞാന് ചെയ്തിട്ടുണ്ടാവുക!) ‘ഭഗവാനേ കാണാന് ഭാഗ്യം കൈവന്ന ഞാന് തീര്‍ച്ചയായും തീവ്രതപസ്സോ സജ്ജനസേവയോ ചെയ്തിട്ടുണ്ടാകണം. ഈശ്വരനെ നേരില് കാണാന് ഭാഗ്യമുണ്ടാകുന്ന എന്റെ ജന്മം ചരിതാര്‍ഥമാണ്.” ഈവിധം ഓരോന്നു ചിന്തിച്ചുകൊണ്ട് ഗാന്ധിനീനന്ദനന് (അക്രൂരന്) ഒരു സായം സന്ധ്യയില് ഗോകുലത്തിലെത്തി.\nഭഗവദര്‍ശനലോലനായ ആ ഭക്തന്, ആമ്പാടിയിലെ പാതയില് ശ്രീകൃഷ്ണന്റെ കാല്പാടുകള് കണ്ടു. യവം, അങ്കുശം മുതലായ രേഖകളാര്‍ന്ന കാല്പാടുകള് അക്രൂരനെ ആനന്ദമൂര്‍ച്ഛയിലെത്തിച്ചു. അദ്ദേഹം സന്തോഷാശ്രൂക്കള് പൊഴിച്ചു കൊണ്ട് രഥത്തില്‍നിന്നിറങ്ങി. പവിത്ര പാദാങ്കിതമായി പൂഴിയില് കിടന്നുരുണ്ടു. അക്രൂരന് എല്ലാം മറന്നു. സര്‍വ്വേശ്വരനായ കൃഷ്ണനെ എല്ലാറ്റിലും കണ്ടു. മണ്ണിലും വിണ്ണിലും തൂണിലും തുരുമ്പിലുമെല്ലാം.\nഅങ്ങനെയുള്ള ഭക്തന് ഭഗവാനേക്കാള് വലുതായിട്ടൊന്നുമില്ല.\n”യേഷാം ശ്രീകൃഷ്ണ ദേവസ്യ\nഭക്തിഃ സ്യാദ് ഹൃദി മൈഥില\n(ശ്രീകൃഷ്ണഭഗവാനില് ഭക്തിയുറച്ച ഒരാള്‍ക്ക് ബ്രഹ്മാവു മുതല് എല്ലാ ദേവന്മാരും മറ്റെല്ലാ സുഖങ്ങളും തൃണം പോലെയാണ്.) അക്രൂരന് നന്ദഗൃഹത്തിലേക്കുപോയി. അപ്പോള് ശ്രീകൃഷ്ണന്, ബലദനുമൊത്ത്, കാലികളെ തെളിച്ചുകൊണ്ട് ഗോകുലത്തിലേക്കെത്തുകയായിരുന്നു.\nആനന്ദസ്വരൂപനായ കൃഷ്ണനെക്കണ്ട്, ഉദ്ദീപ്തശോഭയാര്‍ന്ന വിളക്കുപോലെ, അക്രൂരന്റെ മനസ്സ് വികസിച്ചു. ശ്യാമ-ഗൗരവര്‍ണ്ണരായ കൃഷ്ണരാമന്മാരെ ഒരുമിച്ചുകണ്ട് അദ്ദേഹം നിര്‍വൃതിയടഞ്ഞു. വര്‍ഷാ-ശരന്മേഘരുചിരാംഗരായ, അവരെ, കണ്ടമാത്രയില് അക്രുരന് തേരില്‍നിന്നിറങ്ങി. ഭക്തിപൂര്‍വ്വം പ്രണമിച്ചു. ഭക്ത്യനുകമ്പ്യനായ ശ്രീകൃഷ്ണന് അക്രൂരനെ പിടിച്ചെഴുന്നേല്പിച്ച് ആശ്ലേഷിച്ചു. സ്വീകരിച്ച് ഗൃഹത്തിനുള്ളില് ചെന്ന് ഉചിതാസനത്തിലിരുത്തി. അര്‍ഘ്യാപാദ്യാദികളാല് ആദരിച്ചു. പ്രേമപൂര്‍വ്വം വചനപുഷ്പങ്ങളര്‍പ്പിച്ചു. ആനന്ദപൂര്‍വ്വം രസനിഷ്യന്ദിയായ ഭക്ഷണം നല്‍കി തൃപ്തിപ്പെടുത്തി.\nനന്ദഗോപനും അക്രൂരനെ ആശ്ലേഷിച്ചു. അഭിനന്ദിച്ചു. മഥുരാവൃത്താന്തമാരാഞ്ഞു. കംസവൃത്തികളെ അപലപിച്ചു. നന്ദന്, സാദരോപചാരങ്ങള്‍ക്കുശേഷം വീട്ടിനുള്ളിലേക്കുപോയി. അപ്പോള് ശ്രീകൃഷ്ണന്, തന്റെ മാതാപിതാക്കളെപ്പറ്റി, അക്രൂരനോടന്വേഷിച്ചു. കംസന്റെ കുതന്ത്രങ്ങളെപ്പറ്റി ചോദിച്ചുമനസ്സിലാക്കി. അയാള് ക്രൂരവൃത്തിയാണെന്നും അടുത്തകാലത്തും വസുദേവനെ വധിക്കാനൊരുമ്പെട്ടുവെന്നും അക്രൂരന്, ശ്രീകൃഷ്ണനെ ധരിപ്പിച്ചു. ഭയവിഹ്വലരായ യാദവന്മാര് പലരും സകുടുംബം ദേശാന്തരം പോയിക്കഴിഞ്ഞതായും യാദവന്മാരെ മുഴുവന്‍കൊന്ന് ദേവന്മാരെ ജയിക്കാന് കംസന് ആഗ്രഹിക്കുന്നതായും ശ്രീകൃഷ്ണനെ ബോധിപ്പിച്ചു.\n”തസ്മാദ് ഭവത്ഭ്യം ഗന്തവ്യം\nഭവന്തൊ തു വിനാ കാര്യം\nകിഞ്ചിന്നാസ്യാത് സതാം പ്രഭു”\n(അതുകൊണ്ട്, അങ്ങ് അവിടേക്കു ചെല്ലണം. മംഗളകര്‍മ്മങ്ങളാചരിക്കണം. സജ്ജനസംരക്ഷകനായ അങ്ങയെക്കൂടാതെ ഒന്നും നടക്കുകയില്ല.)\nഅക്രൂരഭാഷണം കേട്ട് ശ്രീകൃഷ്ണന്, നന്ദാനുമതിയോടെ, മഥുരയിലേക്കുപോകാനുറച്ചു. യാത്രാസജ്ജീകരണത്തിന്, ഗോപാലന്മാര്‍ക്ക് യഥായോഗ്യം നിര്‍ദ്ദേശങ്ങള് നല്‍കി. നന്ദോപനന്ദന്മാരും ബലരാമനും വൃദ്ധഗോപന്മാരും പിറ്റേദിവസംതന്നെ മഥുരയിലേക്കുപോകാന് തീരുമാനിച്ചു. രാജാവിനു കാഴ്ചവയ്ക്കാന്, പാല്, തൈര്, വെണ്ണ മുതലായവ കൊണ്ടുപോകണമെന്നും പലതരം വണ്ടികളില് ഉപായനങ്ങള് നിറച്ച് ഗോപന്മാര് യാത്രയ്‌ക്കൊരുങ്ങി.\nഅക്രൂരാഗമനോദ്ദേശ്യം മനസ്സിലാക്കിയ ഗോപികമാര് ഉല്‍ക്കണ്ഠാകുലരായി. കൃഷ്ണന് മഥുരയിലേക്കുപോകുന്നതായറിഞ്ഞ് അവര് ദുഃഖാകുലരായി. ഭയകമ്പിതരായി. കര്‍ണ്ണാകര്‍ണ്ണികയാ ഈ വാര്‍ത്ത വൃഷഭാനൂഗൃഹത്തിലുമെത്തി. ശ്രവണമാത്രയില് രാധ മൂര്‍ച്ഛിച്ചുവീണു. കാറ്റടിച്ചുവീണ വാഴപോലെ. ഗോപികമാര് പലരും പലവിധം വികാരങ്ങളാല് ആകുലചിത്തരായി. ചിലരുടെ മുഖം വാടി. ചിലര് കൃഷ്ണവിയോഗം വരുന്നെന്നറിഞ്ഞപ്പോള്‍ത്തന്നെ ശരീരം മെലിഞ്ഞവരായി. ചിലര് ധരിച്ചിരുന്ന അംഗുലീയങ്ങള് ഊരി വീണു. അവ കണങ്കൈയില് ധരിക്കാന് പാകമാകുംവിധം കാര്‍ശ്യം, അവരുടെ ശരീരത്തിനുണ്ടായി. ആഭരണങ്ങളുപേക്ഷിച്ചവരും മുടിക്കെട്ടുലഞ്ഞവരും അശ്രുപൂര്‍ണ്ണാക്ഷികളുമായ ഗോപികമാര് ദുഃഖം സഹിയാതെ നിലവിട്ടുപോയി. കൂട്ടത്തില് ചിലര്, ‘ഹേ, കൃഷ്ണാ! ഗോവിന്ദാ! മുരാരേ! എന്നിങ്ങനെ ജപിക്കാന് തുടങ്ങി. അപൂര്‍വ്വം ചിലരാകട്ടെ, നിര്‍വേദമാനസകളെന്നപോലെ യോഗവൃത്തിയാല് മുനിമാരെന്നപോലെ, അവാച്യാനന്ദമനുഭവിച്ചവരായി കാണപ്പെട്ടു.\nഗോപികമാര് കണ്ണുനീര്‍തൂകിക്കൊണ്ട് ഇങ്ങനെ ചിന്തിച്ചു. ‘കഷ്ടം, നിര്‍മ്മോഹികളുടെ കാര്യം എന്തുപറയാനാണ്! അവര്, മുഖേനചാന്യം ഹൃദിഭാവമന്യം (ഒന്നുപറയും മറ്റൊന്നു ഭാവിക്കും.) ദേവന്മാര്‍ക്കു പോലും അക്കൂട്ടരെ അറിയാന് പ്രയാസമാണ്. മനുഷ്യരുടെ കാര്യം പറയാനുമില്ല. രാസരംഗത്തില്‍വച്ച് എന്തൊക്കെയാണ് കൃഷ്ണന് പറഞ്ഞത്! അതെല്ലാം കാറ്റില് പറത്തിക്കൊണ്ട് നമ്മുടെ പ്രാണേശ്വരന് മഥുരയിലേക്കു പോവുകയല്ലേ? പോയിക്കഴിഞ്ഞാല്, നമുക്കെന്താണു സംഭവിക്കുക?” ഇത്തരത്തില് ഓരോന്നുപറഞ്ഞും ചിന്തിച്ചും കരഞ്ഞും ഗോപികമാര് ദുഃഖക്കടലില് മുങ്ങിവലഞ്ഞുപോയി!\n‘സര്‍വ്വദാ സര്‍വഭാവേന നിശ്ചിന്തൈഃ ഭഗാവാനേ ഭജനീയഃ നാരദഭക്തിസൂത്രത്തില് (സൂ. 79) ഭക്തനെപ്പറ്റി പറഞ്ഞിരിക്കുന്ന വാക്യമാണിത്. എല്ലായ്‌പ്പോഴും എല്ലാവിധത്തിലും, മറ്റൊന്നും ചിന്തിക്കാതെ, ഈശ്വരചിന്തയില്‍മാത്രം കഴിയുക – ഇതാണ് ഭക്തലക്ഷണം. എങ്ങുമെവിടേയും ഈശ്വരന്, അതാണ് ഭക്തന്റെ ചിന്ത! ഭക്തപ്രഹ്ലാദന്, അക്രൂരന്, ഗോപികമാര് – ഇവരെല്ലാം നിശ്ചിന്തരായി ഭഗവാനെ ഭജിച്ചവരാണ്. ഈശ്വരിനില് പരമപ്രേമരൂപമായ (സാത്വസ്മിന് പരമപ്രേമരൂപാ-നാ. ഭ. സൂ.2) ഭക്തിയില് മുഴുകിയ അവര്, തങ്ങളെപ്പറ്റിയോ തങ്ങളുടെ വൃത്തികളെപ്പറ്റിയോ ചിന്തിക്കുന്നതേയില്ല. ‘ധ്യാനാവസ്ഥിത തദ്ഗതേന മാനസരായി’ അവര് കഴിയുന്നു.\nകംസന്റെ ആജ്ഞയനുസരിച്ച അക്രൂരനില് നിരീഹഭക്തി നിറഞ്ഞിരുന്നു. പ്രേരണ ആരുടേതായിരുന്നാലും അത് ഭഗവാനെ അപായപ്പെടുത്തുവാനുള്ള സൂത്രമായാല്‍പോലും, ജഗദീശദര്‍ശനം സാദ്ധ്യമാകുന്ന ഒരു സന്ദര്‍ഭം ഭകതന് ഒഴിവാക്കുകയില്ല. കൃഷ്ണനെ ചാപപൂജ കാണാനായി ക്ഷണിച്ചെങ്കിലും, ചതിച്ച് നശിപ്പിക്കാനാണ് കംസന് ഒരുമ്പെടുന്നതെന്ന് അക്രൂരനറിയാം. ‘എന്മനഃ പങ്കജേ വാഴ്ക പോകായ്‌കെങ്ങും’ എന്ന് എഴുത്തച്ഛനെപ്പോലെ, പറയാനൊന്നും അക്രൂരന് തയ്യാറല്ല! ഭഗവദ്ദര്‍ശനം തനിക്ക് മോക്ഷം നേടിത്തരുമെന്ന ഉറപ്പാണദ്ദേഹത്തിന്. അതിനാലാണ്, ‘മാമുനിമാരുടെ മാനസമായ മന്ദിരത്തില് നിന്നുവിളങ്ങിയ’ കണ്ണനെ കാണാന്, അക്രൂരന്, ആമ്പാടിയിലേക്കു തിരിച്ചത്.\nപ്രഭുവും ദാസനുമെന്ന രീതിയിലാണ് ദൈ്വതിയായ ഭക്തനുള്ളത്. പാദദാസനായി സായൂജ്യമടയാനാണ് അയാള് ആഗ്രഹിക്കുന്നത്. അക്രൂരന്, കൃഷ്ണനില് ഉറപ്പിച്ച മനസ്സുമായി ആമ്പാടിയിലേക്കുപോയി. താനേതു പുണ്യം ചെയ്തിട്ടാണ് ഭഗവാനെ കാണാനിടയാകുന്നതെന്നാണ് ആ ഭക്തന്റെ ചിന്ത! ദാനമോ യജ്ഞമോ തീര്‍ത്ഥാടനമോ – ഏതു പുണ്യമാണ് തന്നെ അതിനര്‍ഹനാക്കിയത്? ഇതാണ് ആ ഭക്തന്റെ ആലോചന. ഈശ്വരനില് പരമപ്രേമമാകുന്ന ഭക്തിയാണിത്. ഏതുനേട്ടവും തന്റേതാണെന്നഭിമാനിക്കന്ന ലൗകികന്റേതില് നിന്നെത്ര വ്യത്യസ്തമാണ് ഈ ചിന്ത? എല്ലാം ഹരിയുടെ ലീലാവിലാസമെന്നേ ഭക്തന് കരുതൂ! അതാണ് പരമഭക്തിയുടെ സവിശേഷത!\nഅക്രൂരന്റെ ആമ്പാടീയാത്രയില് ഭക്തിയുടെ തീവ്രഗതിയാണ് കാണാനാകുന്നത്. നന്ദഗോപരുടെ ഗൃഹത്തിലേക്കുള്ള വഴിയില് കൃഷ്ണപാദങ്ങള് പതിഞ്ഞപാടുകള് കണ്ടപ്പോള് ആ ഭക്തന് വികാരവിവശനാകുന്നു. നിര്‍വ്വേദനായ യോഗിയല്ല, ഭക്ത്യാവേശിതനായ വ്യക്തിയാണദ്ദേഹം! ശ്രീകൃഷ്ണന്റെ കാല്പാടുകളിലെ യവം, അങ്കുശം മുതലായ അടയാളങ്ങളള് തേരിലിരുന്നുകൊണ്ടുതന്നെ, അക്രൂരന്, കണ്ടു. ഈശ്വരസാന്നിദ്ധ്യം മനസ്സിലാക്കുന്ന ഭക്തന്റെ സ്വഭാവമാണിത്! യജമാനനെ മണത്തറിയുന്ന നായയെപ്പോലെ, ഏതു സാഹചര്യത്തിലും ഭക്തന് ഭഗവത്‌സാന്നിദ്ധ്യം തിരിച്ചറിഞ്ഞുകൊള്ളും. തുടര്‍ന്ന്, പരിസരം മറക്കുന്ന ഭക്തിപ്രവാഹമാണ്. പാതയിലെ പൂഴിയില് വീണുപുരണ്ട അക്രൂരനെ ആ നിലയ്ക്കുവേണം കാണാന്! വൈരാഗ്യമേറിയൊരു വൈദികന്റെ സംയമനമല്ല വികാരാധീനപതേരഖിലം മധുരം’ എന്ന പ്രകാരം ലോകത്തിലെല്ലാറ്റിലും സ്ഥിതി ചെയ്യുന്ന ഈശ്വരനെ ദര്‍ശിച്ച് ‘കൃഷ്ണാത്പരം കിമപിതത്ത്വമഹം ന ജാനേ’ എന്ന് മുഴുകുകയാണ്. അതുകൊണ്ടാണ് അക്രൂരഭക്തി വിവരിച്ച ഗര്‍ഗ്ഗാചാര്യര്, ”തേഷാമാബ്രഹ്മണഃ സര്‍വ്വം തൃണവജ്ജഗതഃ സുഖം” എന്നു പറഞ്ഞത്. സ്വര്‍ഗ്ഗവും തൃണപ്രായമായ അത്തരം ഭക്തന്മാര്‍ക്ക് ‘മൃഗ്യമായൊന്നേയുള്ളൂ’ പരമാനന്ദസ്വരൂപമന് മാത്രം!\nഅക്രൂരാഗമനാനന്തര ഗോകുലം ശോകാകുലമായി. കൃഷ്ണനെ പിരിയേണ്ടിവന്നതിനാല്, മാധവന് മഥുരാപുരിയിലേക്കു പോകുന്നുവെന്നറിഞ്ഞ ഗോകുലവാസികള്, ഗോപികമാര് പ്രത്യേകിച്ചും പ്രാണനറ്റ ശരീരംപോലെ നിശ്ചേതനരായി. വാര്‍ത്തയറിഞ്ഞ രാധ തല്‍ക്ഷണം മൂര്‍ച്ഛിച്ചുവീണു. ഭക്തിയുടെ സ്ഥിതിയിങ്ങനെയാണ്. ഭഗവാനെക്കൂടാതെ ഭക്തന്മാര്‍ക്ക് ഉത്സാഹമില്ല. ഒരു നിമിഷംപോലും ഭഗവാനെ പിരിയാനവര്‍ക്കാവില്ല! ആ വിശേഷത്വമാണ് ഗോപികാദുഃഖത്തില് നമുക്കു നിരീക്ഷിക്കാന് കഴിയുന്നത്. ഗോപികമാര് വിവിധതരത്തില് വികാരതരളിതരായി. ചിലര് വിലപിച്ചു. ചിലര് വാടിത്തളര്‍ന്നു. മറ്റു ചിലര് മൂര്‍ച്ഛിച്ചു. ധാരാഭക്തിക്കുടമയായ രാധയാകട്ടെ ചൈതന്യമറ്റപ്പോലെ കാണപ്പെട്ടു. ബാഹ്യമായ ഈ വര്‍ണ്ണന ഭക്തിനിര്‍ഭരമാനസങ്ങളുടെ സൂക്ഷ്മദര്‍ശനങ്ങളാണ്. ശ്രീകൃഷ്ണവിരഹം പൊറാത്ത ചിലര് ഉടന് മെലിഞ്ഞുപോയതായി ഗര്‍ഗ്ഗന് പറയുന്നു. വികാരാവേശത്താലുണ്ടാകുന്ന ശരീരകാര്‍ശ്യമാണ് ഇവിടെ സൂചിപ്പിച്ചിരിക്കുന്നത്. ദുഃഖമഗ്നരായ ഗോപികമാര് ആര്‍ഭാടങ്ങളും ആഭരണങ്ങളുമുപേക്ഷിച്ച് അശ്രുപൂര്‍ണ്ണാകുലേഷണകളായത്രേ! ഭക്തിയുടെ ഏറ്റവും ഉയര്‍ന്ന നിലവാരമാണിതില് പ്രകടമാകുന്നത്. ലൗകിക\nസുഖങ്ങളെല്ലാമുപേക്ഷിച്ച ഭക്തമാനസങ്ങള് ഭഗവാനില് വിലഗ്നങ്ങളായെന്നുസാരം! പ്രിയപ്പെട്ടവനായ ഹൃദയാധിനാഥന് അരികിലില്ലെങ്കില് ‘എന്തിനിച്ചിലങ്കകള്? എന്തിനിക്കൈവളകള്?’ എന്നുചോദിച്ച കാമുകിയെപ്പോലെ, അവര് സര്‍വ്വസുഖഭോഗങ്ങളുമുപേക്ഷിച്ചു. മറ്റെല്ലാം മറന്ന് മുകുന്ദനില്‍മാത്രം മനസ്സുറപ്പിച്ചു. ശരീരഭൂഷകളുപേക്ഷിച്ചു എന്ന സൂചന ദേഹഭാവമറ്റ് ഈശ്വരനില് ലഗ്നമാനസരായി എന്ന തത്ത്വമാണ് പ്രപഞ്ചനം ചെയ്യുന്നത്.\nഉത്തമഭക്തിയുടെ നിറകുടമായ കഥയാണ് അക്രൂരാഗമനമെന്ന കഥാഭാഗത്തില് കാണുന്നത്. തുടര്‍ന്നുവരുന്ന മഥുരാപ്രയാണത്തിലും ഉദാത്തഭക്തിയുടെ മൂര്‍ത്തികളായ ഗോപികമാരെ ചിത്രീകരിച്ചിട്ടുണ്ട്. ഭാഗവതകഥകളുടെ പ്രധാനലക്ഷ്യം ഭക്തിസംവര്‍ദ്ധനയാണല്ലോ? അതു സുസാദ്ധ്യമക്കിയ കഥയാണ് അക്രൂരന് ആമ്പാടിയില് എന്ന ഭാഗം!


ബെംഗളൂരുവിൽ നിർമ്മാണത്തിലിരിക്കുന്ന കെട്ടിടം തകർന്നു വീണു;3മരണം, നിരവധി പേർ കുടുങ്ങി കിടക്കുന്നു | Under construction building collapsed in bengaluru - Malayalam Oneindia\nബെംഗളൂരുവിൽ നിർമ്മാണത്തിലിരിക്കുന്ന കെട്ടിടം തകർന്നു വീണു;3മരണം, നിരവധി പേർ കുടുങ്ങി കിടക്കുന്നു\nUpdated: Thu, Feb 15, 2018, 19:09 [IST]\nബംഗളൂരു: നിർമ്മാണത്തിലിരിക്കുന്ന കെട്ടിടം തകർന്ന് വീണു. മൂന്ന് പേർ മരിച്ചെന്ന് ന്യൂസ് മിനുട്സ് റിപ്പോർട്ട് ചെയ്യുന്നു. ഹരലൂരിലെ സെൻട്രൽ ജയിൽ റോഡിനടുത്തുള്ള കസവനഹള്ളിയിലാണ് സംഭവം.\nഇരുപതോളം പേരാണ് കെട്ടിടത്തിലുണ്ടായിരുന്നത്. ആറ് പേരെ രക്ഷപ്പെടുത്തിയെന്നും അവരെ ഗുരുതരാവസ്ഥയിൽ ആശുപത്രിയിൽ പ്രവേശിപ്പിതച്ചെന്നും ഡിസിപി അബ്ദുൾ അഹദ് പറഞ്ഞു. ബാക്കിയുള്ളവർ കെട്ടിടത്തിനകത്ത് അകപ്പെട്ടിരിക്കുകയാണ്. രക്ഷ പ്രവർത്തനങ്ങൾ നടന്നു വരികയാണ്. കൂടുതൽ വിവരങ്ങൾ ലഭ്യമായിട്ടില്ല.\nപോലീസും സംസഥാന ദുരന്ത നിവാരണ സേനയും സ്ഥലത്തെത്തി രക്ഷാ പ്രവർത്തനം നടത്തി വരികയാണ്. അഞ്ച് നില കെട്ടിടമാണ് പണിതത് എന്നാൽ മൂന്ന് നില കെട്ടിടം നിർമ്മിക്കാൻ മാത്രമേ അനുവാദമുണ്ടായിരുന്നുള്ളൂവെന്നും മേയർ പറഞ്ഞതായി ജി ന്യൂസ് മിനുട്സ് റിപ്പോർട്ട് ചെയ്യുന്നു.\nഎച്ച്എസ് ആർ ലേ ഔട്ടിൽ താമസിക്കുന്ന മലയാളി കുഞ്ഞി അഹമ്മദും മരുമകൻ റഫീഖുമാണ് കെട്ടിടത്തിന്റെ ഉടമസ്ഥർ. ആറ് വർഷമായി നിർമ്മാണത്തിലിരിക്കുന്ന കെട്ടിടമാണ് ഇത്. കഴിഞ്ഞ വർഷം കെട്ടിട നിർമ്മാണം നിർത്തിവെച്ചിരുന്നു.\n#Karnataka: Building on Kasuvanahalli's Sarjapur road collapses. People suspected to be trapped. More details awaited. pic.twitter.com/AsRGA9YC9e\nനിയമവിരുദ്ധമായി കെട്ടിടനിർമ്മാണം നടത്തിയതിനാൽ നിരവധി അപകടങ്ങളാണ് മുമ്പ് സംഭവിച്ചത്. കഴിഞ്ഞ ആഴ്ച യശ്വന്ത്പുരത്തും ജയനഗറിലും രണ്ട് കെട്ടിടങ്ങൾ ഒരു ഭാഗത്തേക്ക് ചെരിഞ്ഞിരുന്നു. 2017 ഒകിടോബറിൽ ഗർഭിണിയടക്കം ഏഴ് പേർ ബെംഗളൂരുവിലെ ഈജിപുരയിൽ അപകടത്തിൽപെട്ട് മരിച്ചിരുന്നു. 2016ൽ ബെംഗളൂരു സൗത്ത് ഈസ്റ്റിലെ ബെല്ലഡൂരും നിർമമാണത്തിലിരിക്കുന്ന കെട്ടിടം അപകടത്തിൽപെട്ട് മൂന്ന് പേർ മരിച്ചിരുന്നു.\nbengaluru accident building അപകടം കെട്ടിടം ബെംഗളുരു\nUnder construction building collapsed in bengaluru


50 കിലോ സ്വര്‍ണ്ണം കടത്തിയെന്ന് സെറീന ; പ്രതിഫലം 2000 ദിര്‍ഹം ; അഭിഭാഷനും ഭാര്യയും പലതവണ സ്വര്‍ണ്ണം - Samakalika Malayalam\n50 കിലോ സ്വര്‍ണ്ണം കടത്തിയെന്ന് സെറീന ; പ്രതിഫലം 2000 ദിര്‍ഹം ; അഭിഭാഷകനും ഭാര്യയും പലതവണ സ്വര്‍ണ്ണം കടത്തിയെന്നും മൊഴി\nBy സമകാലിക മലയാളം ഡെസ്‌ക് | Published: 01st June 2019 02:40 PM |\nLast Updated: 01st June 2019 02:40 PM | A+A A- |\nതിരുവനന്തപുരം : തിരുവനന്തപുരം വിമാനത്താവളം വഴിയുള്ള സ്വര്‍ണ്ണക്കടത്തില് നിര്‍ണായക മൊഴി പുറത്ത്. സ്വര്‍ണ്ണക്കടത്ത് സംഘത്തിന്റെ രീതികള് വെളിപ്പെടുത്തുന്നതാണ് പിടിയിലായ സെറീന ഷാജിയുടെ മൊഴി. പലപ്പോഴായി 50 കിലോ സ്വര്‍ണം കടത്തിയെന്ന് ദുബായില് ബ്യൂട്ടി പാര്‍ലര് ഉടമയായ സെറീന മൊഴി നല്‍കി. ഒരു തവണ സ്വര്‍ണം കടത്തുന്നതിന് 2,000 ദിര്‍ഹം പ്രതിഫലം ലഭിച്ചു. വിമാനടിക്കറ്റും എടുത്തുനല്‍കിയിരുന്നു. സ്വര്‍ണ്ണക്കടത്തിന് എസ്‌കോര്‍ട്ടായാണ് പോയതെന്നും സെറീന മൊഴി നല്‍കിയിട്ടുണ്ട്.\nസ്വര്‍ണ്ണക്കടത്ത് പ്രവര്‍ത്തനം ഏകോപിപ്പിച്ചിരുന്നത് വിഷ്ണു എന്നയാളാണ്. തിരുവനന്തപുരം സ്വദേശി ജിത്തുവാണ് ദുബായില് വെച്ച് തനിക്ക് സ്വര്‍ണ്ണം കൈമാറിയത്. സ്വര്‍ണ്ണം കടത്തിക്കൊണ്ടു വരുന്നത് മറ്റൊരാളായിരിക്കും. അയാള്‍ക്കൊപ്പം സെറീന യാത്ര ചെയ്യും. തിരുവനന്തപുരം വിമാനത്താവളത്തില് എക്‌സ്‌റേ പരിശോധന കഴിയുമ്പോള് ബാഗുമായി പുറത്തേക്ക് പോകുന്നത് സെറീനയാണ്. ബാഗുമായി നേരെ കഴക്കൂട്ടത്തെ വീട്ടിലേക്കാണ് പോയിരുന്നതെന്നും സെറീന മൊഴി നല്‍കി.\n25 കിലോ സ്വര്‍ണ്ണം കടത്തിക്കൊണ്ടുപോകുമ്പോള് സുനില്‍കുമാര് എന്നയാളാണ് തനിക്കൊപ്പം വന്നത്. അഭിഭാഷകനായ ബിജുവും ഭാര്യ വിനീതയും പലതവണ സ്വര്‍ണ്ണം കടത്തിയിട്ടുണ്ടെന്നും സെറീന പൊലീസിനോട് പറഞ്ഞു. 25 കിലോ സ്വര്‍ണ്ണവുമായി തിരുവനന്തപുരത്ത് പിടിയിലാകുന്ന ദിവസം, സ്വര്‍ണ്ണക്കടത്ത് നിര്‍ത്തുകയാണ്. അതിനാലാണ് ഇത്രയധികം സ്വര്‍ണ്ണം കടത്തുന്നതെന്ന് ജിത്തു പറഞ്ഞതായി സെറീന മൊഴിയില് വ്യക്തമാക്കുന്നു.\nതിരുവനന്തപുരം വിമാനത്താവളത്തില് സ്വര്‍ണ്ണക്കടത്തിന് ഉദ്യോഗസ്ഥര് ഒത്താശ ചെയ്തിരുന്നു. വിമാനത്താവളത്തിലെ കസ്റ്റംസ് സൂപ്രണ്ടാണ് സഹായം ചെയ്തിരുന്നത്. ഇക്കാര്യം ജിത്തു സൂചിപ്പിച്ചിരുന്നു. കള്ളക്കടത്ത് സ്വര്‍ണ്ണം കൊണ്ടുവരുന്ന ദിവസം സൂപ്രണ്ടാണ് എക്‌സ്‌റേ മെഷീന് സമീപം നിന്നിരുന്നതെന്നും സെറീന വെളിപ്പെടുത്തി. കള്ളക്കടത്തുകേസില് സൂപ്രണ്ടിനെ ഡിആര്‍ഐ നേരത്തെ പിടികൂടിയിരുന്നു.\n2018 നവംബറിലാണ് അഭിഭാഷകനായ ബിജുവിനെയും ഭാര്യ വിനീതയെയും പരിചയപ്പെടുന്നത്. പ്രതിഫലം പറഞ്ഞുറപ്പിച്ചിരുന്നത് അഭിഭാഷകനായ ബിജുവിന്റെ അടുപ്പക്കാരനാണെന്നും സെറീന മൊഴി നല്‍കി. സ്വര്‍ണ്ണക്കടത്ത് തിരുവനന്തപുരത്തെ പിപിഎം ചെയിന്‍സ് എന്ന സ്ഥാപനത്തിന്റെ ഉടമ മുഹമ്മദലിക്ക് വേണ്ടിയാണെന്ന് ഡിആര്‍ഐ ഇന്നലെ വ്യക്തമാക്കിയിരുന്നു.\nമുഹമ്മദലിയുടെ കോഴിക്കോട്ടെ വീട്ടില് ഡിആര്‍ഐ സംഘം കഴിഞ്ഞദിവസം പരിശോധന നടത്തിയിരുന്നു. മുഹമ്മദലിയും ഷോറൂം മാനേജര് ഹക്കീമും ഒളിലിവിലാണ്. അതിനിടെ കേസിലെ മുഖ്യപ്രതി അഡ്വ. ബിജു മനോഹരന് ഇന്നലെ കൊച്ചി ഡിആര്‍ഐ ഓഫീസിലെത്തി കീഴടങ്ങിയിരുന്നു. ഇദ്ദേഹത്തിന്റെ ഭാര്യ വിനീത നേരത്തെ പിടിയിലായിരുന്നു.\nമൊഴി സെറീന സ്വര്‍ണ്ണക്കടത്ത് 2000 ദിര്‍ഹം അഭിഭാഷകനായ ബിജു


ആരോഗ്യരംഗത്തെ സ്വകാര്യവല്‍ക്കരണം സാധാരണക്കാരെ ബാധിക്കുന്നു – ഡോ.കെ.പി.അരവിന്ദന് – പരിഷത്ത് വാർത്തകൾ\nപാലക്കാട് ഭവന് ഉദ്ഘാടനം ചെയ്തു\nപാലക്കാട്, നവം.6 : ആരോഗ്യരംഗത്തെ സ്വകാര്യവല്ക്കരണം സാധാരണ ജനങ്ങളുടെ ചികിത്സയെ ദോഷകരമായി ബാധിക്കുന്നുവെന്ന് പരിഷത്ത് സംസ്ഥാന പ്രസിഡന്റ് ഡോ.കെ.പി.അരവിന്ദന് അഭിപ്രായപ്പെട്ടു. പാലക്കാട് ജില്ല പരിഷത്ത് ഭവന് ഉദ്ഘാടനം ചെയ്യുകയായിരുന്നു അദ്ദേഹം. ആധുനിക വൈദ്യശാസ്ത്രത്തിലൂടെ നമ്മുടെ സാമൂഹ്യ ജീവിതത്തിന് ഒരു സുരക്ഷിതത്വമുണ്ടായി. പഴയ കാലത്തെ പല മാരക രോഗങ്ങളില്‍നിന്നും നാം രക്ഷപ്പെട്ടത് ആധുനിക ചികിത്സയിലൂടെയാണ്. ചരിത്രം പൂര്‍ണമായി നിരാകരിക്കുന്ന, ശാസ്ത്രത്തിലൂടെ നേടിയ നേട്ടങ്ങള് തള്ളിക്കളയുന്ന പ്രചാരണങ്ങളാണ് സോഷ്യല് മീഡിയകളില് നടക്കുന്നത്. പുതിയ രോഗനിര്‍ണയ രീതികള് കൂടുതല് കൃത്യത കൈവരിച്ചിരിക്കുന്നു. എന്നാല്, ഔഷധ വിലയും മറ്റു ചികിത്സ ചെലവുകളും സാധാരണക്കാര്‍ക്ക് താങ്ങാന് കഴിയാത്തതാകുന്നു. അവര് അശാസ്ത്രീയമായ മറ്റു ചികിത്സാരീതികളിലേക്ക് തിരിയാന് ഇതിടയാക്കുന്നു. ആരോഗ്യ സംവിധാനങ്ങള് സ്വകാര്യ മേഖലയിലേക്ക് ചുവടുമാറുമ്പോള് സാധാരണ ജനങ്ങളാണ് ദുരിതമനുഭവിക്കുന്നതെന്നതെന്നും അദ്ദേഹം പറഞ്ഞു.\nചിറ്റൂര് മേഖലകമ്മറ്റിയിലെ ലത ടീച്ചറുടെ ഇടക്കവാദനത്തോടെയാണ് പരിപാടി ആരംഭിച്ചത്. ജില്ല പ്രസിഡന്റ് പി.അരവിന്ദാക്ഷന്റെ അധ്യക്ഷതയില് നടന്ന യോഗത്തിന് സെക്രട്ടറി കെ.എസ്.സുധീര് സ്വാഗതം പറഞ്ഞു. ഭവന നിര്‍മാണ കമ്മറ്റി കണ്‍വീനര് കെ.അരവിന്ദാക്ഷന് റിപ്പോര്‍ട്ട് അവതരിപ്പിച്ചു. ആദ്യകാല പരിഷത്ത് പ്രവര്‍ത്തകനായ വി.കെ.ഭാസ്കരന്‍മാസ്റ്റര്‍ക്ക് പുസ്തകം സമ്മാനിച്ചുകൊണ്ടാണ് ഡോ.അരവിന്ദന് പരിപാടി ഉദ്ഘാടനം ചെയ്തത്. ജില്ല പഞ്ചായത്ത് വിദ്യാഭ്യാസ സ്റ്റാന്റിങ് കമ്മറ്റി ചെയര്‍പേഴ്സണ് ബിനുമോള്, വാര്‍ഡ് കൗണ്‍സിലര് ഡോ.ഹസീന എന്നിവര് ചടങ്ങില് പങ്കെടുത്തു. ജില്ല ലൈബ്രറി കൗണ്‍സില് സെക്രട്ടറി കാസിം മാസ്റ്റര്, കെ.എസ്.ടി.എ. ജില്ല ജോ.സെക്രട്ടറി മഹേഷ് കുമാര്, എന്.ജി.ഒ. യൂണിയന് ജില്ല പ്രസിഡന്റ് ഇ.മുഹമ്മദ് ബഷീര്, കെ.ജി. ഒ.എ.യുടെ കെ.പി.സുരേഷ്, കേരള യുക്തിവാദി സംഘം സംസ്ഥാന സെക്രട്ടറി ശബരി ഗിരീഷ് തുടങ്ങിയവര് ആശംസയര്‍പ്പിച്ചു. ജില്ലാ ജോ. സെക്രട്ടറി കെ.എസ്.നാരായണന്‍കുട്ടി നന്ദി പ്രകാശിപ്പിച്ചു. പരിപാടിയുടെ അവസാനം മെഹ്ഫില് ടീം അവതരിപ്പിച്ച ഗാന സന്ധ്യ ഏറെ ശ്രദ്ധേയമായി.\nപുതിയ ഔഷധനിര്‍മാണശാല ആരോഗ്യമേഖലയ്ക്ക് പ്രതീക്ഷ നല്‍കും – ഡോ.ദിനേശ് അബ്രോൾ


ക്രിസ്മസ് വരവേൽക്കാൻ ഒരുങ്ങി മൈജി- അവിശ്വസനീയ ഓഫറുകളുമായി മൈജി ഗ്രാന്‍ഡ് ഡിസംബര് സെയിലിന് തുടക്കം -\nHome Advertorial ക്രിസ്മസ് വരവേൽക്കാൻ ഒരുങ്ങി മൈജി- അവിശ്വസനീയ ഓഫറുകളുമായി മൈജി ഗ്രാന്‍ഡ് ഡിസംബര് സെയിലിന് തുടക്കം\nകേരളത്തിലുടനീളമുള്ള മൈജി ഷോറൂമുകളില് ഗ്രാന്‍ഡ് ഡിസംബര് സെയില് ആരംഭിച്ചു. ഗാഡ്ജറ്റുകള്‍ക്കും ഗൃഹോപകരണങ്ങള്‍ക്കും മറ്റെങ്ങുമില്ലാത്ത വിലക്കുറവും മെഗാ കോംബോ ഓഫറുകളുമാണ് മൈജിയിലും മൈജി ഫ്യൂച്ചറിലും ഗ്രാന്‍ഡ് ഡിസംബര് സെയിലിന്റെ ഭാഗമായി ഒരുക്കിയിരിക്കുന്നത്. സ്മാര്‍ട്ട് ഫോണ്, ടി.വി., ലാപ്‌ടോപ്പ്, ഡെസ്‌ക്ടോപ്പ്, ഏ.സി., ആക്‌സസറീസ് തുടങ്ങി ഗാഡ്ജറ്റുകളെല്ലാം അവിശ്വസനീയമായ ഓഫറുകളോടെ ഉപഭോക്താക്കള്‍ക്ക് ഇന്നുമുതലാരംഭിക്കുന്ന(ഡിസംബര് 4) സെയിലിലൂടെ പര്‍ച്ചേസ് ചെയ്യാന് കഴിയും.\nസ്മാര്‍ട്ട് ഫോണുകള്‍ക്ക് മറ്റെങ്ങുമില്ലാത്ത ഡിസ്‌കൗണ്ടും ഓഫറുകളുമാണ് മൈജിയിലുള്ളത്. ഓരോ 10,000 രൂപയുടെ മൊബൈല് ഫോണ് പര്‍ച്ചേസിനൊപ്പവും 1000 രൂപ ക്യാഷ്ബാക്കായി ലഭിക്കുന്നു. ലാപ്‌ടോപ്പുകളുടെ വിഭാഗത്തിലും ഏറ്റവും നല്ല ഓഫറുകളാണ് ഗ്രാന്‍ഡ് ഡിസംബര് സെയിലിലുള്ളത്. ഏത് ലാപ്‌ടോപ്പ് വാങ്ങുമ്പോഴും 1,500 രൂപയുടെ ക്യാഷ് ഡിസ്‌കൗണ്ട് മൈജിയില് നിന്നും ലഭിക്കും. ഒപ്പം 2,499 രൂപയുടെ ബ്ലൂടൂത്ത് സൗണ്ട്ബാറും ലാപ്ടോപ്പെടുക്കുമ്പോള് തികച്ചും സൗജന്യമായി നേടാം. ഏറ്റവും നല്ല ACകളും ഏറെ ഓഫറുകളോടെ മൈജി ഗ്രാന്‍ഡ് ഡിസംബര് സെയിലുണ്ട്. ഏത് AC കള് തിരഞ്ഞെടുക്കുമ്പോഴും 1500 രൂപ ക്യാഷ്ബാക്കോ സൗജന്യമായി സ്്‌റ്റെബിലൈസറോ നേടാം. കൂടാതെ ലോകോത്തര ടി.വി. ബ്രാന്‍ഡുകളുടെ ഏറ്റവും വലിയ കളക്ഷനും ഗ്രാന്‍ഡ് ഡിസംബര് സെയിലിന്റെ ഭാഗമായി ഒരുക്കിയിട്ടുണ്ട്. വെറും 7,999 രൂപ മുതല്‍ക്കാണ് ടി.വി.കള് ലഭ്യമാകുക. തിരഞ്ഞെടുത്ത മോഡലുകള്‍ക്കൊപ്പം 2499 രൂപയുടെ സ്മാര്‍ട്ട് വാച്ച് സൗജന്യമായി ലഭിക്കുന്നു. ഒപ്പം അവിശ്വസനീയമായ കോംബോ ഓഫറുകളും മൈജിയുടെ പ്രത്യേകതയാണ്. ഇതിലുപരി ടാബ്ലറ്റ്‌സ്, ആക്‌സസറീസ് തുടങ്ങിയവയുടെ വലിയ കളക്ഷനും ഗ്രാന്‍ഡ് ഡിസംബര് സെയില് ഓഫറുകളോടെ മൈജിയിലുണ്ട്.\nഗ്രാന്‍ഡ് ഡിസംബര് സെയിലിന്റെ ഭാഗമായി മൈജിയുടെ പൂത്തോള്, വളാഞ്ചേരി, സുല്‍ത്താന് ബത്തേരി ഫ്യൂച്ചര് സ്റ്റോറുകളില് നിന്നും ലോകോത്തര ബ്രാന്‍ഡുകളുടെ ഗൃഹോപകരണങ്ങള് വന് വിലക്കുറവുകളോടെ പര്‍ച്ചേസ് ചെയ്യാന് കഴിയും. വാഷിങ് മെഷീനുകളുടെയും ഫ്രിഡ്്ജുകളുടെയും ഏറ്റവും മികച്ച കളക്ഷനാണ് ഫ്യൂച്ചര് സ്റ്റോറുകളില് ഉപഭോക്താക്കള്‍ക്കായി ഒരുക്കിയിട്ടുള്ളത്. ഗൃഹോപകരണങ്ങള്‍ക്കൊപ്പം അടുക്കളയിലേക്ക് ആവശ്യമായ എല്ലാ ഉപകരണങ്ങള്‍ക്കും ഏറ്റവും നല്ല ഓഫറുകള് മൈജി ഫ്യൂച്ചര് സ്റ്റോറുകളിലുണ്ട്.\nഉല്പന്നങ്ങള്‍ക്ക് കമ്പനി നല്‍കുന്ന ഓഫറുകള്‍ക്ക് പുറമെ മൈജിയില് മാത്രം ലഭിക്കുന്ന മറ്റ് അനവധി ഓഫറുകളുമുണ്ട്. കൂടാതെ ഗാഡ്ജറ്റുകള് വേഗത്തിലും വിശ്വാസ്യതയിലും സര്‍വീസ് ചെയ്യുന്ന മൈജി കെയര് ഉപഭോക്താക്കള്‍ക്ക് ഏറ്റവും മികച്ച റിപ്പയര്&സര്‍വീസ് ഉറപ്പുവരുത്തുന്നു. എന്തും എന്തിനോടും മാറ്റി വാങ്ങാനുള്ള എക്സ്ചേഞ്ച് പ്ലാനുകള്, ഉല്പന്നങ്ങള്‍ക്ക് കമ്പനി നല്‍കുന്ന വാറണ്ടിക്ക് പുറമെ മൈജി സ്‌പെഷ്യല് അധിക വാറണ്ടി ലഭിക്കുന്ന എക്സ്റ്റന്‍ഡഡ് പ്ലാനുകള്, ഫോണ് പൊട്ടിയാലോ മോഷണം പോയാലോ മാറ്റി വാങ്ങാവുന്ന പ്രൊട്ടക്ഷന് പ്ലാനുകള് എന്നിവയെല്ലാം മൈജിയുടെ മാത്രം പ്രത്യേകതയാണ്. ഉപഭോക്താക്കള്‍ക്കായി നിരവധി ഫിനാന്‍സ് സ്‌കീമുകളും മൈജിയില് ലഭ്യമാണ്. ഡെബിറ്റ്/ക്രെഡിറ്റ് കാര്‍ഡ്/ഇ.എം.ഐ. സൗകര്യം വഴി അതിവേഗം ലോണ്, 100% ലോണ് സൗകര്യം തുടങ്ങി വിവിധ ഓഫറുകളും ആനുകൂല്യങ്ങളും പര്‍ച്ചേസുകള്‍ക്കൊപ്പം ലഭിക്കും. www.myg.in എന്ന വെബ്‌സൈറ്റില് നിന്നും നൂതന ഷോപ്പിംഗ് എക്സ്പീരിയന്‍സോടെ പ്രൊഡക്ടുകള് പര്‍ച്ചേസ് ചെയ്യാനും സൗകര്യമുണ്ട്. ഓണ്‍ലൈനായി ബുക്കിംഗ് നടത്തി പേയ്‌മെന്റ് ചെയ്തുകഴിഞ്ഞാല് മൈജി എക്സ്പ്രസ് ഹോം ഡെലിവറിയിലൂടെ അതിവേഗം ഉല്പന്നങ്ങള് നിങ്ങളുടെ കൈകളിലേക്കുമെത്തുന്നു.\nStory highlights- MyG grand december sale


രഘുവിന്റെ പെൻസിൽ വരകളിൽ നിറഞ്ഞ് മന്ത്രിമാർ | Kakkanadu\nമരട് സ്വദേശിയും റവന്യൂ വകുപ്പ് ഉദ്യോഗസ്ഥനുമായ കെകെ രഘു കളക്ടറേറ്റില് നടത്തുന്ന ചിത്രപ്രദര്‍ശനം പോര്‍ട്രിക്കേച്ചര് ജില്ലാ കളക്ടര് മുഹമ്മദ് വൈ സഫീറുള്ള ഉദ്ഘാടനം ചെയ്യുന്നു.\nകാക്കനാട്: കേരളത്തിലെ മന്ത്രിമാരുടെയും രാഷ്ട്രീയ നേതാക്കളുടെയും മുഖങ്ങൾക്ക് പെൻസിൽ വരയിലൂടെ ജീവൻ പകന്ന് കെ.കെ. രഘു. റവന്യൂ മന്ത്രി ഇ. ചന്ദ്രശേഖരന്റെ പേഴ്സണൽ സ്റ്റാഫംഗമാണ് രഘു. മരട് സ്വദേശിയായ ഇദ്ദേഹം വരച്ച ചിത്രങ്ങളുടെ പ്രദർശനം കളക്ടറേറ്റിൽ തുടങ്ങി. പെൻസിൽ സ്കെച്ചിൽ പോർട്രെയിറ്റിന്റെയും കാരിക്കേച്ചറിന്റെയും സാധ്യതകൾ കൂട്ടിച്ചേർത്താണ് രഘു ക്യാൻവാസിൽ വിസ്മയം തീർക്കുന്നത്.\nകളക്ടറേറ്റിൽ റവന്യൂ വകുപ്പ് ജീവനക്കാരനായ ഇദ്ദേഹം ഒരു വർഷം മുമ്പാണ് മന്ത്രിയുടെ പേഴ്സണൽ സ്റ്റാഫിൽ ഡെപ്യൂട്ടേഷൻ വ്യവസ്ഥയിൽ അംഗമായത്. അഞ്ചു മാസം മുമ്പ് സ്റ്റാഫിലൊരാളുടെ കാരിക്കേച്ചർ വരച്ചത് മന്ത്രി ഇ. ചന്ദ്രശേഖരൻ കാണാനിടയായത് വഴിത്തിരിവായി. ചിത്രം കണ്ടിഷ്ടപ്പെട്ട മന്ത്രി തന്നെയും വരയ്ക്കാനാവശ്യപ്പെട്ടു. കാരിക്കേച്ചറിനു പകരം മന്ത്രിയുടെ പോർട്രെയ്റ്റു തന്നെ വരച്ചു നൽകിയപ്പോൾ ചിത്രകല കൈവിട്ടു കളയരുതെന്നും എങ്ങനെയും സമയം കണ്ടെത്തണമെന്നുമായിരുന്നു മന്ത്രിയുടെ സ്നേഹോപദേശം. ഇതിൽ നിന്ന് ഊർജമുൾകൊണ്ട് എല്ലാ മന്ത്രിമാരുടെയും സൗമ്യമായ മുഖം പോർട്രിക്കേച്ചർ ചെയ്യാനായി തീരുമാനം. അങ്ങനെ വിശ്രമസമയം മുഴുവൻ ചിത്രരചനയ്ക്ക് നീക്കി വെച്ചു. മന്ത്രിമാരേക്കൂടാതെ നിയമസഭാ സ്പീക്കർ, പ്രതിപക്ഷ നേതാവ് എന്നിവരെയും വരച്ചു.\nനാലു മാസമെടുത്ത് പൂർത്തിയാക്കിയ സൃഷ്ടികൾ തിരുവനന്തപുരത്ത് ഓണക്കാലത്ത് പ്രദർശിപ്പിക്കാൻ തീരുമാനിച്ചെങ്കിലും പ്രളയം തടസ്സമായി. സ്വദേശമായ എറണാകുളത്ത്, ആദ്യമായി ജോലിയിൽ പ്രവേശിച്ച കളക്ടറേറ്റിൽത്തന്നെ പ്രദർശനം വെച്ചതങ്ങിനെയാണ്. ഉദ്ഘാടനത്തിനെത്താമെന്ന് ജില്ലാ കളക്ടർ മുഹമ്മദ് വൈ. സഫീറുള്ള സമ്മതിച്ചപ്പോൾ അദ്ദേഹത്തിന്റെയും പോർട്രിക്കേച്ചർ രഘു തയ്യാറാക്കി. സ്വന്തം ചിത്രം ചിത്രകാരനിൽ നിന്ന് സ്വീകരിച്ചുകൊണ്ടാണ് ജില്ലാ കളക്ടർ പ്രദർശനം ഉദ്ഘാടനം ചെയ്തത്. പ്രദർശനം ചൊവ്വാഴ്ച സമാപിക്കും.\nസെല്‍ഫിയെടുക്കാന് തിക്കും തിരക്കും; മെട്രോ മിക്കിയെ ആശുപത്രിയിൽ നിന്ന് മാറ്റി\nദേവീപ്പടിയിലെ ബദാം മരത്തെ കൊല്ലുകയാണ്; തീയിട്ടും ആണിതറച്ചും\nനാട്ടുകാർ നോക്കി നിൽക്കെ രണ്ട് ലോഡ് മണൽ റോഡിൽ തട്ടി, ലോറികൾ ഓടിച്ചുപോയി\nഡോ. സുകുമാർ അഴീക്കോട് സ്മാരക തത്ത്വമസി പുരസ്‌കാരം എൻ.കെ. പ്രേമചന്ദ്രൻ എം.പി.ക്ക്\nഎൻജിനീയറിങ്ങും മെഡിസിനും മാത്രമല്ല, വേറേ പലതുമുണ്ട് പഠിക്കാൻ - ക്രിസ്റ്റഫർ സ്റ്റോൺ


Intervention of KC Venugopal, 29 Malayalee students stranded in Rajasthan Went out to Kerala | കെസിയുടെ ഒറ്റ ഫോൺ കോൾ,അശോക് ഗെലോട്ട് നേരിട്ട് ഇടപെട്ടു;രാജസ്ഥാനിലെ മലയാളി വിദ്യാർത്ഥികൾ നാട്ടിലേക്ക് - Malayalam Oneindia\n10 min ago 2050 വീഡിയോകള് ഹാജരാക്കി; നജീബ് കാന്തപുരം 'തെറിക്കുമോ'... ഇനിയുള്ള നീക്കം ഇങ്ങനെ...\n1 hr ago 'സമരമുഖത്തെ പെണ്ണുങ്ങൾക്ക് നിങ്ങൾക്കില്ലാത്ത ഒരു ഗുണമുണ്ട്': വേടനെ 'പിന്തുണച്ച' പാര്‍വതിക്ക് മറുപടി\nUpdated: Thu, May 21, 2020, 18:21 [IST]\nഹരിപ്പാട്: എഐസിസി ജനറല് സെക്രട്ടറി കെസി വേണുഗോപാലിന്റെ ഇടപെടലിനെ തുടര്‍ന്ന് രാജസ്ഥാനില് കുടുങ്ങിക്കിടന്ന മലയാളി വിദ്യാര്‍ത്ഥികല് നാട്ടിലേക്ക്. ജയ്പൂരിനടുത്തുള്ള രുദ്രാക്ഷ മറൈന് സര്‍വീസ് കോളേജില് പഠിക്കുന്ന ഹരിപ്പാട് സ്വദേശിയായ സന്ദീപ് എന്ന വിദ്യാത്ഥി യൂത്ത് കോണ്‍ഗ്രസ് സംസ്ഥാന ജനറല് സെക്രട്ടറി ബിനു ചുള്ളിയലിനെ ഫോണ് വിളിച്ച് നാട്ടിലേക്ക് വരാന് സഹായികകണമെന്ന് ആവശ്യപ്പെട്ടതോടെയാണ് സംഭവങ്ങളുടെ തുടക്കം.\nബിനു ഇച് ഉടനെ തന്നെ കെസി വേണുഗോപാലിന്റെ ശ്രദ്ധയില്‍പ്പെടുത്തി. അദ്ദേഹം നേരെ രാജസ്ഥാന് മുഖ്യമന്ത്രി അശോക് ഗെലോട്ടുമായി ഫോണില് ബന്ധപ്പെട്ടു. ഇക്കാര്യം ശ്രദ്ധയില്‍പ്പെട്ട രാജസ്ഥാന് മുഖ്യമന്ത്രി മലയാളിയും കേരളത്തിന്റെ നോഡല് ഓഫീസറുമായ എഡിജിപി ബിജു ജോര്‍ജ് ജോസഫിനെ ബന്ധപ്പെട്ടു. സംസ്ഥാനത്ത് കുടുങ്ങിക്കിടക്കുന്ന ഈ കുട്ടികളെ നാട്ടിലെത്തിക്കുന്നതിനുള്ള ചുമതല അദ്ദേഹം ബിജു ജോര്‍ജിനെ ഏല്‍പ്പിച്ചു. തുടര്‍ന്ന് നാട്ടിലേക്കായി ഒരു ബസ് തയ്യാറാക്കി. സമീപപ്രദേശത്തുള്ള വിദ്യാഭ്യാസ സ്ഥാപനങ്ങളിലെ മറ്റ് മലയാളി വിദ്യാര്‍ത്ഥികളെയും ഈ ബസില് കയറ്റി.\nകേരളത്തിലേക്ക് പുറപ്പെട്ട ബസില് ആകെ 29 വിദ്യാര്‍ത്ഥികളാണുള്ളത്. ഇവരെ കേരളത്തിലെത്തിച്ച് സ്വന്തം ജില്ലകളിലേക്കെത്തിക്കാനുള്ള സൗകര്യവും ഏര്‍പ്പെടുത്തിയിട്ടുണ്ട്. കുട്ടികള് യാത്രാ ദിവസങ്ങളില് ആവശ്യമായ ഭക്ഷണത്തിന്റെയും വെള്ളത്തിന്‍െും ചെലവ് രാജസ്ഥാന് സര്‍ക്കാരാണ് വഹിച്ചത്.\nനേരത്തെയും കെസി വേണുഗോപാലിന്റെ ഇടപെടലിനെ തുടര്‍ന്ന് നിരവധി പേര് നാട്ടിലെത്തിയിരുന്നു. കര്‍ണാടകയില് ജോലി നഷ്ടപ്പെട്ട് നാട്ടിലെത്താന് കഴിയാതെ കുടുങ്ങിയ യുവതിയെ കെസി വേണുഗോപാല് ഇടപെട്ടാണ് നാട്ടിലെത്തിച്ചത്. രാമങ്കരി പഞ്ചായത്ത് പുതുക്കരി പറമ്പില് തങ്കച്ചന്റെ മകള് സ്റ്റെഫിയെയാണ് നാട്ടിലെത്താന് കഴിയാതെ ബംഗളൂരില് കഴിഞ്ഞത്. കര്‍ണാടക പിസിസി പ്രസിഡന്റുമായി സംസാരിച്ച് യുവതിയെ നാട്ടിലെത്തിക്കുന്നതിനുള്ള നടപടികള് സ്വീകരിക്കുകയായിരുന്നു.\ncongress kc venugopal rajasthan alappuzha ashok gehlot students കെസി വേണുഗോപാല് രാജസ്ഥാന് മുഖ്യമന്ത്രി politics\nIntervention of KC Venugopal, 29 Malayalee students stranded in Rajasthan Went out to Kerala


മാപ്പ്, ഇത് കൊറോണ മരുന്നാണെന്ന് അറിഞ്ഞിരുന്നില്ല'. മോഷ്ടിച്ച മുഴുവൻ ഡോസ് വാക്സിനുകളും തിരിച്ചേൽപ്പിച്ച് 'നല്ലവനായ' മോഷ്ടാവ് - Media Malayalam (മീഡിയ മലയാളം)\nമാപ്പ്, ഇത് കൊറോണ മരുന്നാണെന്ന് അറിഞ്ഞിരുന്നില്ല’. മോഷ്ടിച്ച മുഴുവൻ ഡോസ് വാക്സിനുകളും തിരിച്ചേൽപ്പിച്ച് ‘നല്ലവനായ’ മോഷ്ടാവ്\nഛണ്ഡീഗഡ്: രാജ്യത്ത് കോവിഡ് വാക്സിൻ ക്ഷാമം രൂക്ഷമായി തുടരുന്നതിനിടെയാണ് ഹരിയാനയിൽനിന്ന് ആ വാർത്തവന്നത്. ഒരു ആശുപത്രിയിൽ സൂക്ഷിച്ചിരുന്ന മുഴുവൻ വാക്സിൻ ഡോസുകളും മോഷണം പോയി. വ്യാഴാഴ്ചയാണ് ഹരിയാനയിലെ ജിന്ദ് ജനറൽ ആശുപത്രിയിലെ സ്റ്റോർ റൂമിൽ നിന്ന് 1700 ഡോസ് കോവിഷീൽഡ്, കോവാക്സിനുകൾ മോഷണം പോയത്. എന്നാൽ മോഷ്ടിച്ച മുഴുവൻ ഡോസ് വാക്സിനുകളും തിരിച്ചേൽപ്പിച്ചിരിക്കുകയാണ് ‘നല്ലവനായ’ മോഷ്ടാവ്.\nവാക്സിൻ തിരിച്ചേൽപ്പിച്ചതിനൊപ്പം ഒരു കുറിപ്പും അതിൽ വെച്ചിരുന്നു ‘മാപ്പ്, ഇത് കൊറോണ മരുന്നാണെന്ന് അറിഞ്ഞിരുന്നില്ല’. വാക്സിനുകൾ സൂക്ഷിച്ചിരുന്ന ബാഗിന്‍റെ അകത്തായിരുന്നു ഹിന്ദിയിൽ എഴുതിയ കുറിപ്പ്.\nവ്യാഴാഴ്ച ഉച്ചയോടെ സിവിൽ ലൈൻ പൊലീസ് സ്റ്റേഷന് പുറത്തെ ചായക്കടയിൽ മോഷ്ടാവ് ബാഗ് ഏൽപ്പിക്കുകയായിരുന്നു. പൊലീസ് സ്റ്റേഷനിൽ നൽകാനുള്ള ഭക്ഷണമാണെന്നും അത്യാവശ്യമായി മറ്റൊരു േജാലിയുള്ളതിനാൽ സ്റ്റേഷനിൽ ഏൽപ്പിക്കാൻ നിർദേശിച്ച ശേഷം കടന്നുകളയുകയായിരുന്നു.\nതുടർന്ന് പൊലീസെത്തി പരിശോധിച്ചപ്പോഴാണ് മോഷണം പോയ വാക്സിനാണെന്ന് തിരിച്ചറിഞ്ഞത്. അത്യാസന്ന നിലയിലായ രോഗികൾക്ക് ഉപയോഗിക്കുന്ന റെംഡെസിവിർ വാക്സിനാണെന്ന് കരുതി പ്രതിരോധ മരുന്ന് എടുത്തുകൊണ്ടുപോകുകയായിരുന്നുവെന്ന് പൊലീസ് പറഞ്ഞു.\nവാക്സിൻ കവർന്നെങ്കിലും സ്റ്റോർ മുറിയിലുണ്ടായിരുന്ന മറ്റ് മരുന്നുകളോ പണമോ മോഷ്ടാവ് കവർന്നിരുന്നില്ല. മോഷ്ടാവിനെ തിരിച്ചറിഞ്ഞതായും ജിന്ദ് ജനറൽ ആശുപത്രിയിലെ സ്റ്റോർ മുറിയിൽ മോഷണം നടത്തിയതിന് കേസെടുത്തതായും പൊലീസ് പറഞ്ഞു.\nരാജ്യത്ത് കോവിഡ് രണ്ടാംതരംഗം രൂക്ഷമായി തുടരുന്നതിനിടെയാണ് വാക്സിനുകൾ മോഷണം പോയത്. കോവിഡ് വാക്സിൻ ദൗർലഭ്യം തുടരുന്നതിന്‍റെയും പാഴാക്കുന്നതിന്‍റെയും നിരവധി റിപ്പോർട്ടുകൾ പുറത്തുവരുന്നതിനിടെയാണ് സംഭവം. വാക്സിൻ പാഴാക്കുന്നതിൽ രണ്ടാംസ്ഥാനത്തുള്ള സംസ്ഥാനമാണ് ഹരിയാന.\nSorry, I didn’t know it wasacorona drug. ‘ The ‘good’ thief returned all the stolen vaccines\nall the stolen vaccines\nI didn't know it wasacorona drug. ' The 'good' thief returned\nPrevious articleഇന്ത്യയിൽനിന്നുള്ള വിമാനങ്ങൾക്ക് വിലക്ക് ഏർപ്പെടുത്തി കാനഡ\nNext articleനഗരത്തിലെ ആഡംബര ഹോട്ടലുകളിൽ ഡിജെ പാർട്ടികളിലെത്തിയവരിലധികവും മറ്റു ജില്ലകളിൽ നിന്നുള്ളവർ


16 Sep, 2019 at 02:50 AM\nതെരഞ്ഞെടുപ്പിന് ദിവസങ്ങൾ മാത്രം ബാക്കി നിൽക്കെ കോട്ടയത്തെ എന്.സി.പിയിൽ ഒരു വിഭാഗം രാജിവെച്ചത് ഇടത് മുന്നണിക്ക് തലവേദനയാകുന്നു. രാജി വെച്ചത് പാലായിൽ സ്വാധീനമുള്ള ഉഴവൂർ വിജയൻ വിഭാഗമായതിനാൽ ഇവരെ അനുനയിപ്പിക്കാനുള്ള ശ്രമങ്ങളും സജീവമായിട്ടുണ്ട്.\nAlso read: മാണി സി. കാപ്പനെ സ്ഥാനാർത്ഥിയാക്കിയതിൽ പ്രതിഷേധിച്ച് എന്.സി.പിയിൽ കൂട്ടരാജി\nതർക്കങ്ങൾ ഇല്ലാതെ സ്ഥാനാർത്ഥിയെ പ്രഖ്യാപിച്ച ആത്മവിശ്വാസത്തിലായിരുന്നു എൽ.ഡി.എഫ് ക്യാമ്പ് ഇത് വരെ. എന്നാൽ പ്രചരണത്തിന്റെ അവസാന ഘട്ടത്തിൽ ഒരു വിഭാഗം കുട്ടരാജിയിലേക്ക് പോയത് ഇടത് മുന്നണിയിൽ വലിയ ആശങ്ക ഉണ്ടാക്കുന്നുണ്ട്. വലിയ അട്ടിമറിക്ക് കെൽപ്പിലെങ്കിലും കാപ്പന്റെ ഭൂരിപക്ഷം കുറയ്ക്കാൻ ഇവരെ കൊണ്ട് സാധിക്കുന്നാണ് അവകാശവാദം. തെരെഞ്ഞടുപ്പിൽ ഒരു കാരണവശാലും മാണി സി കാപ്പനെ പിന്തുണയ്ക്കില്ലെന്നാണ് ഇവർ പറയുന്നത്.\nരാജിവെച്ചത് പാർട്ടിയിലില്ലാത്തവരാണെന്ന വാദമാണ് മറുവിഭാഗം ഉയർത്തുന്നത്. എങ്കിലും പാലായിൽ സ്വാധീനമുള്ള ഉഴവൂർ വിജയൻ വിഭാഗമായതിനാല് ഇവരെ അനുനയിപ്പിക്കാനുളള ശ്രമങ്ങളും നടക്കുന്നുണ്ട്. പീതാംബരൻ മാസ്റ്റർ അടക്കമുള്ളവർ ഇവരുമായി ആശയവിനിമയം നടത്തുന്നുണ്ട്. അനുനയ ശ്രമങ്ങൾ വിജയിച്ചില്ലെങ്കിൽ വരും ദിവസങ്ങളിലും രാജി വെക്കൽ തുടരും.


വിറ്റാമിന് എയിലുണ്ട് ചര്‍മ്മത്തിന്റെ എല്ലാ പ്രശ്‌നത്തിനും പരിഹാരം | Vitamin A-rich Foods Help You To Maintain Healthy skin - Malayalam BoldSky\n| Published: Thursday, September 16, 2021, 11:48 [IST]\nസൗന്ദര്യ സംരക്ഷണം ഒരിക്കലും വെറും സൗന്ദര്യ വര്‍ദ്ധക വസ്തുക്കളില് മാത്രം ഒതുങ്ങുന്നതല്ല. ഭക്ഷണത്തിന്റെ കാര്യത്തിലും നമ്മള് അല്‍പം ശ്രദ്ധിച്ചാല് ചര്‍മ്മത്തെ നമുക്ക് നല്ല സൂപ്പറായി പരിപാലിക്കാന് സാധിക്കുന്നുണ്ട്. കഴിക്കുന്ന ആാരം നമ്മുടെ ചര്‍മ്മത്തിനേയും സ്വാധീനിക്കുന്നുണ്ട് എന്നുള്ളതാണ് സത്യം. ആരോഗ്യ സംരക്ഷണത്തിന് മാത്രമല്ല സൗന്ദര്യ സംരക്ഷണത്തിനും ഭക്ഷണം അനിവാര്യം തന്നെയാണ്. എന്നാല് കഴിക്കുന്ന ഭക്ഷണത്തിന്റെ കാര്യത്തില് ചില വിറ്റാമിനുകള് ചേരുമ്പോള് അത് തന്നെയാണ് നമ്മുടെ ചര്‍മ്മത്തില് മാറ്റങ്ങള് വരുത്തുന്നതും. വിറ്റാമിന് എ ഇത്തരത്തില് ഒന്നാണ്. ഇത് ചര്‍മ്മത്തിലുണ്ടാവുന്ന പല അസ്വസ്ഥതകള്‍ക്കും പരിഹാരം നല്‍കി ചര്‍മ്മത്തിന്റെആരോഗ്യം സംരക്ഷിക്കുന്നു.\nഭക്ഷണം കഴിക്കുമ്പോള് നമ്മള് പലപ്പോഴും ചര്‍മ്മത്തിന്റെ ആരോഗ്യത്തേക്കാള് ശാരീരിക ആരോഗ്യത്തിന് പ്രാധാന്യം നല്‍കുന്നു. നമ്മള് കഴിക്കുന്നത് നമ്മുടെ രൂപത്തെ സ്വാധീനിക്കുന്നുണ്ടെന്ന കാര്യം ഓര്‍ത്തിരിക്കേണ്ടത് പ്രധാനമാണ്. കാരണം നമ്മുടെ ഭക്ഷണക്രമം നമ്മുടെ ചര്‍മ്മത്തിന്റെ ആരോഗ്യത്തെ സ്വാധീനിക്കുന്നു, അതിനാല് ഏത് ഭക്ഷണങ്ങളാണ് മികച്ച പ്രകടനം കാഴ്ചവയ്ക്കുന്നതെന്ന് ഓര്‍മ്മിക്കുന്നത് നല്ലതാണ്. പോഷകങ്ങള്, പ്രത്യേകിച്ച് വിറ്റാമിനുകള്, നമ്മുടെ ചര്‍മ്മത്തിന് ഗുണം ചെയ്യും. വിറ്റാമിന് എ നിങ്ങളുടെ ചര്‍മ്മത്തിന് ഗുണം ചെയ്യുന്ന ഒരു വിറ്റാമിനാണ്. ഇത് ഏതൊക്കെ ഭക്ഷണത്തില് അടങ്ങിയിട്ടുണ്ട്, എന്തൊക്കെയാണ് ഇതിന്റെ ഗുണങ്ങള് എന്ന് നമുക്ക് നോക്കാവുന്നതാണ്. കൂടുതല് അറിയാന് ഈ ലേഖനം നിങ്ങളെ സഹായിക്കും.\nചര്‍മ്മത്തിന് വിറ്റാമിന് എയുടെ ഗുണങ്ങള്\nവിറ്റാമിന് എയില് റെറ്റിനോള് ഉള്‍പ്പെടുന്നു, ഇത് പുതിയ ചര്‍മ്മകോശങ്ങള് സൃഷ്ടിക്കുന്നതിനും പുതുക്കുന്നതിനും സഹായിക്കുന്നു. വിറ്റാമിന് എയില് ആന്റിഓക്സിഡന്റുകളായ ബീറ്റാ കരോട്ടിന് അടങ്ങിയിട്ടുണ്ട്, ഇത് ഫ്രീ റാഡിക്കലുകളെ ചെറുക്കുകയും വാര്‍ദ്ധക്യത്തിന്റെ ലക്ഷണങ്ങളെ പ്രതിരോധിക്കുകയും ചെയ്യുന്നുണ്ട്. അതു മാത്രമല്ല, വിറ്റാമിന് എ ദോഷകരമായ അള്‍ട്രാവയലറ്റ് രശ്മികളില് നിന്ന് സംരക്ഷിക്കുന്നതായും തെളിയിക്കപ്പെട്ടിട്ടുണ്ട്. അതുകൊണ്ട് ഭക്ഷണത്തില് വിറ്റാമിന് എ ഉള്‍പ്പെടുത്തുന്നതിന് ശ്രദ്ധിക്കണം. ഏതൊക്കെയാണ് വിറ്റാമിന് എ അടങ്ങിയിട്ടുള്ള ഭക്ഷണങ്ങള് എന്ന് നമുക്ക് നോക്കാവുന്നതാണ്.\nചുവന്ന തക്കാളി വിറ്റാമിന് എ യുടെ നല്ല ഉറവിടമാണ്, ഇവയാകട്ടെ നാം ദൈനംദിന പാചകത്തില് ധാരാളം ഉപയോഗിക്കുന്നു. തക്കാളി കറിക്ക് മാത്രമായി ഉപയോഗിക്കുന്നതിന് പുറമേ തക്കാളി സൂപ്പ്, തക്കാളി ചട്ണി എന്നിവ നിങ്ങള്‍ക്ക് തയ്യാറാക്കാം. ഇതെല്ലാം നിങ്ങളുടെ ചര്‍മ്മത്തിന് ഗുണങ്ങള് നല്‍കുന്നതാണ് എന്ന കാര്യത്തില് സംശയം വേണ്ട. ഏത് ആരോഗ്യ പ്രശ്‌നങ്ങളേയും പരിഹരിക്കുന്നത് പോലെ തന്നെ ഏത് സൗന്ദര്യ പ്രശ്‌നത്തേയും പരിഹരിക്കുന്നതിന് തക്കാളി സഹായിക്കുന്നുണ്ട്. എല്ലാ ദിവസവും ഭക്ഷണത്തില് ഉള്‍പ്പെടുത്തേണ്ട ഒന്നാണ് തക്കാളി.\nഇന്ത്യന്, വിദേശ വിഭവങ്ങളില് പ്രശസ്തമായ മറ്റൊരു പച്ചക്കറിയാണ് കാരറ്റ്. ശാസ്ത്രജ്ഞരുടെ അഭിപ്രായത്തില്, ഒരു കപ്പ് ക്യാരറ്റ് കഴിക്കുന്നത് നിങ്ങളുടെ പ്രതിദിന വിറ്റാമിന് എയുടെ ഏകദേശം 334 ശതമാനം നല്‍കും. അതുകൊണ്ട് തന്നെ ദിവസവും ഒരു കാരറ്റ് എങ്കിലും കഴിക്കാന് ശ്രദ്ധിക്കണം. ഇത് പച്ചക്ക് കഴിക്കുന്നതാണ് ഏറ്റവും ഉത്തമം. ഇതിലൂടെ ചര്‍മ്മത്തിന് തിളക്കവും ആരോഗ്യവും വര്‍ദ്ധിക്കും എന്ന കാര്യത്തില് സംശയം വേണ്ട. ആരോഗ്യ സംരക്ഷണത്തിനും സൗന്ദര്യ സംരക്ഷണത്തിനും മികച്ചതാണ് കാരറ്റ് എന്നതില് രണ്ടാമതൊരു ചിന്ത വേണ്ട.\nചീരയും ഉലുവയും എല്ലാം വിറ്റാമിന് എയുടെ കലവറയാണ് എന്ന കാര്യത്തില് സംശയം വേണ്ട. ഇത് പോലുള്ള പച്ച ഇലക്കറികളും വിറ്റാമിന് എ അടങ്ങിയതാണ്. ഈ പച്ചക്കറികള് നിങ്ങളുടെ പതിവ് ഭക്ഷണത്തില് ഉള്‍പ്പെടുത്തുക. ദിവസവും കഴിക്കുന്നത് ചര്‍മ്മത്തിന് മാത്രമല്ല ആരോഗ്യത്തിനും മികച്ച ഗുണങ്ങള് നല്‍കുന്നതാണ്. ഒരു കാരണവശാലും ഇത് ഒഴിവാക്കേണ്ടതില്ല. ആരോഗ്യ സംരക്ഷണത്തിനും സൗന്ദര്യ സംരക്ഷണത്തിനും ഒരുപോലെ ഇത് ഉപയോഗിക്കാവുന്നതാണ്.\nകാപ്‌സിക്കം പലപ്പോഴും നാട്ടിന് പുറങ്ങളില് സാധാരണ ഉപയോഗിക്കാറില്ല. എന്നാല് എന്തെങ്കിലും പ്രത്യേക വിഭവം ഉണ്ടാക്കുമ്പോള് ഉപയോഗിക്കുന്നവരും ഉണ്ട്. എന്നാല് ഇത്തരം അവസ്ഥയില് ശ്രദ്ധിേക്കണ്ടത് ഇത് വിറ്റാമിന് എ യുടെ കലവറയാണ് എന്നതാണ്. അതുകൊണ്ട് തന്നെ ദിവസവും കാപ്‌സിക്കം ഭക്ഷണത്തില് ഉള്‍പ്പെടുത്തുന്നത് എന്തുകൊണ്ടും മികച്ചതാണ്. ഇത് നിങ്ങളില് കൂടുതല് ഗുണങ്ങള് നല്‍കും എന്ന കാര്യത്തില് സംശയം വേണ്ട.\nമുട്ടയുടെ മഞ്ഞയും ആരോഗ്യത്തിന് മികച്ചതാണ്. എന്നാല് ഇത് സൗന്ദര്യത്തിന് എത്രത്തോളം ഗുണം ചെയ്യുന്നതാണ് എന്നത് പലര്‍ക്കും അറിയില്ല. അതുകൊണ്ട് തന്നെ ചര്‍മ്മസംരക്ഷണത്തിന്റെ കാര്യത്തില് മുട്ടയുടെ മഞ്ഞ നമുക്ക് നല്‍കുന്ന ഗുണങ്ങള് നിസ്സാരമല്ല. വിറ്റാമിന് ഡി കൂടാതെ, മുട്ടയുടെ മഞ്ഞക്കരു നല്ല അളവില് വിറ്റാമിന് എയും നല്‍കുന്നു, ഇത് നമ്മുടെ ചര്‍മ്മത്തിന് ഉത്തമമാണ്. നല്ല ആരോഗ്യത്തിനും സുന്ദരമായ ചര്‍മ്മത്തിനും മുട്ട മിതമായ അളവില് കഴിക്കുക.\nമത്തങ്ങയില് ഒരുതരം കരോട്ടിനോയ്ഡ് അടങ്ങിയിട്ടുണ്ട് - ആല്‍ഫ -കരോട്ടിന് - ശരീരത്തില് വിറ്റാമിന് എ ആയി മാറുന്നു. നാഷണല് ഇന്‍സ്റ്റിറ്റ്യൂട്ട് ഓഫ് ന്യൂട്രീഷന് അനുസരിച്ച്, 100 ഗ്രാം മത്തങ്ങ നിങ്ങള്‍ക്ക് 2100 മൈക്രോഗ്രാം വിറ്റാമിന് എ നല്‍കുന്നു. ഇത് ചര്‍മ്മത്തെ തിളക്കമുള്ളതാക്കി മാറ്റുന്നു. ചര്‍മ്മത്തിന്റെ ആരോഗ്യത്തിന് മികച്ച ഗുണങ്ങള് നല്‍കുന്നതോടൊപ്പം തന്നെ ഫ്രഷ്‌നസ് നല്‍കുന്നതിനും സഹായിക്കുന്നുണ്ട്.\nകോളിഫ്‌ലവര് പോലുള്ള ക്രൂസിഫറസ് പച്ചക്കറികളില് ധാരാളം വിറ്റാമിന് എ, ധാതുക്കള് എന്നിവ അടങ്ങിയിട്ടുണ്ട്, ഉയര്‍ന്ന അളവില് വിറ്റാമിന് എയും ഇതിന്റെ പ്രത്യേകതയാണ്. എല്ലാ ദിവസവും ഇത് ഉപയോഗിക്കുന്നതിലൂടെ ചര്‍മ്മത്തിലെ അലര്‍ജി പോലുള്ള അസ്വസ്ഥതകളും ചര്‍മ്മ പ്രശ്‌നങ്ങളും എല്ലാം ഇല്ലാതാവുന്നുണ്ട്. എന്നും ബ്രോക്കോളി ഉപയോഗിക്കുന്നത് ചര്‍മ്മത്തിലുണ്ടാവുന്ന അസ്വസ്ഥതകളെ പ്രതിരോധിക്കുന്നതിന് സഹായിക്കുന്നുണ്ട്.\nRead more about: vitamin skincare ചര്‍മ്മസംരക്ഷണം വിറ്റാമിന്\nVitamin A-rich Foods Help You To Maintain Healthy skin\nHere in this article we are sharing some vitamin A rich foods help you to maintain healthy skin. Takealook.


വിൽക്കാൻ ഉദ്ദേശിച്ച മൂന്ന് താരങ്ങൾ ബാഴ്സലോണ വിട്ടു, ഇനി ഉംറ്റിറ്റി കൂടെ ക്ലബ് വിടും | Fanport | Transfer Rumours News Malayalam\nHome Football Transfer Rumours വിൽക്കാൻ ഉദ്ദേശിച്ച മൂന്ന് താരങ്ങൾ ബാഴ്സലോണ വിട്ടു, ഇനി ഉംറ്റിറ്റി കൂടെ ക്ലബ് വിടും\nബാഴ്സലോണ ഈ ട്രാൻസ്ഫർ വിൻഡോയിൽ വിൽക്കണം എന്ന് വിചാരിച്ചത് നാല് താരങ്ങളെ ആയിരുന്നു. വിദാൽ, സുവാരസ്, റാകിറ്റിച്, ഉംറ്റിറ്റി എന്നീ താരങ്ങളെ വിറ്റ് ഒഴിക്കാൻ ആയിരുന്നു റൊണാൾഡ് കോമാൻ ക്ലബിൽ എത്തിയപ്പോൾ ആദ്യ ആവശ്യപ്പെട്ടതും. അതിൽ മൂന്ന് താരങ്ങളെ ബാഴ്സലോണ ഇതിനകം തന്നെ വിറ്റു. അർട്ടുറോ വിദാൽ ഇന്റർ മിലാനിലേക്കാണ് പോയത്. ഒരു മില്യൺ മാത്രമെ ഈ ട്രാൻസ്ഫറിൽ ബാഴ്സലോണക്ക് ലഭിച്ചുള്ളൂ.\nറാക്കിറ്റിച് സെവിയ്യയിലേക്കാണ് പോയത്. സുവാരസ് ബാഴ്സലോണയുടെ വലിയ വൈരികളായ അത്ലറ്റിക്കോ മാഡ്രിഡിലേക്കും പോയി. ഇനി ഉംറ്റിറ്റി മാത്രമാണ് ക്ലബ് വിടാൻ ഉള്ളത്. ഉംറ്റിറ്റിയെയും വിൽക്കാൻ ബാഴ്സലോണ പല ക്ലബുകൾക്കും താരത്തെ ഓഫർ ചെയ്യുന്നുണ്ട്. എന്നാൽ പരിക്ക് കാരണം വലയുന്ന ഉംറ്റിറ്റിയെ സൈൻ ചെയ്യാൻ ആരും ഇതുവരെ താല്പര്യപ്പെട്ടിട്ടില്ല. ഈ നാലു താരങ്ങൾ ക്ലബ് വിട്ടാൽ സാലറിയായി 52 മില്യണോളം ആകും ബാഴ്സലോണ ലാഭിക്കുന്നത്. ഇതിന്റെ കൂടെ ബാഴ്സലോണ പ്രതീക്ഷിക്കാത്ത സെമെഡോയും ആർതുറും ക്ലബ് വിട്ടു എന്നത് വേറെ കാര്യം. എങ്കിലും വില്പ്പനകൾ കഴിഞ്ഞതോടെ ഇനി ബാഴ്സലോണ ടീം ശക്തമാക്കുന്ന നാളുകളായിരിക്കും മുന്നിൽ ഉള്ളത് എന്ന് വേണം കരുതാൻ.\nPrevious articleബ്രസീലിയൻ ഫുൾബാക്കിനെ വാങ്ങാൻ ഉറച്ച് മാഞ്ചസ്റ്റർ യുണൈറ്റഡ്\nNext articleഇബ്രാഹിമോവിച് ഇല്ലെങ്കിലും എ സി മിലാൻ യൂറോപ്പയിൽ മുന്നോട്ട്


ഇത് സ്വര്‍ണം പൂശിയ കടുവ ! | Webdunia Malayalam\nആ താരം തനിക്ക് ഭീഷണിയാകുമെന്ന് മമ്മൂട്ടി ഭയന്നു!\nപൃഥ്വിയുടെ കര്‍ണന് മുമ്പ് മമ്മൂട്ടിയുടെ കര്‍ണന് വരില്ല!\nമമ്മൂട്ടി കാത്തിരിക്കുന്നത് പ്രണവിനുവേണ്ടി, അതിന് ശേഷം ഒരു ക്രൈം ത്രില്ലർ !\nമമ്മൂട്ടി 100 കോടി ക്ലബ് ലക്‍ഷ്യം വയ്ക്കുന്നില്ല!\nമിന്നാരത്തിലെ ബോബി വീണ്ടും, ചിരിപ്പിക്കാന് പ്രിയദര്‍ശന് !\nമോഹൻലാൽ ചെയ്താൽ നന്നാകുമെന്ന് പലരും പറഞ്ഞു, പക്ഷേ ഹിറ്റാക്കിയത് മമ്മൂട്ടി!\nവീടിനുള്ളില് ചുവന്ന പെയിന്‍റ് അടിക്കാനും നാടെങ്ങും തനിക്ക് സ്വീകരണം ഏര്‍പ്പെടുത്താനും ...\nമോഹന്‍ലാല് ചിത്രം ഉഗാണ്ടയില് ഷൂട്ട് ചെയ്യും; ദൃശ്യത്തിന്‍റെ ക്യാമറാമാന് എത്തി!\nമലയാളസിനിമയിലെ ഏറ്റവും വലിയ ഹിറ്റുകളിലൊന്നായ ദൃശ്യത്തിന്‍റെ ഛായാഗ്രാഹകന് സുജിത് വാസുദേവ് ...\nമമ്മൂട്ടി പുലിമുരുകന് കണ്ടു, എന്നിട്ട് എന്തുപറഞ്ഞു എന്നറിയേണ്ടേ?\nമമ്മൂട്ടി ബ്രഹ്‌മാണ്ഡചിത്രമായ പുലിമുരുകന് കണ്ടു. നടനും സുഹൃത്തുമായ കുഞ്ചനോടൊപ്പമാണ് ...\nവിജയ് ചിത്രത്തിൽ നായകൻ മലയാളികളുടെ സ്വന്തം രമണൻ!\nസോഷ്യൽ മീഡിയയിൽ ഏറ്റവും കൂടുതൽ ആരാധകർ ആർക്കാണു‌ള്ളതെന്ന് ചോദിച്ചാൽ സംശയിക്കാതെ എല്ലാവരും ...


ഭഗത് സിംഗ് ഭവൻ നിർമ്മാണത്തിനാവശ്യമായ പത്ര ശേഖരണ ഉദ്ഘാടനം ഇന്നസെന്റ് നിർവ്വഹിച്ചു – IRINJALAKUDALIVE.com\nഇരിങ്ങാലക്കുട : ഡി.വൈ.എഫ്.ഐ തൃശൂർ ജില്ലാ കമ്മിറ്റി ഓഫീസായ ഭഗത് സിംഗ് ഭവൻ നിർമ്മാണത്തിനാവശ്യമായ ഫണ്ട് സമാഹരിക്കുന്നതിനായി വായിച്ച് തീർന്ന പത്രങ്ങൾ ശേഖരിക്കുന്നതിന്‍റെ ഇരിങ്ങാലക്കുട ബ്ലോക്ക് തല ഉദ്ഘാടനം പ്രശസ്ത ചലച്ചിത്ര നടനും മുൻ എം.പി.യുമായ ടി.വി. ഇന്നസെന്‍റ് നിർവ്വഹിച്ചു. ഡി.വൈ.എഫ്.ഐ സംസ്ഥാന കമ്മിറ്റി അംഗം ആർ.എൽ. ശ്രീലാൽ പത്രം ഏറ്റുവാങ്ങി. ബ്ലോക്ക് സെക്രട്ടറി വി.എ. അനീഷ്, പ്രസിഡണ്ട് പി.കെ. മനുമോഹൻ, ട്രഷറർ ഐ.വി. സജിത്ത്, വൈസ് പ്രസിഡണ്ട് പി.എം. സനീഷ്, എം.വി. ഷിൽവി, വിഷ്ണു പ്രഭാകരൻ, ശരത്ത് ചന്ദ്രൻ, പി.യു. സാന്ദ്ര, വർഷ വേണു, അഷ്റിൻ കളക്കാട്ട്, പി.എസ്. ഐശ്വര്യ എന്നിവർ പങ്കെടുത്തു.


Greta Thunberg Support Joe Biden\nബൈഡനായിരിക്കണം നിങ്ങളുടെ വോട്ട്; അമേരിക്കക്കാരോട് ഗ്രേറ്റ തുന്‍ബര്‍ഗ്\nകാലാവസ്ഥാ സംരക്ഷണവുമായി ബന്ധപ്പെട്ട ഗ്രേറ്റയുടെ മുന്നറിയിപ്പുകള് ട്രംപ് പുച്ഛിച്ച് തള്ളിയിരുന്നു.\nPublished on : 10 Oct, 2020 , 4:50 pm\nസ്‌റ്റോക്‌ഹോം: വരാനിരിക്കുന്ന അമേരിക്കന് പ്രസിഡണ്ട് തെരഞ്ഞെടുപ്പില് ഡെമോക്രാറ്റിക് പാര്‍ട്ടി സ്ഥാനാര്‍ത്ഥി ജോ ബൈഡന് വോട്ട് നല്‍കണമെന്ന് അമേരിക്കക്കാരോട് സ്വീഡിഷ് കാലാവസ്ഥ സംരക്ഷണ പ്രവര്‍ത്തക ഗ്രേറ്റ തുന്‍ബര്‍ഗ്. പരിസ്ഥിതി സംരക്ഷണത്തിന് ബൈഡനാണ് ജയിക്കേണ്ടതെന്നും അവര് പറഞ്ഞു.\n‘ഏതെങ്കിലും കക്ഷി രാഷ്ട്രീയത്തെ ഞാന് പ്രോത്സാഹിപ്പിക്കുന്നില്ല. എന്നാല് വരാനിരിക്കുന്ന അമേരിക്കന് തെരഞ്ഞെടുപ്പ് എല്ലാത്തിനും മുകളിലാണ്. അതിനാല് ബൈഡന് വേണ്ടിയാണ് എല്ലാവരും പ്രവര്‍ത്തിക്കേണ്ടത്, വോട്ട് ചെയ്യേണ്ടത്’, ഗ്രേറ്റ പറഞ്ഞു.\nനേരത്തെ കാലാവസ്ഥാ സംരക്ഷണവുമായി ബന്ധപ്പെട്ട ഗ്രേറ്റയുടെ മുന്നറിയിപ്പുകള് അമേരിക്കന് പ്രസിഡണ്ട് ഡൊണാള്‍ഡ് ട്രംപ് പുച്ഛിച്ച് തള്ളിയിരുന്നു. ഗ്രേറ്റയേയും ട്രംപ് പരിഹസിച്ചിരുന്നു. ഗ്രേറ്റ തന്റെ ദേഷ്യം നിയന്ത്രിക്കണമെന്നും സുഹൃത്തിനൊപ്പം സിനിമ കാണാന് പോകണമെന്നും ട്രംപ് പറഞ്ഞിരുന്നു.\nഅതേസമയം, പരിസ്ഥിതി സംരക്ഷണ പ്രവര്‍ത്തനത്തിനായി ലോകത്തോട് ആഹ്വാനം ചെയ്യുന്ന ഗ്രേറ്റയെ പിന്തുണയ്ക്കുന്നെന്നായിരുന്നു ബൈഡന് പറഞ്ഞിരുന്നത്. നേരത്തെ അമേരിക്കയിലെ പ്രശസ്ത ശാസ്ത്ര മാഗസിനായ സയന്റിഫിക് അമേരിക്കനും ബൈഡന് പിന്തുണയര്‍പ്പിച്ച് രംഗത്തെത്തിയിരുന്നു.


'കരാറവിടെ കിടക്കട്ടെ, ഉമ്മമാര്‍ക്കും രണ്ടാനുപ്പക്കും സുഡുവിനും ഒക്കെ അവരര്‍ഹിക്കുന്ന പ്രതിഫലം കൊടുക്കൂ'; ശാരദക്കുട്ടി | Reporter Live\nBy Web Desk\tApril 1, 2018 10:12 am A+ A-\nതിയേറ്ററില് മികച്ച പ്രതികരണത്തോടെ മുന്നേറുന്ന സുഡാനി ഫ്രം നൈജീരിയയ്‌ക്കെതിരെ ഉയര്‍ന്ന ആരോപണങ്ങില് പ്രതികരണവുമായി എഴുത്തുകാരി ശാരദക്കുട്ടി. ഈ വിഷയത്തിലെ പ്രതിലോമകരമായ രാഷ്ട്രീയത്തെ പൊളിച്ചടുക്കി കൊടുക്കേണ്ട ബാധ്യത സമിര് താഹിറിനും ഷൈജു ഖാലിദിനുമുണ്ടെന്ന് ശാരദക്കുട്ടി പറയുന്നു. നൈജീരിയക്കാരന് നടന്റെ പരാതി ഒരു സെക്കന്റ് മനസ്സുവെച്ചാല് പരിഹരിക്കാവുന്നതേയുള്ളു.\nഅല്ലാതെ, സിനിമയില് സൂപ്പര് താരങ്ങളോ മക്കളോ അല്ലാത്തവര്‍ക്ക് ഞങ്ങള് നക്കാപ്പിച്ചയേ കൊടുക്കൂ, വേണേല് വാങ്ങിക്കൊണ്ടു പോ മട്ടിലുള്ള സമീപനങ്ങളെ നിശ്ശബ്ദമായിരുന്ന് പ്രോത്സാഹിപ്പിക്കരുത്. ഇത് ഈ വര്‍ണ്ണാഭമായ തൊഴിലിടത്തിലെ സാമ്പത്തിക അനീതിയെ കുറിച്ച് ചര്‍ച്ചകള് നടക്കാന് വന്ന അവസരമായി മാത്രം കാണാം. ശാരദക്കുട്ടി പറയുന്നു. ഫെയ്സ്ബുക്കില് പങ്കുവെച്ച കുറിപ്പിലാണ് പ്രതികരണം.\nശാരദക്കുട്ടി ഫെയ്‌സ്ബുക്കില് പങ്കുവെച്ച കുറിപ്പ്,\nവന് ബജറ്റ് ചിത്രങ്ങള് ഒക്കെ പരാജയപ്പെട്ടപ്പോള്, സൂപ്പര് ഹിറ്റായി മാറിയ ഒരു ലോ ബജറ്റ് ചിത്രത്തെ വളഞ്ഞിട്ട് ആക്രമിക്കാനുള്ള കുത്സിത ശ്രമത്തിന്, സാമുവല് എന്ന നടന് ഒരു ഉപകരണം ആക്കപ്പെടുകയാണോ? അങ്ങനെയും കേട്ടു.\nഅങ്ങനെയെങ്കില് അതിലെ പ്രതിലോമകരമായ രാഷ്ട്രീയത്തെ പൊളിച്ചടുക്കി കൊടുക്കേണ്ട ബാധ്യത സമിര് താഹിറിനും ഷൈജു ഖാലിദിനുമുണ്ട്. നൈജീരിയക്കാരന് നടന്റെ പരാതി ഒരു സെക്കന്റ് മനസ്സുവെച്ചാല് പരിഹരിക്കാവുന്നതേയുള്ളു. തെറ്റുതിരുത്തല് ഒരു സര്‍ഗ്ഗാത്മക രാഷ്ട്രീയ പ്രവര്‍ത്തനമാണെന്ന് ഈ പുതു സിനിമാക്കാര്‍ക്കറിയാം. കാലുഷ്യങ്ങള് നീങ്ങി, ഈയവധിക്കാലത്ത് സുഡാനിയെ കാണാന് കൂടുതല് ആള്‍ക്കാര് തീയേറ്ററിലെത്തട്ടെ.\nഅല്ലാതെ, സിനിമയില് സൂപ്പര് താരങ്ങളോ മക്കളോ അല്ലാത്തവര്‍ക്ക് ഞങ്ങള് നക്കാപ്പിച്ചയേ കൊടുക്കൂ, വേണേല് വാങ്ങിക്കൊണ്ടു പോ മട്ടിലുള്ള സമീപനങ്ങളെ നിശ്ശബ്ദമായിരുന്ന് പ്രോത്സാഹിപ്പിക്കരുത്.\nസാമുവലിനെ ഒഴിവാക്കാനുള്ള പഴുതുകള് നിങ്ങളുടെ കരാറിലുണ്ടാകും. പക്ഷേ, കരാറുകളെല്ലാം മനുഷ്യ സ്‌നേഹത്തിന്റെ പേരില് ലംഘിക്കാമെന്ന മാനവികതയുടെ സന്ദേശമല്ലേ ആ സിനിമയിലൂടെ നിങ്ങള് സംവേദനം ചെയ്തത്? ഞങ്ങളെ ബോധ്യപ്പെടുത്തിയത്?\nകരാറവിടെ കിടക്കട്ടെ. ഉമ്മാമാര്‍ക്കും രണ്ടാനുപ്പക്കും സുഡുവിനും ഒക്കെ അവരര്‍ഹിക്കുന്ന പ്രതിഫലം കൊടുക്കൂ.. ഈയവധിക്കാലം തീയേറ്ററുകളില് അവരെ കാണാന് മനുഷ്യര് ഇരച്ചു കയറട്ടെ. വെറുതെ ആള്‍ക്കാരെ കൊണ്ടു പറയിക്കണ്ട.\nഇത് ഈ വര്‍ണ്ണാഭമായ തൊഴിലിടത്തിലെ സാമ്പത്തിക അനീതിയെ കുറിച്ച് ചര്‍ച്ചകള് നടക്കാന് വന്ന അവസരമായി മാത്രം കാണാം. വെളുത്ത സായിപ്പായിരുന്നെങ്കില് ഇങ്ങനെയായിരിക്കില്ല അയാളെ നമ്മള് യാത്രയയ്ക്കുക എന്ന് പ്രേംചന്ദ് പറഞ്ഞത് നെഞ്ചിനുള്ളിലെവിടെയോ കൊളുത്തിപ്പിടിക്കുന്നു..സുഡൂ .. മാപ്പ്\nApr 1, 2018 10:12 am\n”പറഞ്ഞു പറഞ്ഞു നാണം തീരട്ടെ, നോക്കിയും കണ്ടും അറപ്പു തീരട്ടെ, ഇത് ശരീര…\n‘പെണ്ണിന്റെ കാര്യം വരുമ്പോള് മതഭേദമില്ല, രാഷ്ട്രീയ ഭേദമില്ല, സാമുദായിക ഭേദമില്ല’; കെകെ രമയ്ക്കെതിരായ…


നികുതിയും പിഴയുമായി ഈടാക്കിയ 1.17 കോടി രൂപ 34 ലക്ഷമായി കുറയ്ക്കണം; തോമസ് ചാണ്ടിക്ക് സഹായവുമായി വീണ്ടും സർക്കാർ\n12 July 2019 5:41 AM GMT\nകായൽ കയ്യേറി റിസോര്‍ട്ട് നിർമ്മിച്ച സംഭവത്തിൽ തോമസ് ചാണ്ടിയെ സഹായിക്കുന്ന നടപടിയുമായി വീണ്ടും സംസ്ഥാന സർക്കാർ. ലേക്പാലസ് റിസോർട്ടിൽ നിന്നും പിഴയും നികുതിയും ഈടാക്കുന്നത് സർക്കാർ തടഞ്ഞു. 1.17 കോടി രൂപ നികുതി ഈടാക്കിയത് 34 ലക്ഷമായി കുറയ്ക്കാൻ നഗരസഭാ സെക്രട്ടറിയോട് തദ്ദേശ സ്വയം ഭരണ സെക്രട്ടറി നിർദേശിച്ചു. നഗരസഭയുടെ എതിർപ്പ് തള്ളിയാണ് നടപടി. ഇത് സംബന്ധിച്ച് പുതിയ ഉത്തരവിറക്കിയതായി എഷ്യാനെറ്റ് ന്യൂസ് റിപ്പോർട്ട് ചെയ്യുന്നു.\nആലപ്പുഴ നഗര സഭാ കൗണ്‍സിലിന്റെ വിയോജിപ്പ് കണക്കിലെടുക്കാതെയാണ് സർക്കാർ നീക്കം. ഇത് രണ്ടാം തവണയാണ് ലേക് പാലസ് റിസോർട്ടിന് അനുകൂലമായി സർക്കാർ ഉത്തരവ് പുറത്തിറക്കുന്നത്. 32 കെട്ടിടങ്ങളിൽ നിയമവിരുദ്ധമായി കൂട്ടിച്ചേർക്കലുകൾ നടത്തിയെന്നും 10 എണ്ണം പൂർണമായി നിയമവിരുദ്ധമാണെന്നും കണ്ടെത്തിയതിനെ തുടർന്ന് ചുമത്തിയ പിഴയിനത്തിലാണ് ഇപ്പോൾ സർക്കാർ ഇടപെട്ട് ഇളവ് നൽകാൻ നിർദേശിച്ചിരിക്കുന്നത്.\nനികുതി അടക്കമുള്ള പിഴത്തുക കുറയ്ക്കണമെന്നും അനധികൃത കെട്ടിടങ്ങൾ ക്രമവൽക്കരിക്കാൻ നടപടി സ്വീകരിക്കണമെന്നുമാണ് ഉത്തരവിൽ വ്യക്തമാക്കുന്നത്. സമാനമായ നിർദേശം നേരത്തെ സർക്കാറിന്റെ ഭാഗത്ത് നിന്നുണ്ടായിരുന്നെങ്കിലും ഇത് നടപ്പാക്കാനാവില്ലെന്ന് നഗരസഭ നിലപാടെടുക്കുകയായിരുന്നു. സർക്കാര് നിർദേശം പൂർണമായും തള്ളിയായിരുന്നു നഗരസഭയുടെ നടപടി. എന്നാല് സർക്കാർ ഉദ്യോഗസ്ഥനെന്ന നിലയിൽ സർക്കാറിന് വേണ്ടി സെക്രട്ടറി വാദിക്കുകയും ചെയ്തിരുന്നു. എന്നാൽ, നടപ്പാക്കേണ്ടത് നഗരസഭാ സെക്രട്ടറിയുടെ ഉത്തരവാണെന്നും പുതിയ ഉത്തരലവിൽ അഡീഷണൽ ചീപ് സെക്രട്ടറി പറയുന്നു.\nLake Palace Resort Thomas Chandy


ചുണ്ട് വരണ്ട് പൊട്ടുന്നുണ്ടോ? എളുപ്പം പരിഹരിക്കാം... | home remedies to get rid of dry and chapped lips\nFirst Published 23, Sep 2020, 11:11 AM\nചുണ്ടുകള് വരണ്ടു പൊട്ടുന്നത്, തൊലി വരണ്ട് പോവുന്നത് തുടങ്ങിയ ചര്‍മ്മ പ്രശ്നങ്ങള് പലരെയും ബാധിക്കുന്നുണ്ടാകാം. തൊലി അടര്‍ന്നും പൊട്ടിയും ഇരിക്കുന്ന ചുണ്ടുകള് പലരുടെയും ആത്മവിശ്വാസം തന്നെ കെടുത്തും. ലിപ്സ്റ്റിക് സ്ഥിരമായി ഇടുന്നവരാണെങ്കില് പ്രശ്നങ്ങള് കുറേക്കൂടി രൂക്ഷമാകും. എന്നാല് ചുണ്ടിന്റെ സ്വാഭാവിക ഭംഗി നിലനിര്‍ത്താന് ചില പൊടിക്കൈകളുണ്ട്.\nപഞ്ചസാര നല്ലൊരു സ്ക്രബറാണ്. ഇത് ചുണ്ടിലെ മൃതകോശങ്ങളെ അകറ്റി ചുണ്ടിന് ഭംഗി നൽകാൻ സഹായിക്കും. ഒരു സ്പൂൺ പഞ്ചസാരയെടുത്ത് അതിൽ മൂന്നോ നാലോ തുള്ളി ഒലീവ് ഓയിലൊഴിച്ച് അരസ്പൂൺ തേനും ചേർത്ത് ചുണ്ടിൽ പുരട്ടുക. ശേഷം വിരലുകൾ കൊണ്ട് ചുണ്ടിൽ മൃദുവായി ഉരസുക. അൽപ സമയത്തിനുശേഷം വെള്ളമുപയോഗിച്ച് കഴുകുക. ഇത് പതിവായി ചെയ്യുന്നത് വരണ്ട ചുണ്ടുകള്‍ക്ക് ഗുണം ചെയ്യും.\nചുണ്ടില് അത്ഭുതകരമായ മാറ്റങ്ങള് കൊണ്ടുവരാന് സാധിക്കുന്ന ഒന്നാണ് തേന്. കിടക്കുന്നതിന് മുമ്പ് കുറച്ചു നേരം ചുണ്ടില് തേന് പുരട്ടുന്നത് ചുണ്ട് മൃദുവാകാന് സഹായിക്കും. ഇത് ചുണ്ടിന്റെ സ്വാഭാവിക നിറം നിലനിര്‍ത്താനും സഹായിക്കും.\nനാരങ്ങാനീരില് വിറ്റാമിന് സി ധാരാളമായി അടങ്ങിയിട്ടുണ്ട്. നാരാങ്ങാ നീര് ഗ്ലിസറിനുമായി കലര്‍ത്തി ചുണ്ടില് പുരട്ടുന്നതും നല്ലതാണ്.\nഒന്നാന്തരമൊരു ഔഷധമാണ് നെയ്യ്. ചുണ്ടിന് ആവശ്യമായ പരിപോഷണം നല്‍കാന് ഇത് സഹായിക്കുന്നു. റോസിതളുകള് ചതച്ച് അതിന്റെ നീര് നെയ്യില് കലര്‍ത്തി ചുണ്ടില് പുരട്ടുന്നത് ചുണ്ടിന്റെ നിറവും വര്‍ധിപ്പിക്കും.\nകറ്റാർവാഴ ജെല്ലിൽ നിറയെ വിറ്റാമിനുകൾ, മിനറൽസ്, ആന്റിഇൻഫ്ലമേറ്ററി ഘടകങ്ങൾ എന്നിവ അടങ്ങിയിരിക്കുന്നു. ഇത് ചുണ്ടുകളിൽ ഈർപ്പം നിലനിർത്തി മൃദുത്വമേകാൻ സഹായിക്കുന്നു. ഉറങ്ങാൻ പോകുന്നതിന് മുൻപ് കറ്റാർവാഴ ജെൽ ചുണ്ടുകളിൽ പുരട്ടാം. രാവിലെ ഉണർന്നാലുടൻ കഴുകിക്കളയാം.\nപാലില് അടങ്ങിയിരിക്കുന്ന ലാക്ടിക് ആസിഡ് ചുണ്ടിന്റെ ഇരുണ്ട നിറം അകറ്റാന് സഹായിക്കും. ഒരു ടൂത്ത് ബ്രഷ് ഉപയോഗിച്ച് മൃതചര്‍മം നീക്കിയതിന് ശേഷം ചുണ്ടില് അല്പം പാല് പുരട്ടുക. അല്പസമയം കഴിയുമ്പോള് വീണ്ടും ബ്രഷ് കൊണ്ട് ഉരസിയതിന് ശേഷം ഇളം ചൂടുവെള്ളത്തില് കഴുകാം.


| ജിസാറ്റ് -11 വിക്ഷേപണം വിജയം | Mangalam\nMonday, May 20, 2019 Last Updated0Min 30 Sec ago English Edition\nജിസാറ്റ് -11 വിക്ഷേപണം വിജയം\nബംഗളൂരു: ഇന്ത്യയുടെ ഏറ്റവും ഭാരമുള്ള ഉപഗ്രഹം ജിസാറ്റ് -11 വിക്ഷേപണം വിജയം. ഫ്രഞ്ച് ഗയാനയില്‍നിന്ന് ഏരിയന് സ്‌പേസ് റോക്കറ്റിലേറിയാണു ഇന്നലെ പുലര്‍ച്ചെ 2.10നു ജിസാറ്റ്-11 ബഹിരാകാശത്തേക്കു കുതിച്ചത്. 30 മിനിറ്റിനുള്ളില് റോക്കറ്റില്‍നിന്നു ജിസാറ്റ് -11 വേര്‍പെട്ടു. തൊട്ടുപിന്നാലെ ഉപഗ്രഹത്തിന്റെ നിയന്ത്രണം കര്‍ണാടകയിലെ ഹസനിലുള്ള ഐ.എസ്.ആര്.ഒ. മാസ്‌റ്റര് കണ്‍ട്രോള് സംവിധാനം ഏറ്റെടുത്തു.\nനാലു ടണ് വരെ ഭാരം വഹിക്കാന് ശേഷിയുള്ള റോക്കറ്റുകളാണ് ഐ.എസ്.ആര്.ഒയ്‌ക്കുള്ളത്. അതിനാലാണ് 5,854 കിലോഗ്രാം ഭാരമുള്ള ജിസാറ്റ്-11 വിക്ഷേപിക്കാന് യുറോപ്യന് സ്‌പേസ് ഏജന്‍സിയെ ആശ്രയിച്ചത്. "വലിയ പക്ഷി"യെന്നു വിളിപ്പേരുള്ള ജിസാറ്റ്-11 ഇന്ത്യയിലെ ബ്രോഡ്‌ബാന്‍ഡ് ഇന്റര്‍നെറ്റ് സേവനങ്ങള്‍ക്ക് മികച്ച പിന്തുണയാകുമെന്നാണു പ്രതീക്ഷ. ഇന്ത്യ ഏറ്റവും പണം ചെലവിട്ട് നിര്‍മിച്ച ഉപഗ്രഹങ്ങളിലൊന്നാണു ജി-സാറ്റ്. 1,200 കോടി രൂപയാണു മുതല്‍മുടക്ക്. 15 വര്‍ഷമാണു കാലാവധി. കൂടുതല് ഭാരം വഹിക്കാന് ശേഷിയുള്ള ഐ.എസ്.ആര്.ഒയുടെ റോക്കറ്റ് ജി.എസ്.എല്.വി- മാര്‍ക്ക്3 ആണ്. എന്നാല്, നാലു ടണ് ഭാരം വഹിക്കാനെ ഇതിനുശേഷിയുള്ളൂ.\nഐ.എസ്.ആര്.ഒ. നിര്‍മിച്ച 34-ാമത് കമ്യൂണിക്കേഷന് ഉപഗ്രഹമാണു ജിസാറ്റ്-11. സെക്കന്‍ഡില് 16 ജിഗാബൈറ്റ് വേഗത്തില് ഡേറ്റ കൈമാറാനാകും. റേഡിയോ സിഗ്‌നലുകളുടെ വിനിമയം സാധ്യമാക്കുന്ന 40 ട്രാന്‍സ്‌പോണ്ടറുകളും ഉപഗ്രഹത്തിലുണ്ട്.\nവിക്ഷേപണം പൂര്‍ണമാകണമെങ്കില് ഏതാനും ഘട്ടംകൂടി പിന്നിടേണ്ടതുണ്ട്. സോളാര് പാനലുകളും നാല് ആന്റീനകളും പ്രവര്‍ത്തന സജ്‌ജമാക്കുകയാണു പ്രധാനം. പരിശോധനകളെല്ലാം പൂര്‍ത്തിയാകാന് ദിവസങ്ങളെടുക്കും.


മോഡിഫിക്കേഷന് വിനയായി; 18 കോടിയുടെ കാര് കത്തി ചാരമായി! | Lamborghini Aventador destroyed by fire\nമോഡിഫിക്കേഷന് വിനയായി; 18 കോടിയുടെ കാര് കത്തി ചാരമായി!\nഅപകടം നടന്നയുടന് തന്നെ അഗ്നിശമനാ സേന രക്ഷാപ്രവര്‍ത്തനത്തിനെത്തിയെങ്കിലും വാഹനം രക്ഷിക്കാനായില്ല\nCzechoslovakia, First Published Jan 21, 2020, 3:05 PM IST\nഇറ്റാലിയന് സൂപ്പര്‍കാര് നിര്‍മിതാക്കളായ ലംബോര്‍ഗിനിയുടെ അൾട്ര ലക്ഷ്വറി സൂപ്പര് കാറാണ് അവന്‍റഡോര്. ഈ വാഹനത്തിന്‍റെ കരുത്ത് കൂട്ടിക്കൊണ്ടുള്ള മോഡിഫിക്കേഷനിലെ പിഴവിനെ തുടര്‍ന്ന് വാഹനം പൂര്‍ണമായും കത്തിനശിച്ച വാര്‍ത്തയാണ് ചെക്ക് റിപ്പബ്ലിക്കില് നിന്നും വരുന്നത്.\n690 ബിഎച്ച്പി കരുത്ത് ഉല്‍പ്പാദിപ്പിക്കുന്ന 6.5 ലിറ്റര് വി12 എന്‍ജിനാണ് അവന്‍റഡോറിന്‍റെ ഹൃദയം. 515 കിലോവാട്ട് പവര് ഈ എഞ്ചിന് ഉത്പാദിപ്പിക്കും. 100 കിലോമീറ്റര് വേഗത കൈവരിക്കാന് വെറും 2.6 സെക്കന്‍ഡുകള് മതി ഈ വാഹനത്തിന്. മണിക്കൂറില് 380 കിലോമീറ്ററാണ് ഈ വാഹനത്തിന്റെ പരമാവധി വേഗത.\nഎന്നാല് 515 കിലോവാട്ട് കരുത്ത് മതിയാകാതെ വന്ന ഉടമ 950 കിലോവാട്ടിലേക്ക് ഉയര്‍ത്തി എന്‍ജിനില് മാറ്റം വരുത്തിയതാണ് വിനയായത്. വി12 എന്‍ജിന് മുകളില് ട്വിന് ടര്‍ബോ സംവിധാനം നല്‍കിയാണ് കരുത്തു കൂട്ടിയത്. ഇതാണ് വാഹനത്തിന്‍റെ നാശത്തിലേക്ക് നയിച്ചതും. ഈ ടര്‍ബോ സംവിധാനം എന്‍ജിനിലെ താപനില ഉയര്‍ത്തി. ഇതാണ് വാഹനത്തിന് തീപിടിക്കാന് കാരണമെന്നാണ് വാഹന വിദഗ്‍ധര് പറയുന്നത്.\nഒരു തുരങ്കത്തിനകത്ത് വെച്ചാണ് വാഹനത്തിന് തീപിടിച്ചത്. സംഭവത്തില് ആളപായമൊന്നും റിപ്പോര്‍ട്ട് ചെയ്‍തിട്ടില്ല. വാഹനത്തിന്റെ വിലയും മറ്റ് മോഡിഫിക്കേഷനുമൊക്കെയായി 2.5 മില്ല്യണ് ഡോളാണ് ഉടമ ചെലവാക്കിയത്. അതായത് ഏകദേശം 17.79 കോടി രൂപ.\nഅപകടം നടന്നയുടന് തന്നെ അഗ്നിശമനാ സേന രക്ഷാപ്രവര്‍ത്തനത്തിനെത്തിയെങ്കിലും വാഹനം രക്ഷിക്കാനായില്ല. വാഹനം കത്തിനശിക്കുന്നതിന്‍റെയും തീയണയ്ക്കാന് ശ്രമിക്കുന്നതിന്റെയും വീഡിയോ ദൃശ്യങ്ങള് സോഷ്യല് മീഡിയയില് വൈറലാണ്.\nLast Updated Jan 21, 2020, 3:04 PM IST


പ്രവാസികളെ മടക്കിക്കൊണ്ടുവരുന്ന ഫ്‌ളൈറ്റ് ക്രൂവിന് പരിശീലനം – Ananthapuri Online\nMay 6, 2020 May 6, 2020 News Desk\t0 Comments\nതിരുവനന്തപുരം: നാളെ രാവിലെ പ്രവാസികളെ മടക്കിക്കൊണ്ടുവരാന് കൊച്ചിയില് നിന്നും ആദ്യമായി പുറപ്പെടുന്ന എയര് ഇന്ത്യ പൈലറ്റ്മാര്‍ക്കും ക്യാബിന് ക്രൂവിനും എറണാകുളം മെഡിക്കല് കോളേജില് പരിശീലനം നല്‍കി. പി.പി.ഇ. സ്യൂട്ടുകള് ധരിക്കുന്നതിനും ഫൈഌിനിടയില് ഉണ്ടാകാനിടയുള്ള ഹെല്‍ത്ത് എമര്‍ജന്‍സികള് കൈകാര്യം ചെയ്യുന്നതിനുമാണ് മെഡിക്കല് കോളേജിലെ വിദഗ്ധ സംഘം പരിശീലനം നല്‍കിയത്. ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് ആദ്യ സംഘത്തിനെ ആശംസ അറിയിച്ചു.\nപി.പി.ഇ. സ്യൂട്ടുകള് ധരിക്കുന്നതിന്റെയും അവ ശ്രദ്ധപൂര്‍വ്വം പ്രോട്ടോക്കോള് പ്രകാരം ഊരിമാറ്റുന്നതിന്റെയും പ്രാക്ടിക്കല് പരിശീലനം നല്‍കി. ഇവര്‍ക്കാവശ്യമായ സൗജന്യ കിറ്റുകള് നല്‍കുകയും എല്ലാവരുടെയും ആര്.ടി. പി.സി.ആര്. പരിശോധനയും നടത്തുകയും ചെയ്തു. പരിശീലനത്തിന് ശേഷം ക്രൂവിന്റെ ആത്മവിശ്വാസം പതിന്‍മടങ്ങ് വര്‍ദ്ധിച്ചതായി ക്യാപ്റ്റന് പാര്‍ത്ഥ സര്‍ക്കാര് പറഞ്ഞു.4പൈലറ്റുമാര് അടക്കം 12 പേരടങ്ങുന്ന സംഘത്തിനാണ് മെഡിക്കല് കോളേജ് പരിശീലനം നല്‍കിയത്.\nഎറണാകുളം മെഡിക്കല് കോളേജ് മെഡിക്കല് സൂപ്രണ്ട് ഡോ. പീറ്റര് വാഴയില്, ആര്.എം.ഒ. ഡോ.ഗണേശ് മോഹന്, എ.ആര്.എം.ഒ ഡോ. മനോജ് ആന്റണി, ഡോ. ഗോകുല് സജ്ജീവന്, വിദ്യ വിജയന്, ഇന്‍ഫക്ഷന് കണ്‍ട്രോള് സ്റ്റാഫ് നഴ്‌സ് എന്നിവരാണ് പരിശീലനത്തിന് നേതൃത്വം നല്‍കിയത്.\n← പുസ്തക പ്രകാശനം മന്ത്രി കടകംപള്ളി നിർവ്വഹിച്ചു\nപ്രവാസികളെ വരവേല്‍ക്കാന് ആരോഗ്യ വകുപ്പ് സുസജ്ജം →\n“രോഗപ്രതിരോധ ശേഷി കൂട്ടാൻ നിർദ്ദേശിച്ച ഹോമിയോപ്പതി മരുന്നുകൾ നിരോധിക്കണം” എന്ന ഐ. എം. എ. വൈസ് പ്രസിഡന്റ് ഡോ. എൻ സുൽഫിയുടെ പ്രസ്താവനയ്‌ക്കെതിരെ ഡോ. ബിജുന്റെ എഫ് ബി പോസ്റ്റ് വയറൽ\nJuly 24, 2020 July 24, 2020 News Desk


ഇഞ്ചി കൊണ്ടു മുഴുവനായി തീര്‍ക്കാം താരന് ശല്യം | Ginger Remedies To Treat Dandruff - Malayalam BoldSky\nഇഞ്ചി സാധാരണ മസാലകളില് ഒന്നായാണ് അറിയപ്പെടുന്നത്. ഭക്ഷണവസ്തുക്കളുടെ രുചി കൂട്ടാന് സഹായിക്കുന്ന ഒന്ന്. ഇതിനേക്കാളുപരിയായ പല ആരോഗ്യഗുണങ്ങളും ഒത്തിണങ്ങിയ ഒന്നൂകൂടിയാണ് ഇഞ്ചി. ശരീരത്തിന് സ്വാഭാവിക പ്രതിരോധശേഷി നല്‍കുന്ന ഒന്നു കൂടിയാണിത്. പല അസുഖങ്ങളും മാറ്റാന് സഹായിക്കുന്ന ഒന്ന്.\nഎന്നാല് ചില സൗന്ദര്യസംരക്ഷണവിദ്യകള്‍ക്കും ഇത് ഏറെ നല്ലതാണ്. പ്രത്യേകിച്ചും മുടിയിലെ താരനും മറ്റും പോകാന്. താരന് പലരേയും അലട്ടുന്ന ഒന്നാണ്. വരണ്ട ശിരോചര്‍ം മുതല് വെള്ളത്തിന്റെ പ്രശ്‌നങ്ങള് വരെ ഇതിനുള്ള കാരണങ്ങളാകാം.\nമുടിയിലെ താരന് കളയുന്നതിന് കെമിക്കലടങ്ങിയ പല ഘടകങ്ങളുമുണ്ടെങ്കിലും പ്രധാനപ്പെട്ട ഒന്നാണ് ഇഞ്ചി. ഇഞ്ചി പല വിധത്തിലും മുടിയിലെ താരനൊരു പരിഹാരമാണ്. താരനുണ്ടാകുന്ന ഫംഗല് ബാധ കൊണ്ടാണ്. ഇഞ്ചി ഫംഗല് ബാധകള്‍ക്കെതിരെ പ്രവര്‍ത്തിയ്ക്കാന് ഉത്തമമാണ്. ഇതില മഗ്നീഷ്യം, പൊട്ടാസ്യം, അമിനോആസിഡ്, ഫാറ്റി ആസിഡുകള്, കാല്‍സ്യം എന്നിവ ശിരോചര്‍മത്തിന് ഉറപ്പു നല്‍കി മുടി കൊഴിഞ്ഞു പോകാതെ സംരക്ഷിയ്ക്കുന്നു.\nതാരനു മാത്രമല്ല, രക്തസഞ്ചാരം വര്‍ദ്ധിപ്പിയ്ക്കുന്നതുകൊണ്ട് മുടിയുടെ വളര്‍ച്ചയ്ക്കും ശിരോചര്‍മത്തിന്റെ വരണ്ട സ്വഭാവം മാറ്റുന്നതിനും ഇഞ്ചി നല്ലതാണ്.\nഇഞ്ചിയുടെ നീരും സവാളയുടെ നീരും ചേരുന്നതും താരനുളള നല്ലൊരു പ്രതിവിധിയാണ്. ഇവ രണ്ടും തുല്യ അളവിലെടുത്ത് മിക്‌സിയിലടിച്ച് ജ്യൂസെടുക്കുക. ഇത് ശിരോചര്‍മത്തില് പുരട്ടാം. അര മണിക്കൂര് കഴിയുമ്പോള് കഴുകിക്കളയാം.\nRead more about: dandruff haircare beauty താരന് മുടിസംരക്ഷണം\nGinger Remedies To Treat Dandruff\nGinger Remedies To Treat Dandruff, read more to know about,


താജുല് ഉലമ(1922-2014); ധീര പാണ്ഡിത്യത്തിന്റെ നേതൃഭാവം – SUNNIVOICE | FORTNIGHTLY\nHome / ലക്കങ്ങള് / 2014 / 2014 FEB 16 / താജുല് ഉലമ(1922-2014); ധീര പാണ്ഡിത്യത്തിന്റെ നേതൃഭാവം\nഅറബിക്കടലില് രണ്ടു നദികള് സംഗമിക്കുന്നിടത്തെ തുരുത്താണ് കരുവന്‍തിരുത്തി. ചാലിയാറും കടലുണ്ടിപ്പുഴയുമാണ് ആ രണ്ടു നദികള്. ഇവയില് നിന്ന് മീമ്പിടിച്ചും കയറുല്‍പന്നങ്ങളുണ്ടാക്കിയും നാളികേര കൃഷി നടത്തിയും ഈ നാട്ടുകാര് പുലര്‍ന്നിരുന്ന ഒരു കാലമുണ്ടായിരുന്നു. സമ്പന്നതയിലേക്കുള്ള പറിച്ചുനടലിനു മുമ്പത്തെ കഥയാണിത്. ഉള്ളതില് നിന്ന് ഓഹരിയെടുത്ത് മതവിജ്ഞാനത്തെയും പണ്ഡിതരെയും തുണച്ചു ഈ നാട്. കരുവന്‍തിരുത്തി പഴയ ജുമാമസ്ജിദ്, മഠത്തില് പാടം പള്ളികള് വിജ്ഞാന തീരങ്ങളായി പരിലസിച്ചു. കരുവന്‍തിരുത്തിയിലെ പൂഴിമണ്ണില് ചവിട്ടി അറിവിന്റെ കാതങ്ങള് താണ്ടിയവരേറെയാണ്. ദര്‍സുകളുടെതെന്ന പോലെ സാദാത്തുക്കളുടെ നാടായും ഈ തുരുത്ത് ചരിത്രത്തിലിടം നേടി, വര്‍ത്തമാനത്തിലും.\n“കരുവാന്റെ തുരുത്താ’ണ് കരുവന്‍തിരുത്തിയായി പരിണമിച്ചതെന്നാണ് സ്ഥലനാമപുരാണം. കൊല്ലപ്പണിക്കാരനാണ് കരുവാന് (black smith). തോണി, ചെറുബോട്ടുകള് തുടങ്ങിയവയുടെ അറ്റകുറ്റപ്പണിയുമായി ഈ തുരുത്തില് കരുവാന് അഭയം പ്രാപിച്ചതിനെ തുടര്‍ന്നാണത്രെ പേരുവീഴുന്നത്. ഏതായാലും പണിയായുധങ്ങള്‍ക്കു മൂര്‍ച്ചയും തിളക്കവും വരുത്തി അയാളും മതവിജ്ഞാനീയങ്ങള്‍ക്ക് മാറ്റും പ്രചാരവും കൂട്ടി പണ്ഡിത കേസരികളും കഴിഞ്ഞ കോഴിക്കോട് ഫറോക്കിനടുത്ത ഈ നാടാണ് ആദര്‍ശ കേരളത്തിന്റെ ഇതിഹാസ നായകന് ഉള്ളാള് തങ്ങള്‍ക്കു ജന്മം നല്‍കുന്നത്.\nഎട്ടു നൂറ്റാണ്ടുമുമ്പ് യമനിലെ ഹളര് മൗത്തില് നിന്ന് മതപ്രബോധനത്തിനായി കണ്ണൂര് വളപട്ടണത്തെത്തിയ സയ്യിദ് അഹ്മദ് ജലാലുദ്ദീന് ബുഖാരി(റ)യാണ് പ്രവാചക സന്താന പരമ്പരയായ ബുഖാരി സാദാത്തുക്കളുടെ കേരളത്തിലെ തുടക്കക്കാരന്. കാലങ്ങള്‍ക്കു ശേഷം ഇദ്ദേഹത്തിന്റെ പിന്മുറക്കാര് കേരളത്തിന്റെ പല ഭാഗങ്ങളില് താമസമാക്കി. അങ്ങനെ കരുവന് തിരുത്തിയിലും അവരെത്തി. അഹ്മദ് ജലാലുദ്ദീന് ബുഖാരിയുടെ മൂന്നാമത്തെ പൗത്രന് ഇസ്മാഈല് ബുഖാരി(റ)യാണ് വിവാഹം വഴി കരുവന്‍തിരുത്തിയില് ആദ്യം താമസമാക്കുന്നത്. ഭാര്യയുടെ മരണത്തെ തുടര്‍ന്ന് അദ്ദേഹം പൊന്നാനിയില് താമസമാക്കുകയും അവിടെ മരണപ്പെടുകയും ചെയ്തു. എങ്കിലും അദ്ദേഹത്തിന്റെ അബ്ദുറഹ്മാന് ബുഖാരി(റ) എന്ന മകനും പുത്രനായ ഇസ്മാഈല് ബുഖാരി(റ)യും കരുവന്‍തിരുത്തിയില് തന്നെ തുടര്‍ന്നു. ഇരുവരുടെയും ഖബ്റും ഇവിടെത്തന്നെ. ഇവരുടെ ശിഷ്ട തലമുറയാണ് കരുവന്‍തിരുത്തിയിലെ ബുഖാരി സാദാത്തുക്കള്.\nഈ പരമ്പരയില് പ്രവാചകര്(സ്വ)യുടെ 39ാമത്തെ പൗത്രനായി 1341 (1929) റബീഉല് അവ്വല് 25നാണ് അബ്ദുറഹ്മാന് അല്‍ബുഖാരിയെന്ന ഉള്ളാള് തങ്ങളുടെ ജനനം. സയ്യിദ് അബൂബക്ര് കുഞ്ഞിക്കോയ അല്‍ബുഖാരിയാണ് പിതാവ്. വാഴക്കാട്ടെ കൊന്നാര് സാദാത്തുക്കളില് പ്രമുഖനായ സയ്യിദ് അഹ്മദ് കുഞ്ഞുല്ല ബുഖാരിയുടെ മകന് സയ്യിദ് അബ്ദുറഹ്മാന് ബുഖാരിയുടെ പുത്രി ഹലീമ എന്ന കുഞ്ഞിബീവി മാതാവും.\nഏറെ ഭക്തരായിരുന്നു ഉള്ളാള് തങ്ങളുടെ മാതാപിതാക്കള്. വീട്ടില് വരുന്ന പണ്ഡിതസാദാത്തുക്കളോടെല്ലാം മാതാവ് ഏല്‍പിക്കാറുണ്ടായിരുന്നത്, രണ്ടു മക്കളും ഉഖ്റവിയായ ആലിമീങ്ങളാവാന് നിങ്ങള് ദുആ ചെയ്യണമെന്നാണ്. ഇതേ സൂക്ഷ്മതയിലും നിയന്ത്രണത്തിലുമായി ആ ഉമ്മ മക്കളെ വളര്‍ത്തുകയും ചെയ്തു, അവര് ഇത്രകൂടി ഉപദേശിച്ചു; മോനേ, നല്ലതു മാത്രം പറയുക, പ്രവര്‍ത്തിക്കുക, സത്യം കയ്പേറിയതാണെങ്കിലും തുറന്നുപറയുക. പില്‍ക്കാലത്തെ അഭൂതപൂര്‍വമായ വളര്‍ച്ചയിലേക്ക് ഉള്ളാള് തങ്ങളെ കൈപിടിച്ചതിലും ആദര്‍ശരംഗത്തെ നീക്കുപോക്കില്ലാത്ത സ്വഭാവ രൂപീകരണത്തിനും ഈ മാതൃ ഉപദേശമായിരിക്കാം ഹേതുകം.\nനാട്ടുകാരനായ കുഞ്ഞായിന് മൊല്ലാക്കയില് നിന്നും ഖുര്‍ആന് ഓതിപ്പഠിച്ച തങ്ങള്, കരുവന് തിരുത്തിയില് ദര്‍സ് നടത്തിയിരുന്ന പുത്തന് വീട്ടില് മുഹമ്മദ് മുസ്ലിയാരില് നിന്ന് പ്രാഥമിക വിജ്ഞാനം നേടി. അദ്ദേഹം പാടത്തെ പള്ളിയിലേക്കു ദര്‍സ് മാറിയപ്പോള് തങ്ങളും അവിടെയെത്തി. ശേഷം കൊടമ്പിയകത്തു മുഹമ്മദ് മുസ്ലിയാരില് നിന്ന് തഫ്സീര് നുകര്‍ന്നു. തുടര്‍ന്ന് കൊടുവള്ളി കളരാന്തിരിയില് കോണപ്പുഴക്കാരന് മുഹമ്മദ് മുസ്ലിയാര്, ചെറീത് മുസ്ലിയാര് എന്നിവര്‍ക്കു കീഴിലായിരുന്നു. മുന്‍കാല സമസ്ത നേതാവ് പറവണ്ണ മുഹ്യിദ്ദീന്‍കുട്ടി മുസ്ലിയാരില് നിന്ന് പറമ്പത്ത്, പരപ്പനങ്ങാടി, പനയത്തിങ്ങല് എന്നിവിടങ്ങളിലായി പഠനം നടത്തി. പിന്നെ അവറാന്‍കുട്ടി മുസ്ലിയാരുടെയടുത്ത് കരുവന്‍തിരുത്തി, കാസര്‍ഗോഡ് എന്നിവിടങ്ങളിലും പറമ്പത്ത് കണ്ണിയത്ത് അഹ്മദ് മുസ്ലിയാരുടെ പക്കലും അറിവുതേടിയെത്തി. പനയത്ത് പള്ളിയില് കാടേരി അബുല് കമാല് മുസ്ലിയാര്‍ക്കു കീഴിലും തൃക്കരിപ്പൂര് ബാപ്പു മുസ്ലിയാര്‍ക്കൊപ്പം നങ്ങാട്ടൂരിലും കഴിഞ്ഞു.\nഇകെ അബൂബക്കര് മുസ്ലിയാര് ബാഖിയാതില് ഉള്ളതിനാല് വെല്ലൂരില് ഉപരി പഠനം നടത്താനുള്ള കണ്ണിയത്തിന്റെ ഉപദേശമനുസരിച്ച് യാത്ര തിരിച്ചെങ്കിലും ഇകെ ബാഖിയാത്ത് വിട്ട് പറമ്പത്ത് ദര്‍സ് തുടങ്ങിയെന്ന് യാത്രാമധ്യേ വിവരം ലഭിച്ചപ്പോള് അങ്ങോട്ടുചെന്നു. പിന്നെ തളിപ്പറമ്പിലും ഇകെക്കൊപ്പം കഴിഞ്ഞു. രണ്ടു വര്‍ഷത്തിനു ശേഷം വെല്ലൂരില് തന്നെ പോകാന് തീരുമാനിച്ചെങ്കിലും ക്ഷാമം മൂലം മലയാളി വിദ്യാര്‍ത്ഥികള്‍ക്ക് പ്രവേശനം നല്‍കുന്നില്ലെന്ന് പത്രദ്വാരാ അറിഞ്ഞു. പക്ഷേ, പിന്മാറാന് ആ വിജ്ഞാനകുതുകി ഒരുക്കമായില്ല. സ്വന്തം ചെലവിനുള്ള പണം കെട്ടിവെച്ചാണ് തങ്ങള് കോളേജില് പ്രവേശനം നേടിയത്. അങ്ങനെ ശൈഖ് ആദം ഹസ്രത്ത്, ശൈഖ് ഹസന് ഹസ്രത്ത് തുടങ്ങിയ പ്രഗത്ഭരുടെ ശിഷ്യത്വം നേടി.\nകോളേജിലും ദര്‍സുകളിലും വിജ്ഞാന അവഗാഹം കൊണ്ട് അദ്ദേഹം ഗുരുനാഥരുടെയും വിദ്യാര്‍ത്ഥികളുടെയും ആദരവിനു പാത്രമായി. മറ്റു വിദ്യാര്‍ത്ഥികള്‍ക്ക് ദര്‍സിലും കോളേജിലും ക്ലാസ്സെടുത്തു കൊടുത്തു. മുസ്‌ലിം, മഹല്ലി, ചഗ്മീനി, മുല്ലാജാമി, നുഖ്ബ, ജംഉല് ജവാമിഅ് പോലുള്ള ഗ്രന്ഥങ്ങള് ഓതിക്കൊടുക്കാന് നിയമിതനായി. ഇകെ തന്നെയാണ് തങ്ങളുടെ ഈ പ്രാവീണ്യം തിരിച്ചറിഞ്ഞതെന്നത് ചരിത്രത്തിലെ കൗതുകം. കോളേജിലും സഹപാഠികള്‍ക്കിടയില് അദ്ദേഹം വലിയ അംഗീകാരം നേടി. ഉസ്താദുമാരും അദ്ദേഹത്തെ ആദരിച്ചു. രണ്ടു വര്‍ഷത്തിനു ശേഷം പരീക്ഷാഫലം വന്നപ്പോള് തങ്ങള്‍ക്കായിരുന്നു ഒന്നാം റാങ്ക്.\nയാദൃച്ഛികമായിരുന്നു ഉള്ളാള് തങ്ങളുടെ വിവാഹം. ജ്യേഷ്ഠനു നിശ്ചയിച്ചിരുന്ന വധു തന്റെ സഹധര്‍മിണിയായത് സരസമായി തങ്ങള് തന്നെ പലപ്പോഴും അനുസ്മരിച്ചിട്ടുണ്ട്. രാമന്തളി സയ്യിദ് അഹ്മദ് കോയമ്മ തങ്ങളുടെ മകള് ഫാത്വിമയെ ജ്യേഷ്ഠ സഹോദരന് സയ്യിദ് ഇമ്പിച്ചിക്കോയ ബുഖാരിയുമായാണ് വിവാഹം ഉറപ്പിച്ചിരുന്നത്. എന്നാല് നികാഹിന് സമയമായപ്പോള് വരനെ കാണാതായിരിക്കുന്നു. തിരഞ്ഞുപോയവര് നിരാശരായി മടങ്ങി. രണ്ടു സയ്യിദ് കുടുംബങ്ങളുടെയും അഭിമാനം കാക്കാന് പതിനാറുകാരനായ ഉള്ളാള് തങ്ങള് വരനായി. ഇക്കാര്യം നര്‍മത്തില് ചാലിച്ച് തങ്ങള് അവതരിപ്പിക്കുമ്പോള്, നിര്‍ണായക ഘട്ടങ്ങളില് സമസ്തയുടെ ആദര്‍ശത്തിനു കാവല് നിന്ന ഈ മഹാമനീഷിയുടെ ധന്യസ്മരണകളില് വിഹരിക്കുകയാവും സദസ്സ്. (ജ്യേഷ്ഠന് പിന്നീട് പരപ്പനങ്ങാടി ഖാസി ചെറു കുഞ്ഞിക്കോയ തങ്ങളുടെ മകളെ നികാഹ് ചെയ്തത് ഇതിന്റെ ബാക്കിപത്രം.)\nമാതൃകാപരമായിരുന്നു കുടുംബജീവിതവും. കുടുംബത്തിന്റെ എല്ലാ ചെലവുകളും മരണം വരെയും തങ്ങള് തന്നെ മുന്നില് നിന്നു നടത്തി. ധര്‍മിഷ്ഠനായ തങ്ങള് അതുമൊരു ധര്‍മമായാണ് ഗണിച്ചത്.\nഇവരാണ് തങ്ങളുടെ മക്കള്: സയ്യിദ് ഹാമിദ് ഇമ്പിച്ചിക്കോയ തങ്ങള് (കൊയിലാണ്ടി), സയ്യിദ് ഫസല് കോയമ്മ തങ്ങള് (പയ്യന്നൂര്), സയ്യിദത് ബീകുഞ്ഞി (മഞ്ചേശ്വരം), സയ്യിദത് മുത്ത് ബീവി (കരുവന്‍തിരുത്തി), സയ്യിദത് കുഞ്ഞാറ്റ ബീവി (കാസര്‍ഗോഡ്, തിരുത്തി), സയ്യിദത് ചെറിയ ബീവി (കാസര്‍ഗോഡ്, ഉടുമ്പുന്തല), സയ്യിദത് റംലബീവി (കുമ്പോല്). മരുമക്കള്: സയ്യിദ് കെഎസ് ആറ്റക്കോയ തങ്ങള് കുമ്പോല്, സുബൈദ ബീവി (കൊയിലാണ്ടി), ആറ്റ ബീവി (പാപ്പിനിശ്ശേരി), പരേതരായ യുകെ ആറ്റക്കോയ തങ്ങള്, ചെറുകുഞ്ഞിക്കോയ തങ്ങള്, ഹുസൈസന് കോയ തങ്ങള്, ജമലുല്ലൈലി തങ്ങള്.\nബാഖിയാത്തില് നിന്നു ബിരുദമെടുത്ത് തങ്ങള് ആദ്യം സേവനമേറ്റത് ഉള്ളാളത്താണ്. 1952ല് പള്ളിയില് മുദരിസായാണ് തങ്ങള് ജോലിയേല്‍ക്കുന്നത്. ഇരുപതു കൊല്ലത്തിനു ശേഷം 1972ല് ഇത് സയ്യിദ് മദനി കോളേജായി മാറി. തങ്ങള് പ്രിന്‍സിപ്പളുമായി. മരണം വരെ ഈ പദവിയില് തുടര്‍ന്നു. അക്കാലത്ത് കാസര്‍ഗോഡ് ഖാസിയായിരുന്ന അവറാന് മുസ്ലിയാരാണ് തങ്ങളെ ഉള്ളാളത്തേക്കെത്തിക്കാന് കിണഞ്ഞു ശ്രമം നടത്തിയത്. അദ്ദേഹം മരിച്ചപ്പോള് പകരം ഖാസിയായി നാട്ടുകാര് തെരഞ്ഞെടുത്തത് തങ്ങളെയാണ്. ഖാസി സ്ഥാനമേല്‍ക്കാന് വിസമ്മതിച്ച അദ്ദേഹത്തെ പ്രിയഗുരുവായ കണ്ണിയത്ത് വഴിയാണ് മഹല്ല് സാരഥികള് സമ്മര്‍ദം ചെലുത്തി സമ്മതിപ്പിച്ചത്. കണ്ണിയത്ത് തന്നെ സ്ഥാനാരോഹണ ചടങ്ങുകള്‍ക്കു കാര്‍മികത്വം വഹിക്കുകയും ചെയ്തു.\nനാനൂറ് വര്‍ഷങ്ങള്‍ക്കു മുമ്പ് വിശുദ്ധ മദീനയില് നിന്ന് ഉള്ളാളില് ഇസ്‌ലാമിക പ്രബോധനത്തിനെത്തിയ സാത്വികനായ മഹാനാണ് സയ്യിദ് ശരീഫുല് മദനി(റ). സമുദ്രത്തില് മുസ്വല്ല വിരിച്ചാണദ്ദേഹം ഉള്ളാളത്തെത്തിയതെന്നാണു ചരിത്രം. അദ്ഭുത സിദ്ധികള് ധാരാളം പ്രകടിപ്പിച്ചു. ജീവിതകാലത്തും ശേഷവും അഗതികളുടെ അത്താണിയായി ആ സന്നിധി പ്രശസ്തമായി. തെന്നിന്ത്യയിലെ അജ്മീര് എന്ന വിശേഷണവും ദര്‍ഗക്കു ലഭിച്ചു. മഖ്ബറക്കു കീഴിലാണ് അറബിക് കോളേജ് പ്രവര്‍ത്തിക്കുന്നത്. അനാരോഗ്യം അവഗണിച്ചു പോലും തങ്ങള് ഉറൂസിന്റെയും കോളേജിന്റെയും പ്രവര്‍ത്തനങ്ങളില് നിറഞ്ഞുനിന്നു.\nപഠനകാലത്തേ സമസ്തയെന്ന കേരള മുസ്‌ലിംകളുടെ ആദര്‍ശ പ്രസ്ഥാനവുമായി ഉള്ളാള് തങ്ങള് ബന്ധം സ്ഥാപിച്ചിരുന്നു. അടിസ്ഥാന തലത്തില് പ്രവര്‍ത്തിക്കുകയും ചെയ്തു. 1956ലാണ് തങ്ങള് മുശാവറയില് വരുന്നത്. ആ വര്‍ഷം സപ്തംബര് 20ന് താനൂര് ഇസ്ലാഹുല് ഉലൂം മദ്റസയില് വെച്ചു കൂടിയ മുശാവറ മീറ്റിംഗിലാണ് തെരഞ്ഞെടുപ്പുണ്ടായത്.\nവൈകാതെ സംഘടനയുടെ മുന്നണിപ്പോരാളിയായി മാറിയ അദ്ദേഹം ഉന്നത സമിതികളിലും അവരോധിതനായി. പ്രായത്തെ വെല്ലുന്ന പക്വത, പാണ്ഡിത്യം, ധീര നിലപാടുകള്, ആദര്‍ശത്തിലെ കാര്‍ക്കശ്യം, ആത്മാര്‍ത്ഥത തുടങ്ങിയ മഹദ്ഗുണങ്ങള് തിരിച്ചറിഞ്ഞാണ് പണ്ഡിതസഭ ഉപസമിതികളുടെ തലപ്പത്ത് തങ്ങളെ അവരോധിച്ചത്. കേവലം “തബര്‍റുകിന്റെ നിയമനങ്ങളാ’യിരുന്നില്ലെന്ന് അദ്ദേഹത്തിന്റെ ഊര്‍ജസ്വല പ്രവര്‍ത്തനങ്ങള് തെളിയിച്ചു.\nതങ്ങള് അംഗമായ ഉപസമിതിയാണ് സമസ്തക്കുവേണ്ടി തബ്ലീഗ് ജമാഅത്തിനെക്കുറിച്ച് വിശദമായ പഠനം നടത്തി റിപ്പോര്‍ട്ട് സമര്‍പ്പിച്ചത്. സമസ്തയുടെ ചരിത്ര പുസ്തകങ്ങളില് എക്കാലത്തും തിളങ്ങിനില്‍ക്കുന്ന അധ്യായമാണത്. 130864ന് ചേര്‍ന്ന മുശാവറയിലായിരുന്നു പ്രസ്തുത അഞ്ചംഗ ഉപസമിതി രൂപീകരണം. കമ്മിറ്റി അവരുടെ ഗ്രന്ഥങ്ങള് പരതിയും നേതാക്കളെക്കുറിച്ച് വിശദാന്വേഷണം നടത്തിയും റിപ്പോര്‍ട്ട് അവതരിപ്പിച്ചു. ഇതിന്റെ അടിസ്ഥാനത്തില് 160165ന് കണ്ണിയത്തിന്റെ അധ്യക്ഷതയില് ചേര്‍ന്ന മുശാവറ തബ്ലീഗ് ജമാഅത്ത് പുത്തന് പ്രസ്ഥാനവും അതിന്റെ ആശയ സംഹിതകള് സുന്നത്ത് ജമാഅത്തിനു വിരുദ്ധവുമാണെന്ന് പ്രഖ്യാപിക്കുകയും ചെയ്തു.\nതങ്ങളുടെ പ്രസ്തുത യോഗ്യതകള് തിരിച്ചറിഞ്ഞ് 291176ന് വൈസ് പ്രസിഡന്‍റ് സ്ഥാനത്തേക്ക് തെരഞ്ഞെടുക്കപ്പെട്ടു. അയനിക്കാട് ഇബ്റാഹിം മുസ്ലിയാരുടെ നിര്യാണത്തെത്തുടര്‍ന്നാണ് ഉപാധ്യക്ഷ പദവി തങ്ങളില് അര്‍പ്പിതമാവുന്നത്. പിഎ അബ്ദുല്ല മുസ്ലിയാര് ആധ്യക്ഷം വഹിച്ച യോഗത്തിലായിരുന്നു തീരുമാനം. ദീര്‍ഘകാലം വിദ്യാഭ്യാസ ബോര്‍ഡിന്റെ അധ്യക്ഷനായും തങ്ങള് സേവനമനുഷ്ഠിച്ചു. സ്വഗുരുവര്യരായ കണ്ണിയത്ത് അഹ്മദ് മുസ്ലിയാരായിരുന്നു അന്ന് സമസ്ത പ്രസിഡന്‍റ്. എന്നാല് മിക്ക യോഗങ്ങളിലും ശിഷ്യനായ തങ്ങളെ അദ്ദേഹം തല്‍സ്ഥാനത്തിരുത്തും. മാതൃകാപരമായ ഗുരുശിഷ്യ ബന്ധമാണ് അവര് മരണം വരെ പുലര്‍ത്തിയിരുന്നത്. സമസ്ത പുനഃസംഘടനക്കു ശേഷവും ഈ ബന്ധം ഇരുവരും നിലനിര്‍ത്തി. ആദരവും വാത്സല്യവുമെല്ലാം ഇഴപിരിഞ്ഞ പാരസ്പര്യമാണ് ഈ രണ്ടു ജ്ഞാനികള് പുലര്‍ത്തിയിരുന്നത്. രണ്ടാവേണ്ടി വന്ന ശേഷവും സമ്മേളനങ്ങളില് തങ്ങള് പ്രാര്‍ത്ഥിക്കട്ടെയെന്ന് മഹാന് നിര്‍ദേശിച്ചതിന് അനുഭവസ്ഥര് സാക്ഷി. സാത്വികതയില് ലയിച്ച മഹാന് പദാര്‍ത്ഥ ലോകത്തുനിന്ന് മാറി ഉന്നതമായ ആത്മികാവസ്ഥയിലായിരുന്നെന്ന് ആ നാളുകള് ബോധ്യപ്പെടുത്തുന്നു.\nപ്രധാന വിഷയങ്ങളിലെല്ലാം തങ്ങള് ഗുരുവിന്റെ അഭിപ്രായം തേടിയിരുന്നു. അതിനപ്പുറത്തേക്ക് ചലിച്ചില്ല. രാഷ്ട്രീയ പാര്‍ട്ടിയും മറുഭാഗം നേതാക്കളും ബഹിഷ്കരണാഹ്വാനം നടത്തിയ 89ലെ ചരിത്ര പ്രസിദ്ധമായ എറണാകുളം സമ്മേളനത്തില് പങ്കെടുക്കുന്നതിന് അനുമതി തേടി തങ്ങള് വാഴക്കാട്ടെത്തിയിരുന്നു. സമ്മേളനത്തിനു പോകാനും സുന്നി പറയാനുമായിരുന്നു ഗുരോപദേശം. മരണം വരെ തങ്ങള് ആ വാക്കു പാലിച്ചു.\nഭിന്നിപ്പിനു ശേഷം ഉള്ളാള് ഉറൂസിനു കണ്ണിയത്തിനെ ക്ഷണിക്കാന് ദര്‍ഗാ സാരഥികള്‍ക്കൊപ്പം ഉള്ളാള് തങ്ങള് വാഴക്കാട്ടു വന്നതും ഉസ്താദിന്റെ പ്രതികരണമറിഞ്ഞ ശേഷം അടുത്തു ചെല്ലാന് കാത്തിരുന്നതും സ്മരണീയം. ഭാരവാഹികള് ഉസ്താദിനെ ക്ഷണിച്ചു പിരിയാന് നേരം ഇഷ്ട ശിഷ്യനെ കുറിച്ചു ചോദിച്ചുവത്രെ. കാറിലിരിക്കുന്നുവെന്ന് അവര് പറഞ്ഞപ്പോള് കൂട്ടിവരാനാവശ്യപ്പെട്ടു. തന്റെയടുക്കല് വരാതിരുന്നതിനെക്കുറിച്ചന്വേഷിച്ചപ്പോള് തങ്ങള് മറച്ചുവെക്കാതെ പറഞ്ഞു: “നിങ്ങളെന്നെ സമസ്തയില് നിന്നു പുറത്താക്കിയതല്ലേ, അതുകൊണ്ട് വരാതിരുന്നതാണ്.’ ശിഷ്യവത്സലനായ ആ മഹാഗുരു കിടന്നിടത്തുനിന്ന് എഴുന്നേറ്റ് സഗൗരവം ചോദിച്ചതിങ്ങനെ: “തങ്ങളെ ഞാന് പുറത്താക്കുകയോ, ഞാന് പുറത്താക്കിയിട്ടില്ല. തങ്ങളെവിടെയാണുള്ളതെങ്കില് അവിടെ ഞാനും ഉണ്ട്’. കൂടിനിന്നവരുടെ കണ്ണുനനയിച്ച ഹൃദ്യരംഗം. കളങ്കമില്ലാത്ത രണ്ടു മഹാത്മാക്കളുടെ ശുദ്ധമനസ്സുകള് തമ്മില് തൊട്ടറിയുകയായിരുന്നു അവിടെ.\nഉള്ളാള് തങ്ങളുടെ ജീവിതമെഴുതുമ്പോള് അത് സമസ്തയുടെ കൂടി സ്പന്ദനമായി മാറും. അത്രക്കു കെട്ടുപിണഞ്ഞു കിടക്കുന്നു പ്രസ്ഥാനവും നായകനും. സമസ്തയിലെ ചില പണ്ഡിതരില് ആദര്‍ശ വ്യതിയാനം പ്രകടമാവുന്നത് 89കളിലാണ്. കേരള മുസ്‌ലിംകളുടെ ആധികാരിക പ്രസ്ഥാനമെന്ന നിലയില് തീര്‍ത്തും അഹിതമായ ബാന്ധവങ്ങളും നീക്കുപോക്കുകളുമാണു ചിലരില് കാണപ്പെട്ടത്. ആദര്‍ശം തിരിച്ചുപിടിക്കുന്നില്ലെങ്കില് പ്രസ്ഥാനം കൊണ്ട് സമൂഹത്തിന് പ്രയോജനമില്ലെന്ന് അന്ന് ഉള്ളാള് തങ്ങള് കര്‍ക്കശ നിലപാടെടുത്തു. വിയോജിപ്പാണു മിക്കവരും പ്രകടിപ്പിച്ചത്. പക്ഷേ, ഏകനാണെങ്കിലും സത്യത്തിനു വേണ്ടി നിലകൊള്ളണമെന്ന നിശ്ചയദാര്‍ഢ്യം കൊണ്ട് ആ മുശാവറയില് നിന്നു തങ്ങള് പുറത്തുപോന്നു. കാന്തപുരം എപി അബൂബക്കര് മുസ്ലിയാരടക്കം ഒരു സംഘം പണ്ഡിതരും തങ്ങളെ അനുഗമിച്ചു. ചരിത്രത്തിലേക്കായിരുന്നു ആ ഇറങ്ങിപ്പോക്ക്. ഭൂരിപക്ഷത്തില് അഭിരമിച്ചിരുന്നവര്‍ക്കൊപ്പം ഹഖുണ്ടായിരുന്നില്ലെന്ന് പില്‍ക്കാലം തെളിയിച്ചു.\nതങ്ങളുടെ കാര്‍മികത്വത്തില് കാന്തപുരം ഉസ്താദ് നയിച്ച ആദര്‍ശമുന്നേറ്റം ഇതിഹാസം തീര്‍ത്തു. ഞാനൊറ്റക്കാണെങ്കിലും സത്യത്തിനു വേണ്ടി പൊരുതുമെന്ന തങ്ങളുടെ പ്രഖ്യാപനം തക്ബീര് വിളികള്‍ക്കിടയില് മുങ്ങിപ്പോയില്ല. പ്രസ്ഥാനത്തിന്റെ വ്യക്തിത്വമായി തന്നെ അതുമാറി. തങ്ങളായിരുന്നു അതിന്റെ പ്രാണേതാവ്. പ്രയോക്താവ് കാന്തപുരം ഉസ്താദും. കേരളം ലോകത്തിനു നല്‍കിയ രണ്ടു വരദാനങ്ങള്.\n2004ല് കോഴിക്കോട് കടപ്പുറത്ത് നടന്ന എസ് വൈ എസ് ഗോള്‍ഡന് ജൂബിലി തങ്ങളുടെ ജീവിതത്തില്, 89ലെ എറണാകുളം സമ്മേളനത്തിനു ശേഷം നിര്‍ണായകമായ ഒരു നാഴികക്കല്ലാണ്. തങ്ങളുടെ വാക്കുകളുടെ മൂര്‍ച്ചയും പ്രഹരശേഷിയും സമൂഹത്തിനും രാഷ്ട്രീയ വൈരാഗികള്‍ക്കും സമാപന സമ്മേളനത്തില് ബോധ്യപ്പെട്ടു. ചരിത്രത്തിലേക്കു ചേര്‍ക്കപ്പെട്ടു ആ മഹാമനീഷിയുടെ ഇടിമുഴക്കമുള്ള പ്രഖ്യാപനങ്ങള്. വഖഫ് ബോര്‍ഡിലും ഹജ്ജ് കമ്മിറ്റിയിലും സുന്നികളെ അവഗണിച്ചതിലും അര്‍ഹമായ സ്കൂള് അനുവദിക്കാത്തതിലും രോഷം പൂണ്ടാണ് തങ്ങള് പ്രതികരിച്ചത്: “തെരഞ്ഞെടുപ്പിന് വാ, സുന്നികളെ സഹായിക്കാത്ത ഒരാള്‍ക്കും വോട്ട് കിട്ടുകയില്ല.’ തക്ബീര് ധ്വനികള്‍ക്കിടയില് തങ്ങള് ഇങ്ങനെ ഓര്‍മപ്പെടുത്തി: “അതിനുള്ള പണികൂടി നിങ്ങള് എടുക്കണം, തക്ബീര് മാത്രം പോര.’ ആ താക്കീത് നെഞ്ചേറ്റി പ്രവര്‍ത്തകര്. ആസന്നമായ പാര്‍ലിമെന്‍റ് തെരഞ്ഞെടുപ്പില് മുസ്‌ലിം ലീഗിന്റെ സ്ഥാനാര്‍ത്ഥി മഞ്ചേരിയില് നിലംതൊട്ടില്ല. അരനൂറ്റാണ്ടിന്റെ രാഷ്ട്രീയ ചരിത്രമാണ് ആ ഒറ്റ പ്രസംഗം മാറ്റിയെഴുതിയത്. അതിന്റെ അനുരണനങ്ങള് പിന്നീടുവന്ന നിയമസഭാ ഇലക്ഷനിലും കണ്ടു. ലീഗിന്റെ വന്മരങ്ങള് കടപുഴകി വീണു. പാര്‍ട്ടി നിയമസഭാ പ്രാതിനിധ്യം നേര് പകുതിയായി ചുരുങ്ങി. സഹായിക്കാത്തവര്‍ക്ക് വോട്ടില്ലെന്ന തങ്ങളുടെ പ്രഖ്യാപനത്തിന്റെ ഫലപ്രാപ്തി.\nശരീരത്തിന് പ്രായമേറുമ്പോഴും തങ്ങളുടെ മനസ്സ് യൗവനം നിലനിര്‍ത്തി. പ്രസംഗങ്ങളില് കേള്‍ക്കാം: വയസ്സ് തൊണ്ണൂറു കഴിഞ്ഞു. ഇനി ആഗ്രഹങ്ങളൊന്നുമില്ല. ഈമാനോടെ പിരിഞ്ഞാല് മതി. ആയുസ്സിനു വേണ്ടിയല്ല, ഈമാന് സലാമത്താകാന് നിങ്ങള് ദുആ ചെയ്യുക.’\nകേള്‍ക്കുമ്പോഴേ കണ്ണു നിറഞ്ഞിരിക്കും സദസ്സിന്. ചിലര് കവിള് തുടക്കുകയായിരിക്കും. അവര് പ്രാര്‍ത്ഥിക്കുക, ഈമാനിനൊപ്പം ആ തണല് കുറേക്കാലം കൂടി നീണ്ടുനില്‍ക്കാനാണ്. അവര്‍ക്കു തങ്ങളെ വേണം, ഇനിയും കാണണം, കേള്‍ക്കണം. സ്നേഹം കൊണ്ട് വിരുന്നൂട്ടുന്ന പ്രവര്‍ത്തകര്, അനുഭാവികള്. അപ്പോഴേക്കും തങ്ങള് ചോദിക്കുന്നുണ്ടാവും; എന്റെയത്ര പ്രായമുള്ളവര് ഈ സദസ്സിലുണ്ടെടോ? ഉത്തരവും തങ്ങള് തന്നെ പറയും: “ഇല്ല, ഉണ്ടാവില്ല.’ കണ്ണീര് ചാലുകള്‍ക്കിടയില് കേള്‍വിക്കാര് പുഞ്ചിരി വിടര്‍ത്തും അപ്പോള്.\nഒടുവില് ആ വിളക്കും അണഞ്ഞു, വെളിച്ചം ബാക്കിനില്‍ക്കുന്നുവെങ്കിലും. ആരോഗ്യസ്ഥിതി വഷളായി വരുന്നതറിഞ്ഞപ്പോഴേ പ്രാര്‍ത്ഥന തുടങ്ങിയതാണു കേരളം. ചില തേട്ടങ്ങള്‍ക്കു പരലോകത്താണല്ലോ പ്രതിഫലം. ആ പ്രാര്‍ത്ഥനകളും അത്തരത്തിലായി. 2014 ഫെബ്രുവരി ഒന്നിന് (ഹി. 1435 റബീഉല് ആഖര് 1) ശനിയാഴ്ച വൈകുന്നേരം 4.30ന് ആദര്‍ശ കൈരളിയെ അനാഥമാക്കി നായകര് സ്രഷ്ടാവിലേക്കു യാത്രയായി; സുകൃതങ്ങളുടെ സാഫല്യത്തിനായി, ആസ്വാദനത്തിനായി. വാര്‍ത്ത ശരിയായിരിക്കരുതേ എന്ന പ്രാര്‍ത്ഥനയോടെയുള്ള വിവരാന്വേഷണങ്ങളായിരുന്നു പിന്നീട്. സോഷ്യല് മീഡിയകള് വാര്‍ത്ത പെട്ടെന്നു പരത്തി. മണിക്കൂറുകള്‍ക്കകം കണ്ണൂരിലെ പയ്യന്നൂര് എട്ടിക്കുളത്ത് മനുഷ്യസാഗരമാണ് ഇരമ്പിയാര്‍ത്തത്. നേതാവിനെ അവസാനമായി ഒരുനോക്ക് കാണാനുള്ള സ്നേഹലക്ഷങ്ങളുടെ തിടുക്കം. സജലങ്ങളായിരുന്നു മുഖങ്ങള്. ആ കൊച്ചു ഗ്രാമം ശരിക്കും ശ്വാസം മുട്ടി. അതിശയോക്തിയല്ല, പത്തു കിലോമീറ്ററിലധികം നടന്നാണ് സഹസ്രങ്ങള് അന്ത്യദര്‍ശനത്തിനും ജനാസ നിസ്കാരത്തിനുമെത്തിയത്. നായകനു വിട നല്‍കാനെത്തിയ പുരുഷാരത്തിന്റെ ദാഹമകറ്റാന് ജാതിഭേദമന്യേ നാട്ടുകാര് ശീതള പാനീയങ്ങളുമായി പാതയോരത്ത് സ്നേഹപൂര്‍വം ക്ഷണിക്കുന്നതും കൗതുകക്കാഴ്ചയായി. കേരളത്തിന്റെ നഷ്ടദുഃഖത്തില് പങ്കുചേരുകയായിരുന്നു അവരും.\nവീട്ടില് നിന്ന് ജനാസ സ്കൂള് ഗ്രൗണ്ടിലെത്തി. ഞായര് ആറുമണി മുതല് മയ്യിത്ത് നിസ്കാരം. 35ഓളം തവണകളായി ജനലക്ഷങ്ങള് തപിക്കുന്ന മനസ്സോടെ നിസ്കരിച്ചു പ്രാര്‍ത്ഥിച്ചു. പത്തുമണിയോടെ സയ്യിദ് കുടുംബാംഗങ്ങളുടെ നേതൃത്വത്തില് പള്ളിയിലേക്ക്. പ്രിയ പുത്രന്റെ കണ്ഠമിടറിയുള്ള പ്രാര്‍ത്ഥന. പച്ചപുതച്ച് കട്ടിലില് നായകന്റെ ഭൗതികദേഹം അകലുന്നു. തഹ്ലീലിന്റെ പ്രഘോഷണങ്ങളോടെ ജനം തിരിച്ചൊഴുകുകയാണ്. നായകനു വിടയോതുകയാണ്. പലരും വിതുമ്പുന്നു, ശിഷ്യര് കണ്ണുതുടക്കുന്നു. സ്കൂള്‍മുറ്റം പതിയെപ്പതിയെ വിജനതയിലേക്ക്. ജനാസ ദൂരെ മറയുകയാണ്. എത്രയെത്ര യാത്രകള് കണ്ടിരിക്കുന്നു. പക്ഷേ, ഇത് മടക്കമില്ലാത്ത യാത്രയാണ്. ഗ്രൗണ്ടില് നിന്ന് എല്ലാവരും പിരിഞ്ഞപ്പോള് വല്ലാത്ത ഒറ്റപ്പെടല്. ഇനി താജുല് ഉലമയില്ല; ശാസിക്കാനും നേര്‍വഴി നടത്താനും സാന്ത്വനം പകരാനും ഓടിച്ചെല്ലാനും. നിമിഷങ്ങള് കഴിഞ്ഞാല് ആ ശരീരവും മണ്ണില് മറയും. ഓര്‍ത്തപ്പോള് മനസ്സ് നടുങ്ങി. ദിക്ര് ഉയര്‍ന്നു തുടങ്ങിയിരുന്നു. മിന്‍ഹാ ഖലഖ്നാകും…\n← Previous Story എനിക്കെന്റെ ആത്മീയ നായകനെയും പ്രിയ സുഹൃത്തിനെയും നഷ്ടമായി


കൂട്ടബലാത്സംഗം നടത്തിയെന്ന് വ്യാജ പരാതി ഉന്നയിച്ച ബ്രിട്ടീഷുകാരി വക്കീല് ഫീസ് കൊടുക്കാനില്ലാത്ത ഗതികേടില്; 19-കാരിയുടെ കുടുംബം ഗോഫണ്ട് മീ പേജ് ആരംഭിച്ചു; 15000 പൗണ്ട് കണ്ടെത്തി കേസിനെ നേരിടാന് പരിശ്രമം; വാദിക്കാന് പുതിയ വക്കീല്\nപീഡന പരാതി പിന്‍വലിക്കാന് ഡിറ്റക്ടീവുമാര് യുവതിയെ നിര്‍ബന്ധിച്ചെന്ന് യുകെ സംഘടന ജസ്റ്റിസ് എബ്രോഡ്\n12 പേര് ചേര്‍ന്ന കൂട്ടബലാത്സംഗം നടത്തിയെന്ന് വ്യാജ പരാതി ഉന്നയിച്ച് കുടുങ്ങിയ ബ്രിട്ടീഷുകാരി വക്കീല് ഫീസ് നല്‍കാന് സംഭാവന സ്വീകരിക്കുന്നു. സൈപ്രസില് ഹോളിഡേ ആഘോഷിക്കാന് എത്തിയപ്പോഴാണ് ഇസ്രയേല് പൗരന്‍മാരുടെ സംഘം അക്രമിച്ചെന്ന് 19-കാരി ആരോപണം ഉന്നയിച്ചത്. എന്നാല് പരാതി വ്യാജമാണെന്ന് കണ്ടെത്തിയതോടെ വാദി പ്രതിയായി. ഇപ്പോള് നിയമവ്യവസ്ഥയെ തെറ്റിദ്ധരിപ്പിച്ചെന്ന കേസ് നേരിടുകയാണ് ഈ യുവതി. നിയമപോരാട്ടം നടത്താന് 15000 പൗണ്ട് കണ്ടെത്താനാണ് ഇവരുടെ കുടുംബത്തിന്റെ ശ്രമം.\nനികോഷ്യയിലെ ഡിറ്റന്‍ഷന് സെന്ററില് കസ്റ്റഡിയിലുള്ള ഇവരെ മോചിപ്പിക്കാനായി പുതിയ അഭിഭാഷകനെ തേടുകയാണ് കുടുംബം. ആദ്യത്തെ അഭിഭാഷകന് കുടുംബവുമായി അഭിപ്രായവ്യത്യാസം നേരിട്ടതോടെ ഈ ആഴ്ച കേസില് നിന്നും പിന്‍വാങ്ങിയിരുന്നു. പീഡന പരാതി പിന്‍വലിക്കാന് ഡിറ്റക്ടീവുമാര് യുവതിയെ നിര്‍ബന്ധിച്ചെന്നാണ് യുകെ സംഘടന ജസ്റ്റിസ് എബ്രോഡ് നല്‍കുന്ന വെളിപ്പെടുത്തല്.\nപോലീസ് സ്‌റ്റേഷനില് എട്ട് മണിക്കൂര് ഇരുത്തിയ ശേഷം ഒരു സ്‌റ്റേറ്റ്‌മെന്റ് നല്‍കി ഒപ്പിടുവിച്ചെന്നും, നിയമസഹായങ്ങള് നിഷേധിച്ചെന്നുമാണ് മനുഷ്യാവകാശ അഭിഭാഷകന് മൈക്കിള് പൊളാക് പറയുന്നു. ഇതോടെ കേസില്ലാതെ 12 ഇസ്രയേലി പൗരന്‍മാര് നാട്ടിലേക്ക് മടങ്ങി. അയിയ നാപ്പയിലെ റിസോര്‍ട്ടില് വെച്ചാണ് 12 ഇസ്രയേലുകാര് ചേര്‍ന്ന് കൂട്ടബലാത്സം നടത്തിയെന്ന് ഇവര് ആരോപിച്ചത്. ഡിഎന്‍എ ടെസ്റ്റുകള് പരാജയമായതോടെയാണ് അഞ്ച് പേരെ വിട്ടയച്ചത്.\nകൂട്ടബാലത്സംഗം നടത്തിയെന്ന് ആരോപണം നേരിട്ട പ്രതികളില് ചിലര്‍ക്കൊപ്പം ബ്രിട്ടീഷ് യുവതി ശാരീരിക ബന്ധത്തില് ഏര്‍പ്പെട്ടിരുന്നു. പ്രതികള് ഇതിന്റെ ദൃശ്യങ്ങള് പകര്‍ത്തിയതോടെയാണ് യുവതി പീഡന കേസ് നല്‍കിയത്. അതേസമയം യുവതിയെ നിര്‍ബന്ധിച്ച് പരാതി പിന്‍വലിപ്പിച്ചില്ലെന്നാണ് സൈപ്രസ് വ്യക്തമാക്കുന്നത്. വ്യാജ പരാതി ഉന്നയിച്ചതിന് ഒരു വര്‍ഷം വരെ ജയിലില് കിടക്കേണ്ട അവസ്ഥ നേരിട്ടതോടെയാണ് കുടുംബം നിയമപോരാട്ടത്തിന് ഇറങ്ങുന്നത്.


പാലാ പോര്; എല്ലാവരേയും സഹകരിപ്പിച്ച് മുന്നോട്ട് പോകുമെന്ന് ജോസ് കെ മാണി\nKottayam, First Published 10, Sep 2019, 9:33 AM IST\nഅതേസമയം കേരളാ കോൺഗ്രസ്, പിജെ ജോസഫ് വിഭാഗം നേതാക്കളുമായി യുഡിഎഫ് ഉപസമിതി ഇന്ന് സമവായ ചർച്ച നടത്തും.\nകോട്ടയം: തെരഞ്ഞെടുപ്പ് പ്രചാരണങ്ങളില് എല്ലാവരേയും സഹകരിപ്പിച്ച് മുന്നോട്ട് പോകുമെന്ന് ജോസ് കെ മാണി. തെരഞ്ഞെടുപ്പ് പ്രവര്‍ത്തനങ്ങളിലാണ് ശ്രദ്ധ. യുഡിഎഫ് ഒറ്റക്കെട്ടാണെന്നും വിവാദങ്ങളില് താല്‍പ്പര്യമില്ലെന്നും ജോസ് കെ മാണി വ്യക്തമാക്കി. അതേസമയം കേരളാ കോൺഗ്രസ്, പിജെ ജോസഫ് വിഭാഗം നേതാക്കളുമായി യുഡിഎഫ് ഉപസമിതി ഇന്ന് സമവായ ചർച്ച നടത്തും.\nയുഡിഎഫ് കൺവീനർ ബെന്നി ബെഹനാന്റെ നേതൃത്വത്തിൽ ഉച്ചയ്ക്ക് ശേഷം മൂന്ന് മണിക്ക് കോട്ടയം ഡിസിസിയിലാണ് യോഗം. യുഡിഎഫ് സ്ഥാനാര്‍ത്ഥിയുടെ വിജയമാണോ കേരള കോൺഗ്രസ് തര്‍ക്കമാണോ പ്രധാനമെന്ന് ജോസ് വിഭാഗം വ്യക്തമാക്കണമെന്നാണ് ജോസഫ് പക്ഷത്തിന്‍റെ ആവശ്യം. ഒന്നിച്ചുള്ള പ്രചാരണത്തിന് അന്തരീക്ഷമൊരുക്കണമെന്നും ജോസഫ് പക്ഷം യുഡിഎഫിനോട് ആവശ്യപ്പെട്ടു.\nജോസഫ് വിഭാഗത്തെ പ്രതിനിധീകരിച്ച് മോൻസ് ജോസഫും ജോയി എബ്രഹാമും ചർച്ചകളിൽ പങ്കെടുക്കും. അതേസമയം, ഇന്നലെ സമാവായ ചർച്ച വിളിച്ചുചേർത്തിരുന്നെങ്കിലും യുഡിഎഫ് കൺവീനറുടെ സാന്നിധ്യത്തിൽ മാത്രമെ ചര്‍ച്ച നടത്തു എന്ന് കാണിച്ച് ജോസഫ് വിഭാഗം ചർച്ചയിൽ നിന്ന് വിട്ടുനിന്നിരുന്നു. എന്നാൽ, വിദേശത്തായിരുന്ന ബെന്നി ബെഹനാൻ എത്താൻ വൈകിയതിനെ തുടര്‍ന്നാണ് ചർച്ച ഇന്നത്തേക്ക് മാറ്റിയതെന്നാണ് ഔദ്യോഗിക വിശദീകരണം.


വിശുദ്ധിയിലേക്കുളള വിളി: കൃപയെ പ്രവർത്തികൾ കൊണ്ട് വാങ്ങാൻ കഴിയുകയില്ല - വത്തിക്കാന് ന്യൂസ്\nവിശുദ്ധിയിലേക്കുളള വിളി: കൃപയെ പ്രവർത്തികൾ കൊണ്ട് വാങ്ങാൻ കഴിയുകയില്ല\n“GAUDETE ET EXSULTATE” അഥവാ “ആനന്ദിച്ചാഹ്ലാദിക്കുവിൻ” എന്ന ഫ്രാന്‍സിസ് പാപ്പായുടെ അപ്പോസ്തോലിക പ്രബോധനത്തിന്‍റെ രണ്ടാം അദ്ധ്യായത്തിലെ 54-56 വരെയുള്ള ഭാഗങ്ങളെ കുറിച്ചുളള വിചിന്തിനം.\nദൈവകൃപയെ വിസ്മരിക്കുന്ന ഇച്ഛാശക്തിയെ കുറിച്ച്ബോധ്യമുള്ളവരായിരിക്കണം\nവിശുദ്ധിയുടെ വഴിയില് നാം അഭിമുഖികരിക്കേണ്ടി വരുന്ന രണ്ടു ശത്രുക്കളാണ് “ഗ്നോസ്റ്റിസിസം” (Gnosticism),”പെലേജിയനിസം” (Pelagianism) എന്ന പാഷാണ്ഡതകള്. ഈ രണ്ടു പാഷണ്ഡതകളെയും സൂക്ഷിക്കാൻ പാപ്പാ നിർദ്ദേശിക്കുന്നു. എല്ലാം അറിയാമെന്ന ചിന്തയും, കരുണയില്ലാതെ നിയമങ്ങളിൽ മുറുകെ പിടിച്ചു നില്‍ക്കുന്ന മനോഭാവവും വിശുദ്ധിയുടെ മാർഗ്ഗത്തെ വിദൂരത്തിലാക്കുന്നുവെന്ന് പാപ്പാ ഓർമ്മിപ്പിക്കുന്നു.\nകൃപയെ പ്രവർത്തികൾ കൊണ്ട് വാങ്ങാൻ കഴിയുകയില്ല\n54. “കൃപയുടെ ദാനം മനുഷ്യബുദ്ധിയുടെയും മനസ്സിന്‍റെയും ശക്തിയെ അതിശയിക്കുന്നുവെന്നും ദൈവത്തെ സംബന്ധിച്ച് മനുഷ്യന്‍റെ ഒരു യോഗ്യതയ്ക്കും കർശനമായ അവകാശമില്ലായെന്നും ദൈവത്തിനും മനുഷ്യനും ഇടയിൽ അളക്കാനാവാത്ത ഒരു അസമത്വമുണ്ട് എന്നും കത്തോലിക്കാ സഭയുടെ മതബോധന ഗ്രന്ഥം നമ്മെ അനുസ്മരിപ്പിക്കുന്നു. അവിടുത്തെ സൗഹൃദം അനന്തമായി നമുക്ക് അതീതമാണ്. നമ്മുടെ പ്രവർത്തികൾ കൊണ്ട് നമുക്ക് അത് വാങ്ങാൻ കഴിയുകയില്ല. അവിടുത്തെ സ്നേഹപൂർണ്ണമായ പ്രേരണയിൽ നിന്ന് ജനിക്കുന്ന ഒരു ദാനമാകാന് മാത്രമേ അത് സാധിക്കൂ. ഇത് തീർത്തും അർഹതയില്ലാത്ത ദാനമാകയാൽ ആനന്ദപൂർണ്ണമായ കൃതജ്ഞതയില് ജീവിക്കാൻ ഇത് നമ്മെ ക്ഷണിക്കുന്നു. എന്നാൽ ഒരുവൻ ഒരിക്കൽ കൃപ സ്വീകരിച്ചുകഴിഞ്ഞാൽ ആ കൃപയ്ക്ക് പിന്നീട് ഒരിക്കലും യോഗ്യതയുടെ കീഴിൽ വരുവാൻ കഴിയുകയില്ല. വിശുദ്ധൻ തങ്ങളുടെ സ്വന്തം പ്രവർത്തികളിൽ വിശ്വാസമർപ്പിക്കുന്നത് ഒഴിവാക്കിയിരിക്കുന്നു. ഈ ജീവിതസായാഹ്നത്തിൽ ഒഴിഞ്ഞ കരങ്ങളുമായി ഞാൻ അവിടുത്തെ മുന്നിൽ പ്രത്യക്ഷപ്പെടും. എന്തെന്നാൽ കർത്താവേ, എന്‍റെ പ്രവർത്തികൾ എണ്ണാൻ ഞാൻ അവിടുത്തോടു അപേക്ഷിക്കുന്നില്ല. എന്തെന്നാൽ ഞങ്ങളുടെ നീതിക്കെല്ലാം അവിടുത്തെ ദൃഷ്ടിയിൽ കളങ്കങ്ങളുണ്ട്”.\nവിശുദ്ധര് തങ്ങളുടെ സ്വന്തം പ്രവർത്തികളിൽ വിശ്വാസം അർപ്പിക്കുന്നത് ഒഴിവാക്കിയിരുന്നു എന്ന് ഓർമ്മിപ്പിക്കുന്ന ഫ്രാൻസിസ് പാപ്പാ നമ്മുടെ ജീവിതത്തെ ദൈവകൃപ കൂടാതെ നമുക്ക് ജീവിക്കാനാവില്ല എന്ന സത്യത്തെ ആഴത്തിൽ മനസ്സിലാക്കുവാനും ദൈവത്തെ വിസ്മരിച്ച് സ്വന്തം കഴിവിൽ ആശ്രയിച്ച് മുന്നോട്ടു പോകുവാനുള്ള മനുഷ്യന്‍റെ പ്രവണതയെ കുറിച്ച് അവബോധം ഉള്ളവരായിരിക്കാന് ഉദ്ബോധിപ്പിക്കുന്നു. “ആനന്ദിച്ചാഹ്ലാദിക്കുവിൻ” എന്ന തന്‍റെ അപ്പോസ്തോലിക പ്രബോധനത്തിൽ നമുക്ക് ലഭിച്ചിരിക്കുന്ന ദൈവകൃപ നാം അർഹിക്കാത്ത ദാനമാണെന്നാണ് പാപ്പാ വ്യക്തമാക്കുന്നത്. അതുകൊണ്ട് കൃതജ്ഞതയോടെ ജീവിക്കണമെന്ന് പാപ്പാ ഓർമ്മിപ്പിക്കുന്നു. ദൈവത്തിന്‍റെ ചിന്തയിൽ വരാൻ മാത്രം മനുഷ്യന് എന്ത് യോഗ്യതയുണ്ടെന്ന് സങ്കീർത്തകന് ചോദിക്കുന്നുണ്ട്. അത്രമാത്രം ബലഹീനനായ മനുഷ്യന് ദൈവത്തിന്‍റെ കാരുണ്യമില്ലെങ്കിൽ നിലനിൽപ്പില്ല. മരണത്തിനു ശേഷമുള്ള ജീവിതത്തെ വിസ്മരിച്ച് ലോകത്തിലെ ജീവിതത്തെ ഭദ്രപ്പെടുത്താൻ നെട്ടോട്ടമോടുന്ന മനുഷ്യൻ തന്‍റെ ബലത്തെ തന്നില്‍ത്തന്നെയാണ് കണ്ടെത്താൻ ശ്രമിക്കുന്നത്. എന്നാല് ഈ വിശ്വാസത്തെ അവന്‍റെ ജീവിതത്തിലുണ്ടാകുന്ന ചെറിയ ചെറിയ വിള്ളലുകൾക്ക് പോലും തകർക്കാൻ കഴിയും എന്ന് നാം ഓർക്കണം. ജീവിതത്തെ വ്യക്തമായി മനസ്സിലാക്കുകയും, ക്രിസ്തുവിന്‍റെ മൂല്യങ്ങളെ ധ്യാനിക്കുകയും, ജീവിക്കുകയും ചെയ്യുന്ന ഫ്രാൻസിസ് പാപ്പാ പറയുന്നത് നമ്മുടെ നീതി എന്ന് നാം കരുതുന്നതു പോലും ദൈവസൃഷ്ടിയുടെ മുന്നില് കളങ്കങ്ങളാണെന്നാണ്. നമുക്ക് ചുറ്റുമുള്ളവരെയും നമ്മോടൊപ്പമുള്ളവരെയും നാം എങ്ങനെയാണ് സമീപിക്കുന്നത്. ദൈവത്തിൽനിന്നും ദാനമായി ലഭിച്ച കഴിവുകളുടെ പേരിൽ അഹങ്കരിച്ച് മറ്റുള്ളവരെ വാക്കുകൾകൊണ്ടും, പ്രവർത്തികൾ കൊണ്ടും അവഹേളിക്കുകയും ചെയ്യുന്ന നമ്മുടെ മനോഭാവങ്ങൾ ദൈവത്തിന്‍റെ മുന്നിൽ നീതീകരിക്കപ്പെടുന്നുണ്ടോയെന്ന്ചിന്തിക്കാം. മറ്റുള്ളവരില് ദൈവമുണ്ടെന്നും ദൈവത്തിന്‍റെ നന്മ അവരില് പ്രവര്‍ത്തിക്കുന്നുണ്ടെന്നും തിരിച്ചറിഞ്ഞാൽ മാത്രമേ നമുക്ക് നമ്മുടെ പ്രവർത്തനങ്ങളിൽ മാറ്റം വരുത്താൻ കഴിയുകയുള്ളു. ദൈവ സ്നേഹത്തിന്‍റെ കരവലയത്തിലായിരിക്കുന്ന നാം മറ്റുള്ളവരെ നമ്മുടെ വൈകല്യങ്ങള് കൊണ്ടു വൃണപ്പെടുത്തി തടവറയിലാക്കാതിരിക്കാൻ പരിശ്രമിക്കാം.\nജീവിതം അത്യന്തികമായും ഒരു ദാനമാണ്\n55. “തിരുസഭ മുറുകെ പിടിക്കേണ്ട വലിയ ബോധ്യങ്ങളിൽ ഒന്നാണിത്. അതിനെക്കുറിച്ച് ഒരു ചോദ്യവും ഉണ്ടാക്കാൻ കഴിയാത്ത വിധം ദൈവവചനത്തിൽ അത് വളരെ വ്യക്തമായി ആവിഷ്കരിച്ചിട്ടുണ്ട്. സ്നേഹത്തിന്‍റെ പരമോന്നത കല്പനപോലെ നാം ജീവിക്കുന്ന പാതയെ ഈ സത്യം സ്വാധീനിക്കണം. എന്തെന്നാൽ അത് സുവിശേഷത്തിന്‍റെ ഹൃദയത്തിൽ നിന്ന് ഒഴുകുന്നതാണ്. അതിനെ ബുദ്ധിപരമായി നാം സ്വീകരിക്കണമെന്ന് മാത്രമല്ല അതിനെ മറ്റുള്ളവരിലേക്ക് പകരുന്ന ആനന്ദത്തിന്‍റെ ഒരു സ്രോതസ്സാക്കണമെന്നും അതാവശ്യപ്പെടുന്നു. എങ്കിലും, നമ്മുടെ ഭൗതിക ജീവിതവും നമ്മുടെ സ്വാഭാവിക കഴിവുകളും അവിടുത്തെ ദാനമാണെന്ന് മനസ്സിലാക്കാത്ത പക്ഷം കർത്താവിന്‍റെ സൗഹൃദത്തിന്‍റെ ഈ സൗജന്യദാനം ആഘോഷിക്കാൻ നമുക്ക് കഴിയുകയില്ല. നമ്മുടെ ജീവിതം അത്യന്തികമായും ഒരു ദാനമാണെന്ന് നാം ആഹ്ലാദപൂർവ്വം അംഗീകരിക്കേണ്ടതും നമ്മുടെ സ്വാതന്ത്ര്യം ഒരു കൃപയാണെന്ന് തിരിച്ചറിയേണ്ടതും ആവശ്യമാണ്. എന്നാല് തനിക്ക് വേണ്ടിത്തന്നെ സ്വന്തം സർഗ്ഗാത്മകതയുടെ അഥവാ സ്വാതന്ത്ര്യത്തിന്‍റെ ഫലങ്ങൾ സൂക്ഷിക്കാൻ കഴിയുമെന്ന് വിചാരിക്കുന്ന ഇന്നത്തെ ഒരു ലോകത്തിൽ ഇത് എളുപ്പമല്ല”.\nജീവനും ജീവിതവും ദൈവത്തിന്‍റെ ദാനമാണ്. മണ്ണിൽ നിന്നുമെടു ത്ത മനുഷ്യൻ മണ്ണിലേക്ക് മടങ്ങിപോകുന്നു. പുല്ലുപോലെ വാടുകയും, പുഷ്പം പോലെ കൊഴിഞ്ഞു പോകുകയും ചെയ്യുന്നു. സ്വന്തം ജീവിതാന്ത്യത്തെ നിർണ്ണയിക്കാൻ കഴിയാത്ത മനുഷ്യജീവിതം അത്യന്തികമായും ദൈവദാനമാണെന്ന് ഓർമ്മിപ്പിക്കുന്ന പാപ്പാ ഭൂമിയിൽ ജീവിക്കാൻ നമുക്ക് ലഭിച്ചിരിക്കുന്ന സ്വാതന്ത്ര്യം ഒരു കൃപയാണെന്ന് തിരിച്ചറിയാൻ ആവശ്യപ്പെടുന്നു. ഈ തിരിച്ചറിവ് നമ്മെ നയിക്കേണ്ടത് മറ്റുള്ളവരിലേക്കാണ്. എന്നാൽ തനിക്ക് വേണ്ടി മാത്രം ദൈവം നൽകിയ സ്വാതന്ത്ര്യത്തിന്‍റെ ഫലങ്ങൾ സൂക്ഷിക്കാൻ കഴിയും എന്ന് കരുതുന്ന ഇന്നത്തെ ലോകത്തിൽ ദൈവവും, സഭയും ആഗ്രഹിക്കുന്നത് പോലെ മറ്റുള്ളവരുടെ ജീവിതങ്ങളിലേക്ക് എത്തിപ്പെടാൻ സാധിക്കുകയില്ലെന്ന് പാപ്പാ ഓർമിപ്പിക്കുന്നു. ഏതൊരു ചിന്തയ്ക്കും പ്രവർത്തനത്തിനും മുമ്പ് ജീവിതത്തെക്കുറിച്ചും, ജീവിതം നൽകിയ ദൈവത്തെക്കുറിച്ചുമുള്ള ധ്യാനവും, ഒരിടവേളയും ആവശ്യമാണ്. ഈ ഇടവേളയില് നമുക്ക് നമ്മെ വ്യക്തമായി കാണുവാൻ കഴിയും. നമ്മെക്കുറിച്ചുള്ള നമ്മുടെ അമിതമായ ആശ്രയം' ദൈവത്തിന്‍റെ നന്മയെ പാഴാക്കുന്നതോടൊപ്പം നമ്മിലൂടെ ദൈവം ഒഴുക്കുന്ന കൃപയുടെ ചാലുകൾ വറ്റിപോകാനിടയാക്കുകയും ചെയ്യുന്നു.\nകൃപയുടെ ജീവിതത്തിൽ വളർച്ചയെ സാധ്യമാക്കുന്ന ഉപവി\n56. “സൗജന്യമായി അംഗീകരിക്കപ്പെട്ടതും വിനീതമായി സ്വീകരിക്കപ്പെട്ടതുമായ ദൈവദാനത്തിന്‍റെ അടിസ്ഥാനത്തിൽ മാത്രമേ ക്രമേണയുള്ള പരിവർത്തനത്തിൽ നമ്മുടെ സ്വന്തം പരിശ്രമങ്ങൾ വഴി നമുക്ക് സഹകരിക്കാൻ കഴിയൂ. അനാദിയായ ദൈവത്തിന് നമ്മെത്തന്നെ സമർപ്പിച്ചുകൊണ്ട് നാം ആദ്യം അവിടുത്തെ സ്വന്തമാകണം. നമ്മുടെ കഴിവുകളെയും, പരിശ്രമങ്ങളെയും, തിന്മകൾക്കെതിരെയുള്ള പോരാട്ടത്തെയും,സർഗ്ഗാത്മകതയെയും അവിടുത്തെ നാം ഭരമേൽപ്പിക്കണം. എന്തെന്നാൽ അവിടുത്തെ സൗജന്യദാനം നമ്മുടെയുള്ളിൽ വളരാനും, വികസിക്കാനും വേണ്ടിയാണിത്. “ആകയാൽ സഹോദരരേ, ദൈവത്തിന്‍റെ കാരുണ്യം അനുസ്മരിച്ചുകൊണ്ട് ഞാൻ നിങ്ങളോടു അപേക്ഷിക്കുന്നു. നിങ്ങളുടെ ശരീരങ്ങളെ വിശുദ്ധവും ദൈവത്തിന് പ്രീതികരമായ സജീവബലിയായി സമർപ്പിക്കുവിൻ”. (റോമാ.12:1) അക്കാര്യത്തിന് കൃപയുടെ ജീവിതത്തിൽ വളർച്ച സാധ്യമാക്കുന്നത് ഉപവിയാൽ മാത്രമാണെന്ന് തിരുസഭ എപ്പോഴും പഠിപ്പിച്ചിട്ടുണ്ട്. “എന്തെന്നാൽ സ്നേഹമില്ലെങ്കിൽ ഞാൻ ഒന്നുമല്ല”. (1കൊറി.13 :2) ദൈവത്തിന്‍റെ കാരുണ്യത്തെ അനുസ്മരിച്ച് കൊണ്ട് ജീവിക്കാൻ ആവശ്യപ്പെടുന്ന പാപ്പാ ദൈവം നൽകുന്ന കൃപയുടെ ജീവിതത്തിൽ വളരുവാൻ ഉപവിയുടെ ആവശ്യത്തേയും ചൂണ്ടിക്കാണിക്കുന്നു.\nഒറ്റയ്ക്ക് ജീവിക്കേണ്ടവരല്ല നാം. ഒരുമിച്ച് സ്നേഹത്തിന്‍റെ അരൂപിയില് ജീവിക്കേണ്ടവരാണ്. സ്നേഹം നമ്മെ ഒരുമിപ്പിക്കുകയും ഒന്നാക്കുകയും ചെയ്യുന്നു. മറ്റുള്ളവരെക്കുറിച്ചുള്ള ഓർമ്മയും അവരുമായുള്ള പങ്കുവയ്ക്കലുമാണ് സ്നേഹം. ക്രിസ്തു ഈ ഭൂമിയിലായിരുന്നപ്പോൾ പൂർത്തിയാക്കിയ ദൗത്യത്തെ ഉപവിയിലൂടെ നമുക്ക് തുടരുവാൻ കഴിയും. സ്നേഹിക്കുന്നവർക്ക് സ്നേഹം അമൂല്യമാണ്. സ്വന്തം ജീവൻ നൽകി സ്നേഹത്തെ വിശുദ്ധീകരുച്ച ക്രിസ്തുവും, സ്നേഹമില്ലെങ്കിൽ ഞാൻ ഒന്നുമല്ല എന്ന് പറഞ്ഞ പൗലോസും, സ്നേഹമാണ് എന്‍റെ ദൈവവിളി എന്ന് പറഞ്ഞ വിശുദ്ധ കൊച്ചുത്രേസ്യായും ഉപവിയില് ജീവിക്കുവാൻ നമ്മെ ക്ഷണിക്കുന്നു. പാവപ്പെട്ടവരെയും, സമൂഹം മാറ്റി നിർത്തിയവരെയും സ്നേഹിക്കുകയും അവർക്കായി നിരന്തരം ശബ്‌ദമുയർത്തുകയും ചെയ്യുന്ന നവയുഗപ്രവാചകനും, സമാധാന സന്ദേശകനുമായ ഫ്രാന്‍സിസ് പാപ്പായുടെ പ്രബോധങ്ങള്‍ക്കനുസൃതമായി ജീവിക്കാൻ നമുക്കും പരിശ്രമിക്കാം.


നടി മുക്തയുടെ മകളുടെ മാമോദീസ ചിത്രങ്ങള് കാണാം | PravasiExpress\nHome Movies Malayalam നടി മുക്തയുടെ മകളുടെ മാമോദീസ ചിത്രങ്ങള് കാണാം\nനടി മുക്തയുടെ മകളുടെ മാമോദീസ ചിത്രങ്ങള് കാണാം\nActress Muktha’s Doughtor Baptism stills\nനടി മുക്തയുടെ കുഞ്ഞിന്‍റെ മാമോദീസ ചടങ്ങുകള് ഇന്ന് നടന്നു. കഴിഞ്ഞ ജൂലൈ 17-നായിരുന്നു മുക്തക്കും റിങ്കു ടോമിക്കും പെണ്‍കുഞ്ഞ് പിറന്നത്.\nമലയാളത്തിലും തമിഴിലും നിരവധി ചിത്രങ്ങളില് അഭിനയിച്ചിട്ടുള്ള മുക്ത വിവാഹിതയായതിനെ തുടര്‍ന്ന് അഭിനയജീവിതത്തില് നിന്ന് വിട്ട് നില്‍ക്കുകയായിരുന്നു. ഗായികയും അവതാരകയുമായ റിമി ടോമിയുടെ സഹോദരന് റിങ്കു ടോമിയാണ് മുക്തയുടെ ഭര്‍ത്താവ്.\nകഴിഞ്ഞ വര്‍ഷം ഓഗസ്റ്റ് 30-നായിരുന്നു മുക്തയുടേയും റിങ്കു ടോമിയുടേയും വിവാഹം.\nകിയാറ റിങ്കു ടോമി എന്നാണ് കുഞ്ഞിനിട്ട പേര്.\nചടങ്ങിന്‍റെ ചിത്രങ്ങള് കാണാം\nActress Muktha’s Doughtor Baptism\nPrevious articleഅച്ചം എൻപത് മടമയടാ ട്രെയിലര് എത്തി\nNext articleഗൂഗിളിന്റെ സ്വന്തം സ്മാര്‍ട്ട്‌ഫോണുകള് ചൊവ്വാഴ്ച്ച മുതല് ഇന്ത്യക്കാരുടെ കൈകളിലേക്ക്


'കവര്' കുമ്പളങ്ങിയിൽ മാത്രമല്ല, ദേ ഇങ്ങ് മാളയിലും പൂത്തിരിക്കുന്നു | Bioluminescence at Mala Thousands Flocked to See\n'കവര്' കുമ്പളങ്ങിയിൽ മാത്രമല്ല, ദേ ഇങ്ങ് മാളയിലും പൂത്തിരിക്കുന്നു\nമനോരമ ലേഖകൻ March 22, 2021 08:56 AM IST\nകുമ്പളങ്ങി നൈറ്റ്സ് സിനിമക്കൊപ്പം ഹിറ്റായ പ്രതിഭാസമാണ് 'കവര്'. സിനിമ കണ്ടവരാരും കായലിലെ ആ നീലവെളിച്ചം മറക്കാനിടയില്ല. നിലാവുളള രാത്രികളും നിലാവെളിച്ചത്ത് മിന്നിത്തിളങ്ങിയ കവരുകളും ചിത്രത്തിലൂടെ പ്രേക്ഷകരുടെ ഹൃദയം കീഴടക്കിയ കാഴ്ചയായിരുന്നു. കുമ്പളങ്ങിയിൽ മാത്രമല്ല ഇപ്പോഴിതാ മാളയിലും കവര് പൂത്തിരിക്കുന്നു. മാള പള്ളപ്പുറം ചെന്തുരത്തി ഫയര് സ്റ്റേഷന് പിന്‍വശമുള്ള ചാലിലാണ് നിലാവെളിച്ചത്ത് മിന്നിത്തിളങ്ങുന്ന കവര് പൂത്തിരിക്കുന്നത്. അദ്ഭുതകാഴ്ച ആസ്വദിക്കുവാനായി ആയിരങ്ങളാണ് ഇവിടേയ്ക്ക് എത്തിച്ചേരുന്നത്.\nമാള സ്വദേശി ഷാൻ്റി ജോസഫ് തട്ടകത്തിന്‍റെ ഉടമസ്ഥയിലുള്ള സ്ഥലത്തെ തോട്ടിലാണ് കവര് പൂത്തിരിക്കുന്നത്. ഒരു വർഷം മുമ്പ് ഈ പ്രതിഭാസം ഉണ്ടായിരുന്നെങ്കിലും പുറലോകം അറിഞ്ഞത് ഇപ്പോഴാണ്. കാഴ്ചക്കാർ കൂടിയതോടെ, കോവിഡ് 19 ന്റെ പശ്ചാത്തലത്തിൽ ആളുകൾ കൂട്ടംചേരുന്നത് ഒഴിവാക്കുന്നതിന്റെ ഭാഗമായി നിയന്ത്രണങ്ങളും ഏർപ്പെടുത്തിയിട്ടുണ്ട്.\nകായലിൽ പൂക്കുന്ന കവര് ബയോലൂമിനസെന്‍സ് എന്ന പ്രതിഭാസമാണ്. ബാക്ടീരിയ, ഫംഗസ്, ആൽഗ പോലെയുള്ള സൂക്ഷ്മ ജീവികൾ പ്രകാശം പുറത്തുവിടുന്നതാണ് ബയോലുമിൻസെൻസ് എന്നറിയപ്പെടുന്ന കവര്. മാർച്ച്, ഏപ്രിൽ മേയ് മാസങ്ങളിലാണ് കവരു പൂക്കുന്നത്.\nവെള്ളത്തിന് ഇളക്കം തട്ടിയാൽ മാത്രമേ കവരിന്റെ യഥാർഥ കാഴ്ച ആസ്വദിക്കുവാൻ സാധിക്കൂ. വെള്ളത്തിൽ ഇളക്കം തട്ടുന്നതോടെ ഇളംനീല വെളിച്ചത്തിൽ ഇവ ദൃശ്യമാവും. വെള്ളത്തിൽ ഉപ്പിന്‍റെ അളവ് കൂടുന്തോറും പ്രകാശവും വർധിക്കും. മഴക്കാലത്ത് ഇവ കാണാൻ സാധിക്കില്ല.\nEnglish Summary: Bioluminescence at Mala


Minors, Non-Residents Among7Muslims Booked for Bulandshahr 'Cow Slaughter' – News18 Malayalam\nLast Updated : December 05, 2018, 11:09 IST\nലക്നൌ: ബുലന്ത് ഷെഹർ കലാപത്തെ തുടർന്നുള്ള വിവാദം തുടരുന്നതിനിടെ ഉത്തർപ്രദേശിൽ പശുവിനെ കശാപ്പ് ചെയ്തതെന്ന പേരിൽ പോലീസിന്റെ കൂട്ട അറസ്റ്റ്. നയാബൻസ് ഗ്രാമത്തിൽ നിന്ന് ഏഴു ന്യൂനപക്ഷ സമുദായാംഗങ്ങളെ പൊലീസ് അറസ്റ്റ് ചെയ്തു.\nപൊലീസ് ഇൻസ്പെക്ടരെ കൊലപ്പെടുത്തിയ കേസിലെ മുഖ്യപ്രതിയായ ബജ്‌റംഗദൾ നേതാവ് നൽകിയ പരാതിയിലാണ് പോലീസ് നടപടി. രണ്ടു കുട്ടികളും അറസ്റ്റിൽ ആയവരിൽ ഉൾപ്പെടും. പൊലീസുകാരനെ വധിച്ച കേസിൽ പ്രതിയായ ബജ്‌റംഗദൾ നേതാവിനെ ഇതുവരെ പൊലീസ് അറസ്റ്റ് ചെയ്തിട്ടില്ല.\nആൾക്കൂട്ട കൊല: യുപി സർക്കാരിനോട് വിശദീകരണം തേടി മനുഷ്യാവകാശ കമ്മീഷൻ\nകശാപ്പ് നടത്തിയവരെ ഉടൻ അറസ്റ്റ് ചെയ്യാൻ മുഖ്യമന്ത്രി യോഗി ആദിത്യനാഥ് ഉത്തരവിട്ടിരുന്നു . അറസ്റ്റിലായവരിൽ ചിലർ ഗ്രാമത്തിൽ താമസമില്ലാത്തവരാണെന്നു കുടുംബാംഗങ്ങൾ പറയുന്നു.\nമുഹമ്മദ് അഖ്ലാഖ് വധക്കേസ് അന്വേഷിച്ച സുബോധ് കുമാർ സിങ് എന്ന പൊലീസ് ഉദ്യോഗസ്ഥനെയാണ് ജനക്കൂട്ടം അക്രമിച്ചു കൊലപ്പെടുത്തിയത്. ഇതിന് പിന്നിൽ ഗൂഢാലോചനയുണ്ടെന്ന ആരോപണവുമായി സഹോദരി ഉൾപ്പടെയുള്ളവർ രംഗത്തെത്തി. സംഭവവുമായി ബന്ധപ്പെട്ട് പൊലീസ് കേസെടുത്ത മുഖ്യ പ്രതികളെല്ലാം ഒളിവിലാണ്.\nFirst published: December 05, 2018, 11:06 IST\nbajrang dalbulandshahrbulandshahr copbulandshahr cow slaughterകശാപ്പ്ബജ്‌റംഗദൾബുലന്ത് ഷെഹർ


Mother wakes up from 27-YEAR coma | അപകടം നടന്നത് മുപ്പത്തിരണ്ടാം വയസില്; ഇരുപത്തിയേഴ് വര്‍ഷമായി കോമാ സ്റ്റേജില്; തിരികെ വരില്ലെന്ന് ഡോക്ടര്‍മാര് വിധിയെഴുതി; ഒടുവില് ഏവരെയും അത്ഭുതപ്പെടുത്തി യുവതി നടന്ന് തുടങ്ങി, സംസാര ശേഷിയും വീണ്ടെടുത്തു | Mangalam\nTuesday, July 02, 2019 Last Updated6Min 35 Sec ago English Edition\nWednesday 24 Apr 2019 11.51 AM\nഅപകടം നടന്നത് മുപ്പത്തിരണ്ടാം വയസില്; ഇരുപത്തിയേഴ് വര്‍ഷമായി കോമാ സ്റ്റേജില്; തിരികെ വരില്ലെന്ന് ഡോക്ടര്‍മാര് വിധിയെഴുതി; ഒടുവില് ഏവരെയും അത്ഭുതപ്പെടുത്തി യുവതി നടന്ന് തുടങ്ങി, സംസാര ശേഷിയും വീണ്ടെടുത്തു\n32-ാം വയസിലായിരുന്നു മുനീറാ അബ്ദുള്ളയ്ക്ക് അപകടം സംഭവിച്ചത്. ഭര്‍ത്താവിനൊപ്പം മകനെ സ്‌കൂളില് നിന്ന് കൂട്ടിക്കൊണ്ട് വരുന്ന സമയമാണ് അപകടം സംഭവിച്ചത്. ഇവര് സഞ്ചരിച്ചിരുന്ന കാര് ഒരു ബസുമായി കൂട്ടിയിടിക്കുകയായിരുന്നു. അപകടത്തില് മുനീറ രക്ഷപ്പെട്ടെങ്കിലും ചലനമറ്റ് കോമാ സ്്‌റ്റേജിലായിരുന്നു. ഇനി പഴയ ജീവിതത്തിലേക്ക് മുനീറ എത്തില്ലെന്ന് ഡോക്ടര്‍മാര് ഒന്നടങ്കം വിധിയെഴുതി. എന്നാല് 27 വര്‍ഷങ്ങള്‍ക്കിപ്പുറം ഡോക്ടര്‍മാരെ പോലും അത്ഭുതപ്പെടുത്തിയിരിക്കുകയായിരുന്നു. യുഎഇയിലാണ് സംഭവം.\nകോമയില് നിന്നും സാധാരണ ജീവിതത്തിലേക്ക് മുനീറ മടങ്ങിയെത്തില്ലെന്ന് ഡോക്ടര്‍മാര് വിധിയെഴുതിയപ്പോഴും ഭര്‍ത്താവും മകനും പ്രതീക്ഷ കൈവിട്ടിരുന്നില്ല. 27 വര്‍ഷങ്ങള്‍ക്കിപ്പുറെ കോമ സ്റ്റേജില് നിന്നും നടക്കാനും സംസാരിക്കാനും മുനീറ തുടങ്ങിയിരിക്കുന്നു. അമ്മയ്ക്ക് ഒരിക്കലും പഴയത് പോലെയാകാന് സാധിക്കില്ലെന്ന് ഡോക്ടര്‍മാര് പറഞ്ഞതായി മകന് ഒമര് പറയുന്നു. എന്നാല് അമ്മ കരുത്തോടെ തന്നെ തിരികെ വരുമെന്ന് പ്രതീക്ഷ ഉണ്ടായിരുന്നെന്നും ഒമര് പറഞ്ഞു.\nമുനീറ സാധാരണ ജീവിതത്തിലേക്ക് മടങ്ങി വരുമെന്ന് തനിക്ക് അറിയാമായിരുന്നുവെന്ന് ഭര്‍ത്താവ് അബ്ദുള്ള പറഞ്ഞു. അപകടത്തിന് ശേഷം കോമയിലായ മുനീറയ്ക്ക് ചികിത്സ തുടര്‍ന്ന് വരികയായിരുന്നു. ചികിത്സയ്‌ക്കൊപ്പം ഫിസിയോ തെറാപ്പിയും ചെയ്ത് പോന്നിരുന്നു. വര്‍ഷങ്ങളായി ചികിത്സ തുടര്‍ന്ന് പോന്നതാണ് ഇപ്പോഴെങ്കിലും മുനീറയ്ക്ക് പഴയ സ്ഥിതിയിലേക്ക് എത്താന് സഹായകമാകുന്നതെന്ന് മകനും ഭര്‍ത്താവും അഭിപ്രായപ്പെടുന്നു.\nഅമ്മ ഇപ്പോള് നടക്കാന് മാത്രമല്ല സംസാരിക്കാനും തുടങ്ങിയെന്ന് മകന് ഒമര് പറഞ്ഞു. അപകടമുണ്ടായ സമയത്ത് ഭര്‍ത്താവ് അബ്ദുള്ളയാണ് കാര് ഓടിച്ചിരുന്നത്. അപകടത്തില് ഭര്‍ത്താവിനും മകനും ഗുരുതരമായി പരുക്കേറ്റിരുന്നു.അമ്മയും മകനും ഒരുമിച്ച് പുറകിലുള്ള സീറ്റിലിരിക്കുകയായിരുന്നു. മകന് ഒമറിന് അന്ന് നാല് വയസ് മാത്രമാണ് ഉണ്ടായിരുന്നത്. അപകടമുണ്ടായ സമയത്ത് രക്ഷിക്കാനായി അമ്മ കൈകള് കൊണ്ട് പൊതിഞ്ഞിരുന്നുവെന്ന് മകന് ഉമര് പറഞ്ഞു. എന്നാല്, പുറത്തേക്ക് തെറിച്ച് വീഴുകയാണ് ഉണ്ടായത്. കഴിഞ്ഞ വര്‍ഷമാണ് മുനീറയുടെ ഭര്‍ത്താവ് അബ്ദുള്ളയ്ക്ക് ഓര്‍മ്മ വീണ്ടെടുക്കാനായത്. മുനീറയ്ക്ക് ഇത് പുതുജന്മമാണെന്നും അവള് ഇപ്പോള് എല്ലാം തിരിച്ചറിഞ്ഞ് തുടങ്ങിയതായും ഭര്‍ത്താവ് അബ്ദുള്ള പറഞ്ഞു.\nഗര്‍ഭിണിയായത് അറിയാതെ കോമയിലായി; സ്വബോധത്തിലേക്ക് തിരികെ എത്തിയപ്പോള് ഒരു കുട്ടിയുടെ അമ്മ; അന്തംവിട്ട് യുവതി\n14 വര്‍ഷമായി കോമയില് തുടരുന്ന യുവതി ആണ്‍കുഞ്ഞിന് ജന്മം നല്‍കി; കുട്ടിയുടെ അച്ഛനാരെന്ന് അറിയായെ നെട്ടോടമോടി പോലീസ്\n'സൊസൈറ്റി പ്രസിഡന്റ് റബര് സ്റ്റാംപ് ആയി പ്രവര്‍ത്തിക്കുന്നത് ആര്‍ക്കുവേണ്ടി'; യതീഷ് ചന്ദ്രയ്ക്ക് എതിരെ അസോസിയേഷന് നേതാവ്\n''മക്കള് സ്വവര്‍ഗാനുരാഗിയാണെന്ന് പറഞ്ഞാല് ഒരു പിതാവിന്റെ സ്ഥാനത്തുനിന്ന് എങ്ങനെ പ്രതികരിക്കും'', വില്യം രാജകുമാരന്റെ മറുപടിയില് നിറ കൈയ്യടി\nകശ്മീരില് സ്‌കൂളുകള് അടച്ചുപൂട്ടാന് മുന്‍കൈയെടുക്കുന്ന വിഘടനവാദി നേതാക്കളുടെ കുടുംബങ്ങള് പഠിക്കുന്നത് വിദേശത്ത്: കണക്കുകള് എടുത്ത് പറഞ്ഞ് അമിത് ഷാ\nസ്വര്‍ണ്ണമാണ് നിങ്ങളെ വലയ്ക്കുന്നതെങ്കില് അതിനെയല്ല വിവാഹം ചെയ്യാനുദ്ദേശിക്കുന്നത്, പ്രതിശ്രുത വധുവിനെ എംടെക്കിന് ചേര്‍ക്കാന് വരന്; കുറിപ്പ് വൈറല്\nമുംബൈയില് കനത്ത മഴ തുടരുന്നു; 21 പേര് മരിച്ചു; വിമാനം റണ്‍വേയില് നിന്നും തെന്നിമാറി\nമരിക്കാന് നേരം തുള്ളിവെള്ളം പോലും കൊടുത്തില്ല ; ഭക്ഷണം കഴിക്കാനും ഡീസലടിക്കാനും പോലീസ് ഉപയോഗിച്ചത് രാജ്കുമാറിന്റെ പണം ; 2.4 ലക്ഷം പിടിച്ചെടുത്തിട്ട് കണക്കില് കാണിച്ചത് 1.97 ലക്ഷം മാത്രം


സബ്‌സിഡി സിലണ്ടറുകളുടെ എണ്ണം 12 ആക്കി ഉയര്‍ത്തി\nFriday 17th January 2014 6:46pm\nകോഴിക്കോട്: പുരുഷ അഭിഭാഷകര്‍ക്കെതിരെ ഫേസ്ബുക്ക് പരാമര്‍ശം നടത്തിയതിനെതുടര്‍ന്ന് അഭിഭാഷകയായ അണിമയെ സസ്‌പെന്റ് ചെയ്ത കാലിക്കറ്റ് ബാര് അസോസിയേഷന് നടപടിയെ പൂര്‍ണമായും പിന്തുണക്കുന്നതായി ബാറിലെ ഒരു വിഭാഗം വനിതാ അഭിഭാഷക പ്രതിനിധികള്.\nഅണിമ അപമാനിക്കപ്പെട്ടിട്ടുണ്ടെങ്കില് അവരെ പിന്തുണക്കാന് തയാറാണെന്നും എന്നാല് ഗുരുതരവും അടിസ്ഥാനരഹിതവും അവ്യക്തവും പരസ്പര വിരുദ്ധവുമായ ആരോപണങ്ങള് ഉന്നയിച്ച് അഭിഭാഷക സമൂഹത്തെ അപകീര്‍ത്തിപ്പെടുത്താനുള്ള ശ്രമം അംഗീകരിക്കാനാവില്ലെന്നും ഇവര് വാര്‍ത്താസമ്മേളനത്തില് പറഞ്ഞു.\nഅണിമ അപമാനിക്കപ്പെട്ടിട്ടുണ്ടെങ്കില് കാരണക്കാര് ആരെന്ന് വ്യക്തമാക്കണം. മുഴുവന് അഭിഭാഷകരെയും സംശയത്തിന്റെ നിഴലില് നിര്‍ത്തുന്നത് ശരിയായ നടപടിയല്ലെന്നും ഫേസ്ബുക്ക് പരാമര്‍ശം വനിതാ അഭിഭാഷകരെയും അപകീര്‍ത്തിപ്പെടുത്തുന്നതാണെന്നും ഇവര് ആരോപിച്ചു.\nസ്ത്രീസുരക്ഷാ നിയമങ്ങളെക്കുറിച്ച് അറിയുന്ന അഭിഭാഷക ഫേസ്ബുക്കിലൂടെയാണോ നീതിതേടേണ്ടിയിരുന്നത് എന്നും വനിതാ അഭിഭാഷകര് ചോദിച്ചു.\nകാര്യങ്ങള് അന്വേഷിക്കാന് ചെന്ന മുതിര്‍ന്ന വനിതാ അഭിഭാഷകരോട് മോശമായാണ് അണിമ പെരുമാറിയതെന്നും അന്വേഷണത്തിന് ഹാജരാകാന് മൂന്നുതവണ അവസരം നല്‍കിയിട്ടും ഹാജരായില്ലെന്നും അവര് പറഞ്ഞു.\nബാര് അസോസിയേഷന്റെ അന്വേഷണങ്ങള്‍ക്ക് പരസ്പരവിരുദ്ധമായ മറുപടിയാണ് അണിമ നല്‍കിയത്. അണിമയോട് ആരെങ്കിലും മോശമായി പെരുമാറിയിട്ടുണ്ടെങ്കില് അവരുടെ പേര് വെളിപ്പെടുത്തണമെന്നും അഭിഭാഷകര് ആവശ്യപ്പെട്ടു.\nഅഭിഭാഷകരായ വി.എം. ലീലാവതി, വി.സി. ഗീതാമണി, ലീല സുകുമാരന്, പി. ജ്യോത്സന, ഒ.എം. ഷാഹിന തുടങ്ങിയവര് വാര്‍ത്താസമ്മേളനത്തില് പങ്കെടുത്തു.\n‘ലോകത്തെല്ലായിടത്തും കാര്യങ്ങള് ഇതുപോലെ ആണോ എന്നറിയില്ല. പൊന്നുമോളെ, പഞ്ചാരക്കട്ടി എന്നിങ്ങനെ വിളിച്ച് യുവതികളെ സംരക്ഷിക്കാനെന്ന വ്യാജേന അഭിഭാഷകര് എത്തുന്നത് നാണക്കേടാണ്. പൈങ്കിളി വര്‍ത്തമാനവുമായെത്തുന്ന പോങ്ങന്‍മാരെ കാണുമ്പോള് പുച്ഛം തോന്നുന്നു. ‘ എന്നാണ് ഫെയ്‌സ്ബുക്കില് അണിമ പോസ്റ്റുചെയ്തിരുന്നത്.\nഒക്ടോബറിലായിരുന്നു അണിമ പോസ്റ്റിട്ടത്. രണ്ട് മാസത്തിന് ശേഷമാണ് ബാര് അസോസിയേഷന് കാരണം കാണിക്കല് നോട്ടീസ് നല്‍കിയത്.\nപരീക്ഷയായതിനാല് വിശദീകരണം നല്‍കാന് സമയം വേണമെന്നപേക്ഷിച്ചിട്ടും ബാര് അസോസിയേഷന് തയ്യാറായില്ലെന്ന് അണിമ പറഞ്ഞു. തന്റെ ഭാഗം കേള്‍ക്കുക പോലും ചെയ്യാതെയാണ് ഇപ്പോള് ഒരു മാസത്തേക്ക് പുറത്താക്കിയിരിക്കുന്നതെന്നും അണിമ നേരത്തെ പറഞ്ഞിരുന്നു.\nബാറിലെ മുഴുവന് അഭിഭാഷകരെ താന് ഉദ്ദേശിച്ചിട്ടില്ലെന്നും സ്ത്രീകള്‍ക്ക് നീതി കൊടുക്കേണ്ടവര് ഇത്തരത്തില് പ്രവര്‍ത്തിക്കുന്നത് അപലപനീയമാണെന്നും അണിമ പറഞ്ഞു\nMonday 13th January 2014 2:27pm\nSaturday 11th January 2014 8:34pm\nSaturday 11th January 2014 12:50am


‘അരിയുടെ കാര്യത്തിലെ അവഗണനയ്‌ക്കെതിരേ രാഷ്ട്രീയ കക്ഷികള് ഇടപെടണം’ : Deepika.com Nattu Visesham\nകാഞ്ഞങ്ങാട്: റേഷന്‍കടകള് വഴി കുത്തരി വിതരണം ചെയ്യുന്നതിലും അന്ത്യോദയ കാര്‍ഡുകള്‍ക്ക് പച്ചരി അനുവദിക്കുന്നതിലും കാസര്‍ഗോഡ് ജില്ലയോട് കാണിക്കുന്ന അവഗണനയ്‌ക്കെതിരേ ജില്ലയിലെ രാഷ്ട്രീയകക്ഷികള് ഇടപെടണമെന്ന് ഓള് കേരള റീട്ടെയില് റേഷന് ഡീലേഴ്‌സ് അസോസിയേഷന് ഹൊസ്ദുര്‍ഗ് താലൂക്ക് സമ്മേളനം ആവശ്യപ്പെട്ടു. താത്കാലിക ലൈസന്‍സില് വര്‍ഷങ്ങളായി റേഷന് കട നടത്തുന്നവര്‍ക്ക് സ്ഥിരം ലൈസന്‍സ് നല്‍കാനുള്ള നടപടി സ്വീകരിക്കണമെന്നും യോഗം ആവശ്യപ്പെട്ടു.\nകാഞ്ഞങ്ങാട് രാജ് റസിഡന്‍സി ഓഡിറ്റോറിയത്തില് നടന്ന യോഗം സംസ്ഥാന വൈസ് പ്രസിഡന്‍റ് പി. സഹദേവന് ഉദ്ഘാടനം ചെയ്തു. താലൂക്ക് പ്രസിഡന്‍റ് കെ. ശശിധരന് തൃക്കരിപ്പൂര് അധ്യക്ഷനായി. എസ്എസ്എല്‍സി, പ്ലസ്ടു പരീക്ഷകളില് ഉന്നത വിജയം നേടിയ റേഷന് വ്യാപരികളുടെ മക്കള്‍ക്ക് കാഷ് അവാര്‍ഡും ഉപഹാരങ്ങളും നല്‍കി.\nസംസ്ഥാന ഓര്‍ഗനൈസിംഗ് സെക്രട്ടറി എ. നടരാജന്, ജില്ലാ പ്രസിഡന്‍റ് ശങ്കരന് ബെളിഗെ, ജനറല് സെക്രട്ടറി ബാലകൃഷ്ണ ബല്ലാള്, ഭാരവാഹികളായ സുരേശന് മേലാങ്കോട്ട്, കെ. രാജേന്ദ്രന്, അനില് പള്ളിക്കണ്ടം, ശബരീശന്, പി.വി. സുരേഷ്, മണികണ്ഠന്, സുധീഷ്, സതീശന് ചാലിങ്കാല്, ചന്ദ്രന് അച്ചാംതുരുത്തി, സുരേഷ് അമ്പലത്തറ എന്നിവര് പ്രസംഗിച്ചു.


കുടുംബ സിനിമ "പൈക്കുട്ടി" ക്കു A സര്ട്ടിഫിക്കററ്. കാരണം കേട്ട നിര്‍മ്മാതാവ് ഞെട്ടി.... - Movie Mosquitoes\nമലയാള സിനിമാ ചരിത്രത്തില് ഒരു പൈക്കിടാവിനെ നായികയാക്കി അണിയിച്ചൊരുക്കിയ ‘ പൈക്കുട്ടി’ക്കു സെന്‍സര് ബോര്‍ഡു (CBFC) നല്‍കിയത് A സര്ട്ടിഫിക്കററ്.\nഎന്ത് കൊണ്ടു? നിര്‍മ്മാതാവിന്റെ സംശയങ്ങള് ഇനിയും ബാക്കി. പശു നമ്മുടെ ദേശീയ മൃഗമാണോ? പശു വസ്ത്രം ധരിക്കാതെ അഭിനയിച്ചതിനാലാണോ? ഷക്കീല അഭിനയിച്ച ആ ചിത്രത്തിനും പശു അഭിനയിച്ച ഈ ചിത്രത്തിനും A സര്ട്ടിഫിക്കററ് നല്‍കിയതിലൂടെ എന്താണ് സെന്‍സര് ബോര്‍ഡു നല്‍കുന്ന സന്ദേശം? ഒന്നും മനസ്സിലാകാതെ നിര്‍മ്മാതാവ് കുഴഞ്ഞു.\nചിത്രത്തില് നിന്നും പശു അഭിനയിച്ച പല ഭാഗങ്ങളും ഒഴിവാക്കാന് സെന്‍സര് ബോര്‍ഡു നിര്‍ദേശിച്ചു. 20- ഓളം രംഗങ്ങള് മാറ്റപ്പെട്ടു. എന്നിട്ടും കിട്ടിയതു A സര്ട്ടിഫിക്കററ്. ഇതേ ചിത്രം അറബ് രാജ്യമായ കുവൈറ്റില് സെന്‍സര് ചെയ്തപ്പോള് ക്ലീന് U സര്ട്ടിഫിക്കററ് ആണ് കിട്ടിയത് എന്ന് നിര്‍മ്മാതാക്കള് അറിയിച്ചു. ചിത്രം കുവൈറ്റില് മെയ് 24-നു റിലീസ് ചെയ്യുന്നു.\nഗ്രാമീണ നന്മകളുടെ കഥ പറയുന്ന ഒരു മനോഹര ചിത്രമാണ് പൈക്കുട്ടി.. മമ്മൂട്ടിയുടെ പാലേരി മാണിക്ക്യത്തിലൂടെ ശ്രദ്ധ നേടിയ അനുഗ്രഹീത കലാകാരന് പ്രദീപ് നളന്ദ നായകനായും ഒപ്പം ഒരു കൂട്ടം നാടക കലാകാരന്മാര് കൂടി വേഷമിടുന്ന ഈ സിനിമ മെയ്- 25 മുതല് കേരളത്തിലെ തിയെറ്റെറുകളില് പ്രദര്‍ശനത്തിനെത്തുന്നു.\nനന്ദു വരവൂര് സംവിധാനം ചെയ്തു, ക്രിസ്റ്റല് മീഡിയക്ക് വേണ്ടി ബൈജു മാഹിയും സുഭാഷ് രാമനാട്ടുകരയും ചേര്‍ന്ന് നിര്‍മ്മിക്കുന്ന ചിത്രം ബീബാ ക്രിയേഷന്‍സ് കേരളത്തിലെ തിയെറ്റെറുകളില് എത്തിക്കുന്നു.


നിര്‍ണായക എല്‍ഡിഎഫ് യോഗം ഇന്ന് തിരുവനന്തപുരത്ത് | Reporter Live\nBy Web Desk\tJuly 26, 2018 8:11 am A+ A-\nതിരുവനന്തപുരം: നിര്‍ണായക എല്‍ഡിഎഫ് യോഗം ഇന്ന് തിരുവനന്തപുരത്ത് ചേരും. ഉച്ചകഴിഞ്ഞ് മൂന്നിന് എകെജി സെന്ററിലാണ് യോഗം. ലോകസഭാ തെരഞ്ഞെടുപ്പിന് മുന്‍പുള്ള ഇടതുമുന്നണി വിപുലീകരണ ചര്‍ച്ചകളാണ് പ്രധാന അജണ്ട. സിപിഐഎം സംസ്ഥാന സെക്രട്ടറിയേറ്റും രാവിലെ ചേരുന്നുണ്ട്.\nമുന്നണി പ്രവേശനം കാത്ത് നില്‍ക്കുന്ന പത്തിലധികം പാര്‍ട്ടികളില് ആരെയൊക്കെയാകും നേതൃത്വം പരിഗണിക്കുക എന്നതില് അവ്യക്തത നിലനില്‍ക്കുന്നതിനിടെയാണ് ഇടതുമുന്നണിയോഗം നടക്കുന്നത്. വീരേന്ദ്രകുമാറിന്റെ ലോക് താന്ത്രിക് പാര്‍ട്ടി, ഐഎന്‍എല് എന്നിവര്‍ക്കാകും ആദ്യ പരിഗണന ലഭിക്കുക എന്നത് ഏതാണ്ടുറപ്പായി കഴിഞ്ഞു. ഐഎന്‍എല് കാല്‍നൂറ്റാണ്ടായി മുന്നണിക്കൊപ്പം സഹകരിക്കുന്നവരാണ്. വീരേന്ദ്രകുമാര് ഇടക്കാലത്ത് മുന്നണി വിട്ടുവെങ്കിലും നേരത്തേ കൂടെയുണ്ടായിരുന്നവരെന്നത് അവര്‍ക്ക് തുണയാകും. ജനാധിപത്യ കേരളകോണ്‍ഗ്രസ്, ബാലകൃഷ്ണ പിള്ള വിഭാഗം, കോവൂര് കുഞ്ഞുമോന്റെ ആര്‍എസ്പി ലെനിനിസ്റ്റ് എന്നിവര് ആവശ്യം ഉന്നയിച്ച് നേതൃത്വത്തിന് കത്ത് നല്‍കി കാത്ത് നില്‍ക്കുന്നവരാണ്.\nഎല്ലാവരെയും ഒരുമിച്ച് പരിഗണിക്കുന്നതിലെ പ്രായോഗികത ചൂണ്ടിക്കാട്ടി സംയുക്ത കേരളകോണ്‍ഗ്രസ് രൂപീകരിച്ച് മുന്നണിയിലേക്ക് എത്തിക്കൂടേ എന്ന് സിപിഐഎം നേതൃത്വം ചെറുപാര്‍ട്ടികളോട് ആരാഞ്ഞിരുന്നു. പിസി ജോര്‍ജിനെ വരെ കൂടെ ചേര്‍ത്ത് കെഎം മാണിക്ക് ബദലാകാന് കഴിയുന്ന കേരളകോണ്‍ഗ്രസ് സാധ്യതയായിരുന്നു സിപിഐഎം ലക്ഷ്യമിട്ടത്. ആര് ബാലകൃഷ്ണപിള്ളയുടെ നേതൃത്വത്തില് ഇതിനുള്ള നീക്കങ്ങള് നടത്തിയെങ്കിലും ഉദ്യമം വിജയിച്ചില്ല. ഒടുവില് സ്‌കറിയാ തോമസ് വിഭാഗവുമായി ലയിച്ച് മുന്നണിലയിലേക്കെത്താമെന്ന പിള്ളയുടെ പദ്ധതിയും ലക്ഷ്യം കാണാതെ പോകുകയായിരുന്നു.\nസിപിഐയുടെ അഭിപ്രായം കൂടി പരിഗണിച്ചാകും മുന്നണി വിപുലീകരണത്തില് ആരെയൊക്കെ ഉള്‍പ്പെടുത്തണമെന്നത് തീരുമാനമെടുക്കുക. രാവിലെ ചേരുന്ന സിപിഐഎം സംസ്ഥാന സെക്രട്ടറിയേറ്റ് യോഗം ഇത് സംബന്ധിച്ച ഏകദേശ ധാരണയിലേക്കെത്തും.\nJul 26, 2018 8:11 am


ബിജെപി ദേശീയ നേതാക്കളുടെ വാഹനത്തിന് നേരെ ആക്രമണം; കാറിന്റെ ചില്ല് തകര്‍ന്നു | Metro Journal Online\nബിജെപി ദേശീയ നേതാക്കളുടെ വാഹനത്തിന് നേരെ ആക്രമണം; കാറിന്റെ ചില്ല് തകര്‍ന്നു\nകൊല്‍ക്കത്ത: കൊല്‍ക്കത്തയില് ബിജെപി ദേശീയ നേതാക്കളുടെ റോഡ് ഷോയ്ക്കിടെ അക്രമം. വാഹനങ്ങള്‍ക്ക് നേരെ ചെരിപ്പേറും കല്ലേറും. വട്ഗജില് നടന്ന റോഡ് ഷോയ്ക്കിടെ ബിജെപി ദേശീയ ജനറല് സെക്രട്ടറി കൈലാഷ് വിജയ് വര്‍ഗീയയ്ക്കും ഉപാദ്ധ്യക്ഷന് മുഗുള് റോയിയ്ക്കും നേരെ ആക്രമണമുണ്ടായത്. കൈലാഷ് വിജയ് വര്‍ഗീയ, മുകുള് റോയ്, എംപി അര്‍ജുന് സിംഗ് എന്നിവരാണ് ബിജെപിയുടെ റോഡ് ഷോയ്ക്ക് നേതൃത്വം നല്‍കിയത്.\nസംഘം വട്ഗജില് എത്തിയെപ്പോഴാണ് നേതാക്കള്‍ക്ക് നേരെ ആക്രമണം ഉണ്ടായതെന്നാണ് വിവരം. സ്ഥലത്ത് തൃണമൂല് കോണ്‍ഗ്രസിന്റെ പരിപാടി നടക്കവേയായിരുന്നു ബിജെപിയുടെ റോഡ് ഷോ അതുവഴി കടന്ന് പോയത്. സംഭവസ്ഥലത്ത് പൊലീസ് ഉണ്ടായിരുന്നതിനാല് സംഘര്‍ഷമുണ്ടാകുന്നത് തടയാന് കഴിഞ്ഞു. സംഭവത്തെ തുടര്‍ന്ന് സ്ഥലത്തെ ചില കാറുകളുടെയും മറ്റും ചില്ലുകള് തകര്‍ന്നു. തങ്ങള്‍ക്കെതിരെ ആക്രമണം അഴിച്ചുവിട്ടത് തൃണമൂല് പ്രവര്‍ത്തകരാണെന്നാണ് ബിജെപി ആരോപിക്കുന്നത്. ആക്രമണങ്ങള്‍ക്ക് പ്രത്യാക്രമണം കൊണ്ടല്ല, വോട്ടുകളിലൂടെ മറുപടി നല്‍കുമെന്നും പാര്‍ട്ടി വ്യക്തമാക്കി.\nസംസ്ഥാന ബിജെപി ആസ്ഥാനത്തിനടുത്ത് ഓര്‍ഫന്‍ഗജ് റോഡില് നടത്താനിരുന്ന പരിപാടി പൊലീസ് അനുമതി നല്‍കാതിരുന്നതിനെ തുടര്‍ന്ന് വട്ഗജ് റോഡിലേക്ക് മാറ്റുകയായിരുന്നു. കഴിഞ്ഞമാസം ബിജെപി ദേശീയ അധ്യക്ഷന് ജെപി നദ്ദ പങ്കെടുത്ത പരിപാടിക്ക് നേരെയും കൊല്‍ക്കത്തയില് സമാനസംഭവം അരങ്ങേറിയിരുന്നു.\n← തമിഴ്‌നാട് മുഖ്യമന്ത്രി എടപ്പാടി പളനി സ്വാമിയുടെ വാഹനവ്യൂഹം അപകടത്തില്‍പ്പെട്ടു; വീഡിയോ\nഅലിബാബയുടെ സ്ഥാപകന് ജാക്ക് മായെ കാണാനില്ല; ചൈനയുമായുള്ള പ്രശ്‌നമോ കാരണം →


February 16, 2019 Abdul Razak\nകേരളത്തിലെ രണ്ടു മുസ്‌ലിം സംഘടനകള് തമ്മില് നടക്കുന്ന ഒരു സംവാദ സദസ്സിലേക്ക് എന്നെയും വിളിച്ചിരുന്നു. ഇസ്‌ലാമിക വിഷയങ്ങള് സംവദിച്ചു തീരുമാനിക്കേണ്ടതല്ല എന്ന കാരണത്താല് ഞാന് അതിനു പോയില്ല. വായിച്ചു മനസ്സിലാക്കാന് പര്യാപ്തമായി എന്റെ മുന്നില് പ്രമാണങ്ങള് തുറന്നു കിടക്കെ എന്തിനു മറ്റുള്ളവരുടെ ബുദ്ധി കൊണ്ട് ചിന്തിക്കണം എന്നതായിരുന്നു എന്റെ പക്ഷം. ‘രണ്ടു സംഘടനകള് തമ്മില് ഇസ്തിഗാസയില് സംവാദം നടക്കുന്നുണ്ട്. സമദ് സാഹിബ് എന്തായാലും വരണം’. ഫോണ് നമ്പര് എനിക്ക് സുപരിചതമായിരുന്നില്ല. ആളെ പറഞ്ഞപ്പോള് കാര്യം മനസ്സിലായി. മുഷിപ്പിക്കേണ്ട എന്ന് കരുതി സുഖവിവരം അന്വേഷിച്ചു സംസാരം അവസാനിപ്പിച്ചു.\nകേരളത്തില് വീണ്ടും സംവാദ സദസ്സുകള് സജീവമാകുകയാണ്. കുറച്ചു കാലത്തേക്ക് അത്തരം കോലാഹലങ്ങള് കുറച്ചു മാറി നിന്നിരുന്നു. വീണ്ടും ചങ്കരന് തെങ്ങില് തന്നെ എന്നത് പോലെയാണ് കാര്യങ്ങള് പോകുന്നത്. സംവാദ ശേഷം സാധാരണ നടക്കാറുള്ളത് പോലെ രണ്ടു വിഭാഗവും വിജയം അവകാശപ്പെട്ടു രംഗത്തു വന്നു. വേദിയില് സംവദിച്ചത് പണ്ഡിതരും അതിനു മാര്‍ക്ക് നല്‍കുന്നത് പാമരരും എന്നതാണ് അതിലെ ദുരന്തം. ഇസ്‌ലാം സംവാദത്തെ പ്രോത്സാഹിപ്പിക്കുന്നു. അതിനൊരു നിബന്ധന കൂടി വെച്ചു. ‘ഏറ്റവും നല്ലത് കൊണ്ടേ സംവദിക്കാവൂ’. അതായത് ഏറ്റവും നല്ല രീതിയില്. പ്രവാചകന് ഒരിക്കല് മാത്രമാണ് അത്തരം സംവാദത്തിനു തയാറായത്. മുബാഹല എന്ന പേരില് അറിയപ്പെടുന്ന പ്രസ്തുത സംവാദം നടന്നതുമില്ല.\nഇസ്‌ലാമിലെ എന്തും കൃത്യമാണ്. അതിന്റെ വിശ്വാസവും. ഇസ്ലാമിക വിശ്വാസത്തിന്റെ ആദ്യ സ്രോതസ്സ് ഖുര്‍ആന് തന്നെ. അതിനാല് വിശ്വാസത്തെ സംബന്ധിച്ചു ഖുര്‍ആന് എന്ത് പറയുന്നു എന്ന് മനസ്സിലാക്കല് വിശ്വാസികളുടെ പ്രഥമ കടമയാണ്. അതെ സമയം നമ്മുടെ നാട്ടില് വിശ്വാസവും ഖുര്‍ആനും തമ്മില് ആ നിലയില് ബന്ധമില്ല. അതുകൊണ്ടു തന്നെ അധികം പേരുടെയും വിശ്വാസവും ഖുര്‍ആനും തമ്മില് വലിയ ബന്ധം കാണില്ല. അത് തന്നെയാണ് പലപ്പോഴും ഈ സംവാദ സദസ്സുകളുടെ വിജയവും. പലപ്പോഴും ദുര്‍വ്യാഖ്യാനങ്ങളാണ് സംവാദ സദസ്സുകളില് മുഴച്ചു നില്‍ക്കുക. ഇത്തരം സദസ്സുകളില് വിജയം പലപ്പോഴും സത്യത്തിനു ആയിരിക്കില്ല പകരം സത്യത്തെ ഏറ്റവും മോശമായ രീതിയില് വളച്ചൊടിച്ചവര്‍ക്കാകും. സത്യം ജയിക്കണം എന്നതിനേക്കാള് തന്റെ വാദം ജയിക്കണം എന്ന നില വന്നാല് പിന്നെ എല്ലാം ശുഭം.\nഇസ്‌ലാമിന് മനുഷ്യ കുലത്തോളം പഴക്കമുണ്ട്. ആദ്യത്തെ മനുഷ്യന് മുസ്‌ലിമായിരുന്നു എന്ന് നാം വിശ്വസിക്കുന്നു. അന്ന് തുടങ്ങിയ ഇസ്‌ലാം അവസാനിക്കുന്നത് അന്ത്യ പ്രവാചകനിലും. മുഹമ്മദ് നബിയുടെ സമൂഹത്തിനു മുമ്പ് മുസ്ലിം സമുദായത്തിനിടയില് ഇത്തരം സംവാദങ്ങള് നടന്നിട്ടുണ്ടോ എന്നറിയില്ല. വിശ്വാസികളും അവിശ്വാസികളും തമ്മില് സംവാദം നടന്നിട്ടുണ്ട്. പ്രവാചകന് ശേഷം രണ്ടാം നൂറ്റാണ്ടില് സംവാദത്തിന്റെ കാലമായിരുന്നു. മദ്ഹബീ ഇമാമുമാരായിരുന്നു അതിനു നേതൃത്വം നല്‍കിയിരുന്നത്. ഇമാം ഷാഫി അവര്‍കളുടെ മരണ കാരണം വരെ അത്തരം ഒരു സംവാദത്തില് എതിരാളിയില് നിന്നുണ്ടായ ആക്രമണമാണ് എന്നൊക്കെ പറയപ്പെടുന്നു. ഖുര്‍ആന് സൃഷ്ടിവാദത്തിനെതിരെ ഇമാം അഹ്മദ് അവര്‍കള് നടത്തിയ സംവാദം പ്രസിദ്ധമാണ്. ഇസ്‌ലാമിക ലോകത്തു പിന്നെ സംവാദങ്ങള് നടന്നത് ഗ്രന്ഥ രൂപത്തിലാണ്. ഇമാം ഷാഫി അവര്‍കളുടെ തന്നെ അല് രിസാല അതിന്റെ ഒന്നാംതരം ഉദാഹരണമാണ്. വായനവും കേള്‍വിയും ഒന്നിച്ചു വന്നാല് മാത്രമേ സംവാദം പൂര്‍ണമാകൂ. ഒരു കാലത്ത് മദ്ഹബീ പക്ഷപാതത്തിന്റെ പേരിലായിരുന്നു സംവാദങ്ങള്. അതിന്റെ പേരില് വ്യാജ ഹദീസുകള് പോലും ഉണ്ടാക്കിയ ചരിത്രം കഴിഞ്ഞു പോയിട്ടുണ്ട്.\nഅതെ സമയം ഇന്നത്തെ സംവാദം കേള്‍വിയില് മാത്രം ഒതുങ്ങി നില്‍ക്കുന്നു. വായനയും കേള്‍വിയും രണ്ടാണ്. വായന ചിന്തയെ ഉദ്ദീഭവിപ്പിക്കും. കേള്‍വി പലപ്പോഴും വൈകാരികമാവും. വായനക്ക് മനസ്സും ശരീരവും ഒന്നിച്ചു വരണം. കേള്‍വിക്ക് അതിന്റെ ആവശ്യമില്ല. പല അണികളുടെയും ഇസ്ലാമിക ജ്ഞാനം ഈ കേള്‍വിയുടെ അടിസ്ഥാനം മാത്രമാകും. വായിച്ചു മനസ്സിലാക്കുക എന്ന രീതി അവരുടെ അജണ്ടയില് കാണില്ല. ആരോട് പ്രാര്‍ത്ഥിക്കണം ആരോട് സഹായം തേടണം എങ്ങിനെ തേടണം എന്നതൊക്കെ വളരെ കൃത്യമാണ് ഇസ്ലാമില്. സഹായം തേടാന് ഇലാഹാക്കുക ആക്കാതിരിക്കുക എന്നതൊക്കെ പുതിയ ചിന്തകളാണ്.\nഇലാഹിനോട് പറ്റുന്ന ഒന്നും മറ്റൊരാളോട് പറ്റില്ല എന്ന ചെറിയ തത്വം മനസ്സിലാക്കിയാല് തീരുന്നതാണ് ഈ വിഷയം. അത് സംവദിച്ചു തീരുമാനിക്കേണ്ട വിഷയമല്ല. ഖുര്‍ആന് ചരിത്രത്തില് ഏറ്റവും കൂടുതല് പ്രാവര്‍ത്തികമായത് പ്രവാചക കാലത്താണ്. അന്ന് ആളുകള് ഇങ്ങിനെയായിരുന്നു സഹായം ചോദിച്ചിരുന്നതും പ്രാര്‍ത്ഥിച്ചിരുന്നതും എന്ന് മനസ്സിലാക്കിയാല് കാര്യങ്ങള്‍ക്ക് ഒരു തീരുമാനമാകും. ശേഷം വന്ന കിതാബുകള്‍ക്ക് ആദ്യ കിതാബിനെക്കാള് പ്രാമുഖ്യം വന്നാല് ഉണ്ടാകുന്ന ദുരവസ്ഥയാണ് ഇന്ന് മുസ്‌ലിം സമൂഹം നേരിടുന്നതും.\nനേതാക്കള് അണികളോട് വായന സംസ്‌കാരത്തിലേക്കു മടങ്ങാന് പറയണം. വായിക്കുക എന്നതാണ് ഖുര്‍ആനിന്റെ ആദ്യ കല്പന. കേള്‍ക്കുക എന്നതല്ല. വായനയിലൂടെ വളരുന്ന സമൂഹത്തെ പെട്ടെന്ന് വഴി തിരിച്ചു വിടാന് ആര്‍ക്കും കഴിയില്ല. അതെ സമയം കേള്‍വിയില് മാത്രം ഒതുങ്ങിയ സമൂഹത്തെ വഴി തെറ്റിക്കാന് എളുപ്പവും. തങ്ങളുടെ അണികള്‍ക്ക് വായനയിലൂടെയും അതിന്റെ ഭാഗമായി ഉണ്ടാകുന്ന ചിന്തയുടെയും അഭാവം നേതാക്കള് നന്നായി തിരിച്ചറിയുന്നു എന്നതാണ് ഇന്നത്തെ സംവാദങ്ങളുടെ ആകെത്തുക. മുന് കാലങ്ങളില് നടന്ന സംവാദങ്ങളില് പണ്ഡിതരുടെ സംവാദത്തിന് പാമരന്മാര് മാര്‍ക്കിട്ടില്ല. ഇന്ന് നേരെ മറിച്ചുമാണ് കാര്യങ്ങള്.\nഇസ്‌ലാം എന്നതിനപ്പുറം പലപ്പോഴും സംഘടനയാണ് സംവാദത്തിന്റെ അടിസ്ഥാനം. ആര് എങ്ങിനെ വാദിച്ചാലും ജയിച്ചാലും ഇസ്‌ലാമിലെ അടിസ്ഥാനം മാറ്റാന് ആര്‍ക്കും കഴിയില്ല. അതെ സമയം ചില അടിസ്ഥാനങ്ങള് നിലനിന്നാല് മാത്രമേ സംഘടന നിലനില്‍ക്കൂ എന്ന് വന്നാല് അതിനാകും പിന്നെ ശ്രമം. ഇസ്‌ലാം വിജയിക്കണം എന്നാണ് ആഗ്രഹമെങ്കില് ആദ്യമായി വേണ്ടത് ഇസ്‌ലാം തര്‍ക്കിക്കുന്ന കാര്യത്തില് എന്ത് പറയുന്നു എന്ന് പ്രമാണതിയില് നിന്നും മനസ്സിലാക്കാന് ശ്രമിക്കണം. അതെ സമയം സംഘടനാ വിജയിക്കണം എന്നാണെങ്കില് നേതാക്കള് പറയുന്നതു കേട്ടാല് മതിയാകും.\nഇസ്‌ലാമിനെ മൊത്തമായി ഇല്ലാതാക്കാന് ശത്രുക്കള് കരാര് ഏറ്റെടുത്ത സമയത്ത് തന്നെ ഇസ്‌ലാമിന്റെ പേരില് ഇത്തരം സംവാദങ്ങള് നടത്തുന്നു എന്നതു ചിലരുടെ കുരുട്ടു ബുദ്ധി എന്നെ പറയാന് കഴിയൂ. സമുദായം പരസ്പരം വൈകാരികമായി തര്‍ക്കിച്ചു ഭിന്നിച്ചാല് പിന്നെ ശത്രുവിന് ജോലി എളുപ്പമാണ്. സംവാദം എന്നും നില നില്‍ക്കണം, അത് ബുദ്ധിപരമാകണം എന്ന് മാത്രം. ആളുകളെ ഇസ്‌ലാമില് നിന്നും പുറത്താക്കാനാണ് പല സംവാദങ്ങളും ഉപകരിക്കുക. അതെ സമയം ഇസ്‌ലാമിലെ സംവാദം ആളുകളെ അകത്താക്കുക എന്നതാണ്. ഒരു പന്തുകളി മത്സരത്തിന് ശേഷം പ്രകടനം നടത്തുന്ന ഫാന്‍സുകളുടെ അവസ്ഥയിലേക്ക് മതവും മത പ്രബോധനവും താഴ്ന്നു പോകരുത് എന്നതാണ് നമ്മുടെ പക്ഷം.\nമുസ്ലിം മറ്റുള്ളവരെ ദ്രോഹിക്കുന്നവനല്ല